ഇടുക്കിയിൽ വന്നാൽ ഇനി കാത്തിരിക്കുന്നത് കിടുക്കൻ സവാരി\nPublished on Saturday 12 January 2019 2:19 PM IST\nചെറുതോണി: വാ... ഇടുക്കി ജലാശയത്തിലേക്ക് പോരെ. ബോട്ട് സവാരി നടത്താം. ക്രിസ്മസ് പുതുവത്സരം പ്രമാണിച്ചാണ് ഇടുക്കി അണക്കെട്ട് സന്ദർശിക്കാൻ എത്തുന്നവർക്കായി ബോട്ട് സവാരി സജ്ജമാക്കിയത്. ക്രിസ്മസ് അവധിക്ക് ശേഷവും സന്ദർശകരുടെ തിരക്കാണ്.\nകഴിഞ്ഞ ഒരാഴ്ചയ്ക്കുള്ളിൽ 1700 പേർ ബോട്ട് സവാരിക്കെത്തി.\nഒരു ബോട്ട് മാത്രമുള്ളതിനാൽ എല്ലാ സന്ദർശകരെയും കൊണ്ടുപോകാൻ കഴിയുന്നില്ല. ജലാശയത്തിൽ 75ശതമാനത്തോളം വെള്ളമുള്ളതിനാൽ സന്ദർശകർക്ക് ബോട്ടിംഗ് ആനന്ദകരമാണ്. അരമണിക്കൂർ യാത്രയിൽ ഇടുക്കി ചെറുതോണി അണക്കെട്ടുകളും കുറവൻകുറത്തി മലകളും വൈശാലി ഗുഹയും അയ്യപ്പൻകോവിൽ ഭാഗത്തേയ്ക്കുള്ള മലകളും സന്ദർശകർക്ക് കാണാൻ കഴിയും. ചില സമയങ്ങളിൽ ആന, കേഴ, മാൻ തുടങ്ങിയ കാട്ടുമൃഗങ്ങളെയും കാണാം. ബോട്ടിൽ ഗൈഡിന്റെ സേവനവുമുണ്ട്. ബോട്ടിംഗിന് ഒരാൾക്ക് 140 രൂപയാണ് ഫീസ്.\nബോട്ടിൽ 18 പേർ\n18 പേർക്ക് സഞ്ചരിക്കാവുന്ന ബോട്ടാണ് സർവീസ് നടത്തുന്നത്. ബോട്ടിംഗിനൊപ്പം ചാരനള്ള്, വനം വകുപ്പിന്റെ ഔഷധ സസ്യതോട്ടം എന്നിവ കാണുന്നതിന് ട്രക്കിംഗ് സൗകര്യവും ഏർപ്പെടുത്തിയിട്ടുണ്ട്. വെള്ളാപ്പാറയിൽ നിന്നാണ് ബോട്ടിംഗ് ആരംഭിക്കുന്നത്. ഇവിടെ ഹണിമൂൺ കോട്ടേജുകളും വനംവകുപ്പ് നിർമ്മിച്ചിട്ടുണ്ട്.


വിപണിയില് നേട്ടമുണ്ടാക്കാന് ബ്‌ളൂ ഓഷ്യന് സ്ട്രാറ്റജി; അറിയാം | Blue ocean strategy to survive and succeed in market competition\nവിപണിയില് നേട്ടമുണ്ടാക്കാന് ബ്‌ളൂ ഓഷ്യന് സ്ട്രാറ്റജി; അറിയാം\nഊബര് ടാക്സി, ഓയോ റൂംസ്, ബൈജൂസ് ആപ്പ് പോലുള്ള ധാരാളം ബ്ലൂ ഓഷ്യന് സ്ട്രാറ്റജി ഉദാഹരണങ്ങള് നമുക്ക് ചുറ്റുമുണ്ട്. പുതിയൊരു ദിശാബോധത്തിനായി ശ്രമിക്കുന്നവര്‍ക്ക് ബ്ലൂ ഓഷ്യന് സ്ട്രാറ്റജി വഴികാട്ടിയാകും.\n|26 Jan 2021 6:30 AM GMT\nലോക ക്രിക്കറ്റിന്റെ രസതന്ത്രം തിരുത്തിയെഴുതിയാണ് ഇന്ത്യന് പ്രീമിയര് ലീഗ് രംഗ പ്രവേശം ചെയ്യുന്നത്. കേവലം മൂന്നു മണിക്കൂറില് ഒതുങ്ങുന്ന കളിയുടെ വെടിക്കെട്ടിന് ഐ പി എല് തിരികൊളുത്തി. നിലനിന്നിരുന്ന ക്രിക്കറ്റിന്റെ രൂപഘടന(Format)പൊളിച്ചെഴുതി തനതായ ഒരു വിപണിയിടം(Market Space) ഐ പി എല് കണ്ടെത്തി. ബോളിവുഡ് സംഗീതവും, ആട്ടവും, സ്റ്റേഡിയം ഭേദിക്കുന്ന ആരവങ്ങളുമൊക്കെയായിപുതിയൊരു ക്രിക്കറ്റ് വസന്തമാണ് വിടര്‍ന്നത്.\nഇവിടെ സംഭവിച്ചതെന്താണെന്ന് നോക്കാം. ചില പ്രത്യേക ചട്ടക്കൂടിലൊതുങ്ങി നിന്ന ക്രിക്കറ്റ് അതുവരെ ക്രിക്കറ്റ് ആസ്വാദകരല്ലാത്തവരുടെ കൂടി സ്വീകരണ മുറിയിലേക്ക് കടന്നു ചെന്നു. ക്രിക്കറ്റ് കളിയുടേയും ആസ്വാദനത്തിന്റെവയും ശൈലി മാറി. ടെലിവിഷനിലെ പ്രധാന സമയ വിനോദമാക്കി (Prime Time Entertainment) ഐ പി എല് ക്രിക്കറ്റിനെ പരിവര്‍ത്തനം ചെയ്തു. ക്രിക്കറ്റ് വിനോദത്തിന്റെ (Cricketainment) ഈ നവീകരിക്കപ്പെട്ട ഫോര്‍മാറ്റ് നിലവിലുള്ള സ്‌പോര്‍ട്‌സ്് വ്യവസായത്തെ അലോസരപ്പെടുത്താതെ തന്നെ ഒരു നവ വിപണിയിടം (New Market Space) കണ്ടെത്തി.\nവിപണിയില് (Market) നമുക്ക് രണ്ട് മാര്‍ഗങ്ങള് സ്വീകരിക്കാം. ഒന്ന് നിലവിലുള്ള വിപണിയില് (Existing Market) എതിരാളികളുമായി അതിശക്തമായ കിടമത്സരത്തില് ഏര്‍പ്പെടാം. അല്ലെങ്കില് അതില് നിന്നെല്ലാമകന്ന് മത്സരമില്ലാത്ത പുതിയൊരു വിപണി (New Market) സ്വയം സൃഷ്ടിച്ചെടുക്കാം. നിലവിലുള്ള വിപണിയിടം (Existing Market Space) എതിരാളികളെക്കൊണ്ട് നിറഞ്ഞിരിക്കുകയാണ്. വിപണിയില് ലഭ്യത ആവശ്യകതയെക്കാള് കൂടുതലാണ്. രക്തദൂഷിതമായ, തീവ്ര മത്സരം നിറഞ്ഞു നില്‍ക്കുന്ന ഈ വിപണിയിടമാണ് റെഡ് ഓഷ്യന്.\nമത്സരത്തെ പരാജയപ്പെടുത്തുവാനുള്ള ഏക മാര്‍ഗം മത്സരത്തെ പരാജയപ്പെടുത്തുവാനുള്ള ശ്രമം നിര്‍ത്തുക എന്നുള്ളതാണ്. നാം റെഡ് ഓഷ്യന് (മത്സരം നിറഞ്ഞ നിലവിലുള്ള വിപണി) ഉപേക്ഷിക്കുന്നു. എതിരാളികള് ഇല്ലാത്ത, മത്സരം ഇല്ലാത്ത പുതിയൊരു വിപണിയിടം തുറന്നെടുക്കുന്നു. ഇന്നോളം ആരും കൈവെക്കാത്ത വിപണി.\nലാഭം നേടാനും വളരാനും അനന്ത സാദ്ധ്യതകളുള്ള വിശാലമായൊരിടം. ഈ വിപണിയിടമാണ് ബ്ലൂ ഓഷ്യന്. ഈ വിപണിയില് മത്സരത്തെ നാം അപ്രസക്തമാക്കുകയാണ്. റെഡ് ഓഷ്യനായ നിലവിലുള്ള ക്രിക്കറ്റ് വിപണിയെ സ്പര്‍ശിക്കാതെ പുതിയ ബ്ലൂ ഓഷ്യന് രൂപം നല്‍കുകയാണ് ഐ പി എല് ചെയ്തത്. പ്രേക്ഷകര്‍ക്ക് തികച്ചും വ്യത്യസ്തമായ ആവേശവും അനുഭൂതിയും ഐ പി എല് പ്രദാനം ചെയ്തു. ആഗോള തലത്തില് തന്നെ അനുകരണീയമായ മാതൃകയായി ഐ പി എല് മാറി.\nഅതിതീവ്ര മത്സരം നിറഞ്ഞു നില്ക്കുന്ന വിപണിയില് എതിരാളികളുമായി ഗുസ്തി പിടിച്ച് നിലനില്‍പ്പിനായി കഷ്ട്ടപ്പെടുന്നതിനേക്കാള് മികച്ച തന്ത്രം തങ്ങളുടേതായ ഒരു നവ വിപണിയിടം സൃഷ്ട്ടിക്കുക തന്നെയാണ്. വ്യത്യസ്തമായ രീതിയില് ചിന്തിക്കുകയും പുതിയ ആശയങ്ങളെ കണ്ടെത്തുകയും ചെയ്യാന് സംരംഭകര്‍ക്ക് ബ്ലൂ ഓഷ്യന് സ്ട്രാറ്റജി പ്രചോദനമാകും. ഐ പി എല് പോലെ ഫാബ് ഇന്ത്യ, ആപ്പിള്, സ്റ്റാര്‍ബക്സ്, ഊബര് ടാക്സി, ഓയോ റൂംസ്, ബൈജൂസ് ആപ്പ് പോലുള്ള ധാരാളം ബ്ലൂ ഓഷ്യന് സ്ട്രാറ്റജി ഉദാഹരണങ്ങള് നമുക്ക് ചുറ്റുമുണ്ട്. പുതിയൊരു ദിശാബോധത്തിനായി ശ്രമിക്കുന്നവര്‍ക്ക് ബ്ലൂ ഓഷ്യന് സ്ട്രാറ്റജി വഴികാട്ടിയാകും.\nBlueoceanstrategy market competition\nവിരാട് കോഹ്ലിയുടെയും രജനീകാന്തിന്റെയും ജീവിതം മാറ്റിമറിച്ച...


Tiju Kannampally , 2020-06-04 12:48:50amm\nവാഷിംഗ്ടണ് ഡിസി: നവംബറില് നടക്കുന്ന അമേരിക്കന് പ്രസിഡന്‍റ് തെരഞ്ഞെടുപ്പില് ഡോണള്‍ഡ് ട്രംപിനെതിരെ ഡെമോക്രാറ്റിക് പാര്‍ട്ടി സ്ഥാനാര്‍ഥിയായി ജോ ബൈഡനെത്തുമെന്ന കാര്യത്തില് തീരുമാനമായി. ചൊഴാഴ്ച ഏഴ് സംസ്ഥാനങ്ങളില് നടന്ന പ്രൈമറികളില് വിജയിച്ചതോടെയാണ് ബൈഡന്‍റെ സാധ്യതയേറിയത്.\nപ്രസിഡന്‍റ് സ്ഥാനാര്‍ഥിയാകാന് 1,991 പ്രതിനിധികളുടെ പിന്തുണയാണ് ആവശ്യം. ചൊവാഴ്ചത്തെ പ്രൈമറി വിജയത്തോടെ ബൈഡന് 1,922 പ്രതിനിധികളുടെ പിന്തുണയായി. അടുത്തയാഴ്ച വിര്‍ജീനിയ, ജോര്‍ജിയ പ്രൈമറികള്‍കൂടി നടക്കുന്നുണ്ട്. ഇതുകൂടി വിജയിച്ചാല് ബൈഡന്‍റെ സ്ഥാനാര്‍ഥിത്വത്തില് അന്തിമ തീരുമാനമാകും.\nഡെമോക്രാറ്റിക് പ്രസിഡന്‍റ് സ്ഥാനാര്‍ഥിത്വത്തിനായുള്ള പോരാട്ടത്തില്‍നിന്ന് ബേണി സാന്‍ഡേഴ്സ് പി·ാറിയിരുന്നു. ഇതും ബൈഡന് അനുകൂല ഘടകമായി.\nവാഷിംഗ്ടണ് ഡിസി : നവംബറില് നടക്കുന്ന അമേരിക്കന് പ്രസിഡന്‍റ് തെരഞ്ഞെടുപ്പില് ഡോണള്‍ഡ് ട്രംപിനെതിരെ ഡെമോക്രാറ്റിക് പാര്‍ട്ടി സ്ഥാനാര്‍ഥിയായി ജോ ബൈഡനെത്തുമെന്ന കാര്യത്തില് തീരുമാനമായി. ചൊഴാഴ്ച ഏഴ് സംസ്ഥാനങ്ങളില് നടന്ന പ്രൈമറികളില് വിജയിച്ചതോടെയാണ് ബൈഡന്‍റെ സാധ്യതയേറിയത്. പ്രസിഡന്‍റ് സ്ഥാനാര്‍ഥിയാകാന് 1,991 പ്രതിനിധികളുടെ പിന്തുണയാണ് ആവശ്യം. ചൊവാഴ്ചത്തെ പ്രൈമറി വിജയത്തോടെ ബൈഡന് 1,922 പ്രതിനിധികളുടെ പിന്തുണയായി. അടുത്തയാഴ്ച വിര്‍ജീനിയ, ജോര്‍ജിയ പ്രൈമറികള്‍കൂടി നടക്കുന്നുണ്ട്. ഇതുകൂടി വിജയിച്ചാല് ബൈഡന്‍റെ സ്ഥാനാര്‍ഥിത്വത്തില് അന്തിമ തീരുമാനമാകും. ഡെമോക്രാറ്റിക് പ്രസിഡന്‍റ് സ്ഥാനാര്‍ഥിത്വത്തിനായുള്ള പോരാട്ടത്തില്‍നിന്ന് ബേണി സാന്‍ഡേഴ്സ് പി·ാറിയിരുന്നു. ഇതും ബൈഡന് അനുകൂല ഘടകമായി.


പ്രാർഥനകൾക്കു മധ്യസ്ഥയായി പുരോഹിത | thiruvananthapuram news\nപ്രാർഥനകൾക്കു മധ്യസ്ഥയായി പുരോഹിത\nMay 1, 2019, 07:00 AM IST\nഇവിടെ ‘പള്ളീലച്ചൻ’ ഒരമ്മയാണ്\nറവ. ഓമന വിക്ടര് ആള്‍ത്താരയില് പ്രാര്‍ഥനയ്ക്ക് നേതൃത്വം നല്‍കുന്നു\nഇവിടെ പള്ളിയിലെ അൾത്താരയിൽനിന്ന് ക്രിസ്തുവിന്റെ സുവിശേഷം വിശ്വാസികൾക്കു പകർന്നുനൽകിയ അമ്മ പടിയിറങ്ങി. തിരുവനന്തപുരത്ത് പുളിയറക്കോണത്തിനടുത്ത് ഇലയ്ക്കോട് വെസ്റ്റ് സി.എസ്.ഐ. പള്ളിയിൽ തിരുകർമങ്ങൾക്കും പ്രാർഥനകൾക്കും നേതൃത്വം നൽകിയിരുന്ന റവറന്റ് ഓമനാ വിക്ടറാണ് സേവനത്തിൽനിന്ന് ചൊവ്വാഴ്ച വിരമിച്ചത്. സി.എസ്.ഐ. ദക്ഷിണകേരള മഹായിടവകയിലെ ഒരേയൊരു വനിതാ പുരോഹിത(വൈദിക-പ്രസ്ബിറ്റർ)യായിരുന്നു ഓമനാ വിക്ടർ. കേരളത്തിലെതന്നെ ക്രിസ്ത്യൻ സഭകളിലെ ഏക സ്ത്രീ പുരോഹിതയും ഓമനാ വിക്ടറായിരുന്നു.\nനിനച്ചിരിക്കാതെയാണ് ഓമനയെന്ന വിശ്വാസിയായ വീട്ടമ്മ പൗരോഹിത്യത്തിലേക്കെത്തുന്നത്. വിശ്വാസവും ദൈവകൃപയുമാണ് തന്നെ ഈശ്വരന്റെ വചനശുശ്രൂഷയിലേക്കു നയിച്ചതെന്ന് ഇവർ കരുതുന്നു. ദൈവപുത്രന്റെ പാതയിലൂടെ മനുഷ്യനെ നന്മയിലേക്കു നയിക്കാനുള്ള കരുത്ത് ദൈവം തന്നിൽ കരുതിവച്ചിരുന്നതായും ഇവർ വിശ്വസിക്കുന്നു.\nകാട്ടാക്കടയ്ക്കടുത്ത് വീരണകാവിൽ ദേവദാസിന്റെയും റാഹേലിന്റെയും മകളായിട്ടാണ് ഓമനയുടെ ജനനം. നാട്ടിൻപുറത്തെ സാധാരണ കുടുംബങ്ങളെപ്പോലെ ദൈവവിശ്വാസത്തിൽ അണുവിട വിട്ടുവീഴ്ചയില്ലാത്ത ശിക്ഷണത്തിലാണ് ഓമന വളർന്നത്. വീരണകാവ് സ്‌കൂളിലും കാട്ടാക്കട ക്രിസ്ത്യൻ കോളേജിലുമായിട്ടായിരുന്നു വിദ്യാഭ്യാസം. പള്ളിയിലെ പ്രവർത്തനങ്ങളിലും സൺഡേ സ്കൂൾ പ്രവർത്തനങ്ങളിലും സജീവമായ പങ്കാളിത്തം ദൈവത്തിന്റെ മാർഗത്തിലേക്ക് കൂടുതലടുപ്പിച്ചു. എന്നാൽ, വിവാഹശേഷമാണ് ഓമനയുടെ ജീവിതത്തിൽ ദൈവത്തിന്റെ യഥാർഥ തീരുമാനം നടപ്പാകുന്നത്.\n1978-ലാണ് സി.എസ്.ഐ. സഭയിലെ വൈദികനായ റവ. റോബർട്ട് വിക്ടർ ഓമനയെ വിവാഹം കഴിക്കുന്നത്. അന്ന് വെള്ളനാടിനടുത്ത് ചാങ്ങയെന്ന സ്ഥലത്തെ ദേവാലയത്തിലായിരുന്നു റോബർട്ട് വിക്ടർ പുരോഹിതനായിരുന്നത്. ഇതോടെ ഓമനയുടെ ജീവിതം വീണ്ടും പള്ളിയുടെയും ക്രിസ്തുവിന്റെയും സാമീപ്യത്തിലായി. ഇവർ പള്ളിയോടു ചേർന്നുള്ള മിഷൻ വീട്ടിൽ (പള്ളിവീട് -പുരോഹിതന്മാർ കുടുംബസമേതം ഇവിടെയാണ് താമസിക്കുന്നത്) താമസമായി. ഇവരുടെ രണ്ട് ആൺമക്കളും ജനിച്ചത് ഈ പള്ളിവീട്ടിൽ വച്ചാണ്.\nഭർത്താവിനോടൊപ്പം പള്ളിക്കാര്യങ്ങളിലും വിശ്വാസികളുടെ ജീവിതത്തിലും നിരന്തരം ഇടപെട്ടതോടെ പൗരോഹിത്യത്തിലേക്കുള്ള ഓമനയുടെ മാർഗം കൂടുതൽ സജീവമാവുകയായിരുന്നു. അക്കാലത്ത് സി.എസ്.ഐ. ദക്ഷിണകേരള മഹായിടവക സ്ത്രീകൾക്കും മതപാഠശാലയിൽ പഠനത്തിന് അവസരമൊരുക്കിയിരുന്നു. ഭർത്താവ് അതേ സഭയിലെതന്നെ പുരോഹിതനായതിനാൽ ഓമനയ്ക്ക് അവിടെ ചേർന്ന് പഠിക്കാൻ അവസരം ലഭിച്ചു. ഇതാണ് ജീവിതത്തിലെ ഏറ്റവും വലിയ നിമിത്തവും ദൈവനിയോഗവുമായി ഓമന കാണുന്നത്. സെമിനാരിയിലേക്കുള്ള പ്രവേശനപ്പരീക്ഷ മികച്ച നിലയിൽ ജയിക്കാനായതും തുണയായി.\n1990-ലാണ് തിരുവനന്തപുരം കണ്ണമ്മൂലയിലെ കേരള യുണൈറ്റഡ് തിയോളജിക്കൽ സെമിനാരിയിൽ ഓമന പഠനത്തിനു ചേരുന്നത്. മൂന്നുവർഷത്തെ ബാച്ച്‌ലർ ഓഫ് തിയോളജി ബിരുദത്തിനായിരുന്നു പഠനം. അന്ന് മൂത്ത മകൻ ഷാജി വിക്ടറിന് 10 വയസ്സും ഇളയ മകൻ റെജി വിക്ടറിന് എട്ടു വയസ്സുമായിരുന്നു പ്രായം. ഈ സമയത്ത് ഭർത്താവ് റോബർട്ട് വിക്ടർ അവിടെ ബാച്ച്‌ലർ ഓഫ് ഡിവിനിറ്റിയെന്ന മാസ്റ്റർ ബിരുദത്തിനു ചേർന്നിരുന്നു. ഇതോടെ ഇവർക്ക് സെമിനാരിയോടു ചേർന്നു താമസിക്കാനും അവസരം ലഭിച്ചു. ഓമനയും പിന്നീട് മാസ്റ്റർ ബിരുദം വിജയകരമായി പൂർത്തിയാക്കുകയും ചെയ്തു. അക്കാലത്ത് മൂന്നോ നാലോ സ്ത്രീകൾ ഓമനയോടൊപ്പം ഇതേ സെമിനാരിയിൽ പഠിച്ചിരുന്നു. എന്നാൽ, ഒരു പള്ളിയുടെ പൂർണ ചുമതലയുള്ള പുരോഹിതരാകാൻ അവരാരും തയ്യാറായില്ല.\n1998-ൽ സി.എസ്.ഐ. സഭ ഓമനയ്ക്ക് പൗരോഹിത്യപദവി (ഓർഡിനേഷൻ) നൽകി. പിന്നീട് റവറന്റ് പദവി ലഭിച്ചു. സഭാചരിത്രത്തിലെ ആദ്യത്തെ പുരോഹിതയായ മരതകവല്ലി ഡേവിഡിനു ശേഷം ഈ പദവിയിലേക്കെത്തുന്ന ആളായി മാറി ഓമന. ബാലരാമപുരത്തിനടുത്ത് അരങ്കമുഗൾ എന്ന സ്ഥലത്തായിരുന്നു ആദ്യ നിയമനം. അവിടെ പള്ളിയുടെ എല്ലാ കാര്യങ്ങളും മികച്ച നിലയിൽ ഓമന പൂർത്തിയാക്കി. ദമ്പതിമാർ ഇരുവരും പുരോഹിതരായതിനാൽ സഭ ഇവർക്കു മിക്കവാറും അടുത്തടുത്ത പള്ളികളുടെ ചുമതല നൽകിയിരുന്നു. അതുകൊണ്ടുതന്നെ മക്കളുടെ വിദ്യാഭ്യാസത്തെ ഇവരുടെ സന്ന്യാസജീവിതം ബാധിച്ചില്ല. കുടുംബം ദൈവത്തിനു സമർപ്പിച്ച ഇവർ വിശ്വാസികൾക്കു മാതൃകയും വഴികാട്ടികളുമായി മാറി.\nമലയടി, മിതൃമ്മല, കൊടുങ്ങാനൂർ, ചെല്ലാംകോട് തുടങ്ങി തിരുവനന്തപുരം ജില്ലയുടെ പല ഇടവകകളിലും ഓമന ‘പള്ളീലച്ചനായി’. എല്ലാവരും സ്നേഹത്തോടെ ഓമനയെ ‘അച്ചൻ’ എന്നുതന്നെയാണ് ഇപ്പോഴും വിളിക്കുന്നത്. ഇതിനിടയിൽ മഹായിടവകയിലെ വനിതകളുടെ ക്ഷേമത്തിനായി പ്രവർത്തിക്കുന്ന സ്ത്രീജനസഖ്യത്തിന്റെ ട്രഷററായും പ്രവർത്തിച്ചു. മഹായിടവകയുടെ പാസ്റ്ററൽ ബോർഡംഗം, എക്‌സിക്യുട്ടീവ് കമ്മറ്റിയംഗം, ഫിനാൻസ് കമ്മറ്റിയംഗം തുടങ്ങിയ പ്രധാന പദവികളിലും ഓമനാ വിക്ടർ പ്രവർത്തിച്ചിട്ടുണ്ട്. ഈ സഭകളിൽ വൈദിക കർമത്തിനായി ഓമന മാത്രമാണ് തിരഞ്ഞെടുപ്പില്ലാതെ നാമനിർദേശം ചെയ്യപ്പെട്ട ഏക വ്യക്തി.\nഓമന പൗരോഹിത്യച്ചുമതല ഏറ്റെടുത്തിട്ട് രണ്ട് പതിറ്റാണ്ടു കഴിഞ്ഞു. ബിഷപ്പുമാരായ റവ. ഡോ. സാമുവേൽ അമൃതം, റവ. ഡോ. ജെ.ഡബ്ള്യു.ഗ്ളാഡ്സ്റ്റൺ, റവ. ധർമ്മരാജ് റസാലം എന്നിവരോടൊപ്പം മഹായിടവകയുടെ കണ്ണികളിലൊരാളായി പ്രവർത്തിക്കാനായത് ഭാഗ്യമായി കരുതുകയാണ് ഈ അമ്മ.\nസുവിശേഷകയായി വിശ്വാസികൾക്കു മാർഗദീപമാകാൻ നിയോഗിച്ചയിടങ്ങളിലെല്ലാം ദൈവഹിതത്തിനനുസരിച്ചു പ്രവർത്തിക്കാൻ കഴിഞ്ഞതായി ഓമന പറയുന്നു. പുരുഷനായ പട്ടക്കാരൻ ചെയ്യുന്നതിനുമപ്പുറം കാര്യങ്ങൾ ‘അച്ചന്’ ഇവിടെ പൂർത്തിയാക്കാൻ സാധിച്ചെന്ന് നൂറിലധികം കുടുംബങ്ങൾ അംഗങ്ങളായുള്ള ഇലയ്ക്കോട് വെസ്റ്റ് പള്ളിയിലെ സെക്രട്ടറി മൈക്കിൾ രാജും സാക്ഷ്യപ്പെടുത്തുന്നു. എല്ലാ ഇടവകകളിലും കുടുംബങ്ങളുമായി നല്ല ബന്ധം സൂക്ഷിച്ചതിനാൽ, മറ്റിടങ്ങളിൽനിന്നുപോലും വിശ്വാസികൾ പ്രാർഥനയ്ക്കായി ഓമനയെന്ന വൈദികയെ അഭയം പ്രാപിക്കുന്നു. സഭയിലെ സ്ത്രീകളായ വിശ്വാസികൾക്ക് ഒരു വൈദികനോടു സംവദിക്കുന്നതിനുമപ്പുറം കാര്യങ്ങൾ ഓമനയെന്ന അമ്മയോടു പറയാം. അങ്ങനെ എല്ലാ കുടുംബങ്ങളുടെയും അടിസ്ഥാനപ്രശ്നങ്ങൾക്കും ‘അച്ചൻ’ പരിഹാരമുണ്ടാക്കുന്നു. ഈ അച്ചന്റെ പ്രാർഥനയുടെ കരുത്ത് ജീവിതത്തിൽ വലിയ മാറ്റങ്ങൾക്കു കാരണമായിട്ടുണ്ടെന്നു വിശ്വാസികൾ പറയുന്നു. അതുകൊണ്ടുതന്നെ വിശ്വാസികൾ പലയിടത്തുനിന്നും അമ്മയെത്തേടി ഇവിടെയെത്തുന്നു.\nഭാര്യയും ഭർത്താവും പുരോഹിതരായിരുന്നുവെന്ന അപൂർവതയും ഈ ദമ്പതിമാർക്കുണ്ട്. സഭയിലും സമൂഹത്തിലും അതിന്റെ അംഗീകാരം എല്ലായ്‌പ്പോഴും ലഭിച്ചിട്ടുള്ളതായും ഓമനാ വിക്ടർ പറയുന്നു.\nദക്ഷിണകേരള മഹായിടവകയിൽ പല ചടങ്ങുകൾക്കും ഓമനയുടെ സാന്നിധ്യം വ്യത്യസ്തതയുണർത്തുന്നുണ്ട്. വിവാഹച്ചടങ്ങുകൾക്കു കാർമികത്വം വഹിക്കുമ്പോൾ പുരുഷന്മാരായ വൈദികർക്കൊപ്പം ഓമനയും അൾത്താരയിൽ നിൽക്കുന്നത് അനുഗ്രഹമാണെന്ന് പല ദമ്പതിമാരും സാക്ഷ്യപ്പെടുത്തുന്നു.\nഎല്ലാവരും സദ്പ്രവൃത്തികൾ ചെയ്യുക...നല്ലതു ചെയ്യാനാണ് മനുഷ്യജന്മം... സ്വയം നന്മ ചെയ്യുക... മറ്റുള്ളവരെ നന്മയിലേക്കു കൊണ്ടുവരിക... ഇതാണ് ഈ അച്ചന്(അമ്മയ്ക്ക്) മനുഷ്യരോടു പറയാനുള്ള സന്ദേശം. ക്രിസ്തുവിന്റെ പേരിലുള്ള ആഘോഷങ്ങൾ വഴിതെറ്റിപ്പോകുന്ന കാലത്താണ് നാം ജീവിക്കുന്നത്. അങ്ങനെയാകാതെ നോക്കാൻ വിശ്വാസികൾ ശ്രമിക്കണമെന്നാണ് കഴിഞ്ഞ ഈസ്റ്റർ ദിനത്തിൽ ‘അച്ചൻ’ അൾത്താരയിൽനിന്ന് വിശ്വാസികളോട് ആഹ്വാനം ചെയ്തത്.\n2018-ൽ ഭർത്താവ് റോബർട്ട് ഈ ലോകത്തോടു വിടപറഞ്ഞു. മക്കളായ ഷാജി വിക്ടർ കേരള നിയമസഭയിലും റെജി വിക്ടർ സ്വകാര്യ സ്ഥാപനത്തിലും ജോലിനോക്കുന്നു.\nദൈവശാസ്ത്രം പഠിച്ച മറ്റു വനിതകൾ ദക്ഷിണ കേരള മഹായിടവകയിൽ ഉണ്ടെങ്കിലും അവർക്കാർക്കും പള്ളിയെ നയിക്കാനും വിശ്വാസികളുടെ മാർഗദീപമാകാനും കഴിഞ്ഞില്ല. മഹായിടവകയുടെ മറ്റു ചുമതലകളിൽ ഇവരിൽ പലരും പ്രവർത്തിക്കുന്നുണ്ട്. 67-ാം വയസ്സിലാണ് ഓമനാ വിക്ടർ തന്റെ പൗരോഹിത്യജീവിതത്തിൽനിന്ന് ഔദ്യോഗികമായി വിരമിച്ചത്.\nകണക്കിനെ പേടിേക്കണ്ട; നൂതന പദ്ധതിയുമായി അധ്യാപകർ\nകണക്കിന്റെ കാര്യത്തിൽ ഇനി കുട്ടികൾക്കു പേടി വേണ്ട. കണക്കു പഠിത്തം എളുപ്പവും ആസ്വാദ്യകരവുമാക്കുന്ന ..\nഅവസരങ്ങൾ ഉപയോഗിക്കൂ, ആത്മവിശ്വാസമുയരും -അഹാന കൃഷ്ണ\nകലാങ്കൺ കലാവിരുന്ന് നാളെയും മറ്റന്നാളും\nതിരുവല്ലത്തും ബൈപ്പാസിനു കുറുകേ മേൽനടപ്പാലം


നിരവധി തവണ സ്വർണം കടത്തി’: യുവതി സ്വർണക്കടത്ത് കണ്ണിയെന്ന് പോലീസ് – 365 Days News with 24 /7\nനിരവധി തവണ സ്വർണം കടത്തി’: യുവതി സ്വർണക്കടത്ത് കണ്ണിയെന്ന് പോലീസ്\nആലപ്പുഴ മാന്നാറിൽ നിന്ന് തട്ടിക്കൊണ്ടു പോയ യുവതി സ്വർണക്കടത്ത് കണ്ണിയെന്ന് പോലീസ്. നിരവധി തവണ ഗൾഫിൽ നിന്ന് കേരളത്തിലേക്ക് സ്വർണം കടത്തിയെന്ന് മാന്നാർ സ്വദേശിനി ബിന്ദു പോലീസിനോട് സമ്മതിച്ചു. ഒടുവിൽ കൊണ്ടുവന്ന സ്വർണം കൊടുക്കാത്തതിനാൽ യുവതിയെ തട്ടിക്കൊണ്ടു പോവുകയായിരുന്നുവെന്നാണ് വിവരം. സ്വർണക്കടത്ത് സംഘത്തെ പിടികൂടാനുള്ള ഊർജ്ജിത ശ്രമത്തിലാണ് പൊലീസ്.\nഈ മാസം 19 നാണ് ബിന്ദു ദുബൈയിൽ നിന്നും അവസാനമായി മടങ്ങിയെത്തിയത്. അന്ന് ഒന്നരക്കിലോ സ്വർണം ഗൾഫിൽ നിന്നും കടത്തി. എന്നാലിത് എയർപോർട്ടിൽ തന്നെ ഉപേക്ഷിച്ചെന്നാണ് ബിന്ദു പൊലീസിന് നൽകിയ മൊഴി. അന്ന് വൈകിട്ട് തന്നെ വീട്ടിലെത്തിയ സ്വർണക്കടത്ത് സംഘത്തോട് സ്വർണം ഉപേക്ഷിച്ച വിവരം പറഞ്ഞു. ഇവർ മടങ്ങിയെങ്കിലും തിങ്കളാഴ്ച പുലർച്ചെ വീടാക്രമിച്ച് ബിന്ദുവിനെ കടത്തുകയായിരുന്നു. തട്ടിക്കൊണ്ടു പോയതിൽ പ്രാദേശിക സഹായം ലഭിച്ചതായും പോലീസിന് വിവരമുണ്ട്. പൊലീസ്, അന്വേഷണം ഊർജ്ജിതമാക്കിയതോടെ യുവതിയെ പാലക്കാട് വടക്കഞ്ചേരിയിൽ ഉപേക്ഷിച്ചശേഷം സംഘം കടന്നുകളഞ്ഞു. തുടർന്ന് മാന്നാറിലെത്തിച്ചുള്ള ചോദ്യം ചെയ്യലിൽ സ്വർണക്കടത്ത് കണ്ണിയെന്ന് യുവതി സമ്മതിച്ചെന്നാണ് പോലീസ് പറയുന്നത്.\nനാലംഗ സംഘമാണ് കടത്തിയത്. ഇവരെക്കുറിച്ചുള്ള വിവരം യുവതി പൊലീസിന് കൈമാറി. പ്രതികളെക്കുറിച്ച് വ്യക്തമായ സൂചന ലഭിച്ചെന്ന് പോലീസ് പറഞ്ഞു. കൊടുവള്ളി കേന്ദ്രീകരിച്ചുള്ള സംഘത്തിനായി പൊലീസ് തിരച്ചിൽ ഊർജ്ജിതമാക്കിയിട്ടുണ്ട്.\nകർണാടക അതിർത്തിയിൽ പരിശോധ കർശനം; കോവിഡ് നെഗറ്റീവ് സർട്ടിഫിക്കറ്റ് ഇല്ലാതെ അതിർത്തി കടക്കാനാവില്ല\nTraders’ body asks Amazon to back off from RIL-Future Group deal\nAsset growth at NBFCs, HFCs to jump in FY22: India Ratings report\nSputnik V could be India’s third Covid-19 vaccine: Experts


മഹിന്ദ രാജപക്‌സ പ്രധാനമന്ത്രി സ്ഥാനത്തേക്ക്: ശ്രീലങ്കയില് ഇനി പ്രധാനമന്ത്രിയും പ്രസിഡന്റും രാജപക്‌സ സഹോദരങ്ങള്\nSun Jul 12 2020 01:49:52 GMT+0530 (India Standard Time)\nഗൊതബയ രാജപക്‌സെ പ്രസിഡന്റായി തിരഞ്ഞെടുത്ത സാഹചര്യത്തില് ഇപ്പോഴത്തെ പ്രധാനമനമന്ത്രി റനില് വിക്രംസിംഗെ രാജി സമര്‍പ്പിച്ച ഒഴിവിലേക്കാണ് മഹിന്ദയെ നിര്‍ദേശിച്ചത്.\nBRJ20 Nov 2019 3:13 PM GMT\nകൊളമ്പൊ: പുതുതായി തിരഞ്ഞെടുക്കപ്പെട്ട പ്രസിഡന്റ് ഗൊതബയ രാജപക്‌സ പ്രധാനമന്ത്രി സ്ഥാനത്തേക്ക് തന്റെ സഹോദരന് മഹിന്ദ രാജപക്‌സയെ ശുപാര്‍ശ ചെയ്തു. പ്രിസഡന്റ് ഗൊതബയ രാജപക്‌സയുടെ സഹോദരനാണ് രണ്ട് തവണ പ്രസിഡന്റായിരുന്ന മഹിന്ദ രാജപക്‌സ. ദശകങ്ങള് നീണ്ടുനിന്ന തമിഴ്‌ദേശീയവാദത്തെ അടിച്ചൊതുക്കിയത് മഹിന്ദ രാജപക്‌സയാണ്. ഗൊതബയ രാജപക്‌സെ പ്രസിഡന്റായി തിരഞ്ഞെടുത്ത സാഹചര്യത്തില് ഇപ്പോഴത്തെ പ്രധാനമനമന്ത്രി റനില് വിക്രംസിംഗെ രാജി സമര്‍പ്പിച്ച ഒഴിവിലേക്കാണ് മഹിന്ദയെ നിര്‍ദേശിച്ചത്. റനില് വിക്രസിംഗെയുടെ യുണൈറ്റഡ് നാഷണല് പാര്‍ട്ടി കഴിഞ്ഞ ദിവസം നടന്ന പ്രസിഡന്റ് തിരഞ്ഞെടുപ്പില് പരാജയപ്പെട്ടിരുന്നു.\nതമിഴ് ദേശീയവാദ സംഘടനയായ എല്‍ടിടിഇയെ അടിച്ചമര്‍ത്തുന്നതില് രാജപക്‌സ സഹോദരന്മാര് നേരിട്ടുതന്നെ ഇടപെട്ടിരുന്നു. ആഭ്യന്തര യുദ്ധസമയത്ത് പ്രസിഡന്റായിരുന്ന മഹിന്ദയുടെ കീഴില് പ്രതിരേധ സെക്രട്ടറിയായിരുന്നു ഗൊതബയ രാജപക്‌സ.\nഗോട്ട്ബയ രാജപക്‌സയ്ക്ക് മഹിന്ദ രാജപക്‌സയെക്കാള് നാല് വയസ്സ് കുറവാണ്. ഗോട്ട്ബയ രാജപക്‌സയ്ക്ക് ഇപ്പോള് 70 വയസ്സായി.\nരാജിവച്ചൊഴിയുന്ന റിനില് വിക്രസിംഗെയുടെ പാര്‍ട്ടിക്കു തന്നെയാണ് ഇപ്പോഴും പാര്‍ലമെന്റില് ഭൂരിപക്ഷം. പക്ഷേ, അവരുടെ പ്രസിഡന്റ് സ്ഥാനാര്‍ത്ഥിയായ സജിത്ത് പ്രേമദാസയെ ഗൊതബയ രാജപക്‌സ വലിയ ഭൂരിപക്ഷത്തിലാണ് പരാജയപ്പെടുത്തിയത്.\nകടുത്ത ദേശീയവാദികളായ സിംഹള, ബുദ്ധ ഭൂരിപക്ഷത്തിന്റെ വക്താക്കളായി ശ്രീലങ്കന് രാഷ്ട്രീയത്തില് കരുതപ്പെടുന്നവരാണ് രാജപക്‌സ സഹോദരങ്ങള്. ആഭ്യന്തര യുദ്ധകാലത്ത് 40000 തമിഴരെയാണ് രാജപക്‌സയുടെ സര്‍ക്കാര് സൈന്യം കൊന്നൊടുക്കിയത്. കടുത്ത മനുഷ്യാവകാശലംഘനങ്ങളാണ് അക്കാലത്ത് നടന്നതെന്ന് പല സ്വതന്ത്ര, അന്താരാഷ്ട്ര ഏജന്‍സികളും കണ്ടെത്തുകയുണ്ടായി. ശ്രീലങ്കന് സൈന്യത്തിന്റെ ശക്തമായ പിന്തുണയുള്ള നേതാക്കളാണ് രാജപക്‌സ സഹോദരങ്ങള്.\nറനില് വിക്രസിംഗ 2018 ലാണ് പ്രധാനമന്ത്രിയായി തിരഞ്ഞെടുക്കപ്പെട്ടത്. രാജപക്‌സയുടെ കാലത്ത് നടന്ന അഴിമതിയും കൊലപാതകങ്ങളും വെളിച്ചത്തുകൊണ്ടുവരുമെന്ന് റനില് വിക്രസിംഗ ഉറപ്പുനല്‍കിയെങ്കിലും ഒന്നും നടന്നില്ലെന്നു മാത്രമല്ല, സ്വയം അഴിമതിക്കേസില് പെടുകയും ചെയ്തു.\nഇപ്പോഴത്തെ പാര്‍മെന്റിന് വരുന്ന മാര്‍ച്ചിലാണ് കാലാവധി അവസാനിക്കുക. അതിനു മുമ്പ് പുതിയ പ്രസിഡന്റിന് പാര്‍ലമെന്റ് പിരിച്ചുവിടാന് കഴിയില്ല.


06:54 AM IST\nമകരക്കൊയ്ത്ത് കഴിഞ്ഞു; പന്തല്ലൂര്‍പാടത്ത് ഇനി വെള്ളരിവിപ്ലവം\nകൊടകര: മകരകൊയ്ത്തുകഴിഞ്ഞതോടെ പന്തല്ലൂര്‍പാടത്തെ കര്‍ഷകര് പതിവുപോലെ വെള്ളരികൃഷിയുടെ തിരക്കിലായി. വേനലില് ജില്ലയിലെ പച്ചക്കറി കടകളിലെത്തുന്ന വെള്ളരിക്കായ്കള് ഏറെയും വിളയുന്നത് പന്തല്ലൂര് പാടത്തുനിന്നാണ്. മൂന്നുപതിറ്റാണ്ടോളമായി ഈ പാടത്ത് വേനല്‍വിളയായി വെള്ളരി കൃഷിചെയ്യുന്ന കര്‍ഷകര് ഇക്കൊല്ലം മികച്ച വിലകിട്ടുമെന്ന പ്രതീക്ഷയിലാണ്. പന്തല്ലൂരിലെ അറുപതേക്കറോളം വരുന്ന പാടത്താണ് കര്‍ഷകര് വെള്ളരി കൃഷി ചെയ്തിട്ടുള്ളത്. കൃഷിക്കാവശ്യമായ വിത്ത് തലേ വര്‍ഷത്തെ വിളവെടുപ്പു കാലത്ത് തന്നെ ഇവര് സംഭരിച്ചുവെക്കും. കൊയ്ത്ത് കഴിഞ്ഞാല് ഉടന് വെള്ളരികൃഷിക്കുള്ള ഒരുക്കം തുടങ്ങുകയായി. മണ്ണിളക്കി നിലമൊരുക്കി കഴിഞ്ഞാല് വെള്ളരിവിത്തുകള് നടും. ഇവ മുളയെടുക്കുന്നതോടെ ചാണകപ്പൊടി വളമായി ചേര്‍ക്കും. പിന്നീട് മുടങ്ങാതെ ജലസേചനവും വളപ്രയോഗവും അടക്കമുള്ള പരിചരണം നല്‍കിയാണ് വെള്ളരിവള്ളികള് വളര്‍ത്തിയെടുക്കുന്നത്. ഒരു മാസത്തിനകം പൂവിട്ട് കായ്കള് ഉണ്ടായിത്തുടങ്ങും. മാര്‍ച്ച് ആരംഭത്തോടെ വിളവെടുപ്പ് ആരംഭിക്കുമെങ്കിലും മാര്‍ച്ച് അവസാനം മുതല് ഏപ്രില് പകുതിവരെയുള്ള വിഷുക്കാലത്താണ് കൂടുതല് ഉല്‍പ്പാദനം ലഭിക്കുന്നത്. കഴിഞ്ഞ വര്‍ഷം തുടക്കത്തില് മികച്ച വില കിട്ടിയെങ്കിലും വേനല്‍മഴയില് പാടത്ത് വെള്ളം മുങ്ങി വെള്ളരിച്ചെടികള് നശിച്ചുപോയത് കര്‍ഷകര്‍ക്ക് കനത്ത പ്രഹരമേല്‍പ്പിച്ചു. രാസവളവും കീടനാശിനിയും ഉപയോഗിക്കാതെ തികച്ചും ജൈവ രീതിയിലാണ് ഇവിടെ വെള്ളരി വിളയിക്കുന്നത്. സീസണായാല് ദിനം പ്രതി രണ്ടുടണ്ണോളം വെള്ളരിക്കായ്കള് പന്തല്ലൂര് പാടത്ത് നിന്ന് തൃശൂര് ചന്തയിലെത്താറുണ്ട്. ഇരിങ്ങാലക്കുട ചന്തയിലേക്കും ഇവിടെ നിന്നുള്ള വെള്ളരിക്ക വില്‍പ്പനക്കെത്തിക്കാറുണ്ട്. മഴപെയ്താല് പെട്ടെന്ന് വെള്ളക്കെട്ടുണ്ടാകുന്ന പ്രദേശമായതിനാല് വേനല്‍മഴ പന്തല്ലൂര്‍പാടത്തെ കര്‍ഷകര്‍ക്ക് പേടിസ്വപ്നമാണ്. വിഷുവിന് മുമ്പ് വേനല്‍മഴ കനത്തുപെയ്തില്ലെങ്കില് വെള്ളരി കൃഷിയിലൂടെ ഇത്തവണയും കൈനിറയെ കൈനീട്ടം ലഭിക്കുമെന്ന പ്രതീക്ഷയിലാണ് പന്തല്ലൂര്‍പാടത്തെ വെള്ളരികൃഷിക്കാര്.\nപ്രായം 68 പിന്നിട്ടിട്ടും തങ്കയ്ക്ക് നെല്‍കൃഷി ഏറെ പ്രിയം\nകൊടകര: പ്രായം 68 പിന്നിട്ടിട്ടും നെല്‍കൃഷിയോടുള്ള പ്രിയം നിലനിര്‍ത്തി വയോധിക. നിലം പാട്ടത്തിനെടുത്ത് നടത്തിയ കൃഷി വിളവെടുപ്പിന് പാകമായതിന്റെ സന്തോഷത്തിലാണ് കൊടകര വട്ടേക്കാട് സ്വദേശിനിയായ തങ്ക. മുക്കാലേക്കറോളം വരുന്ന നിലത്തില് ഒറ്റക്കാണ് കൃഷി ചെയ്യുന്നത്. എഴുപതിനോടടുത്തിട്ടും നെല്‍കൃഷിയോടുള്ള ആഭിമുഖ്യം കൈവിടാന് തങ്കക്കാവുന്നില്ല. ചെറുപ്പം മുതലേ നടീല്, കളപറിക്കല്, കൊയത്ത്, മെതി തുടങ്ങിയ കാര്‍ഷിക പണികള്‍ക്ക് പോകുന്ന ഇവര് നിലം പാട്ടത്തിനെടുത്താണ് നെല്‍കൃഷിയിറക്കിയിരിക്കുന്നത്. ചാറ്റിലാംപാടം കര്‍ഷക സമിതിക്കു കീഴിലുള്ള മാക്കാച്ചിപ്പാടത്തെ ആറുപറനിലത്തിലാണ് ഇവര് ഒറ്റക്ക് മുണ്ടകന് കൃഷി ചെയ്തത്. നവരത്ന ഇനത്തിലുള്ള വിത്താണ് കൃഷിക്കുപയോഗിച്ചിട്ടുള്ളത്. ഉഴവു യന്ത്രം കൊണ്ടു വന്നു നിലമൊരുക്കിയതൊഴിച്ചാല് നടീല്, കളപറിക്കല്, വളപ്രയോഗം തുടങ്ങി തുടര്‍ന്നുള്ള പണികളെല്ലാം തന്നെ തങ്ക ഒറ്റക്കാണ് ചെയ്തത്. കൊടകര പഞ്ചായത്തിലെ വട്ടേക്കാട് പരേതനായ പൊറുത്തൂക്കാരന് ശ്രീധരന്റെ ഭാര്യയാണ് തങ്ക. ഭര്‍ത്താവ് മരിച്ചുപോയ ഇവര്‍ക്ക് കൂട്ടായുള്ളത് മകനും കുടുംബവുമാണ്. ദിവസവും പുലര്‍ച്ചെ പാടത്തെത്തുന്ന തങ്ക എട്ടര വരെ നെല്‍ച്ചെടികളുടെ പരിചരണത്തില് മുഴുകും. കഴിഞ്ഞ അഞ്ചുവര്‍ഷത്തോളമായി തങ്ക നിലം പാട്ടത്തിനെടുത്ത് നെല്‍കൃഷി നടത്തിവരുന്നുണ്ട്. നേരത്തെ രണ്ടേക്കറോളം നിലം ഒറ്റക്ക് കൃഷി ചെയ്തിരുന്നു. പ്രായാധിക്യം മൂലമാണ് കഴിഞ്ഞ രണ്ടുവര്‍ഷമായി കൃഷി ആറു പറ നിലത്തിലേക്കൊതുക്കിയത്. മാക്കാച്ചി പാടത്ത് തങ്ക വിളയി്‌ച്ചെടുത്ത നെല്‍കൃഷി കൊയ്ത്തിനു പാകമായി നില്‍ക്കുകയാണിപ്പോള്. കുടുംബശ്രീക്കു കീഴിലുള്ള ജെ.എല്.ജി.ഗ്രൂപ്പില് അംഗമായ തങ്ക മറ്റ് ഗ്രൂപ്പംഗങ്ങളുമായി സഹകരിച്ച് പച്ചക്കറി കൃഷിയും ചെയ്തുവരുന്നുണ്ട്.\nപതിനൊന്നുകാരന്റെ മട്ടുപ്പാവ് കൃഷി കൗതുകമാകുന്നു\nകയ്പമംഗലം: ചളിങ്ങാട് പതിനൊന്നുകാരന്റെ മട്ടുപ്പാവ് കൃഷി കൗതുകമാകുന്നു.സ്‌കൂള് വിട്ടു വന്ന് കൂട്ടുകാരൊക്കെ കളിക്കാന് പോകുമ്പോള് മുഹമ്മദ് സയീമിന് വിശ്രമമില്ല. അവന് വീടിന്റെ ടെറസിനു മുകളിലേക്കോടും. അവിടെ അവനെ കാത്ത് ഒരുപാട് ചെടികളുണ്ട്. തക്കാളി, പടവലം, പയര്, മുളക്, ചീര, കോളിഫ്‌ലവര്, കോവക്ക, കക്കിരി തുടങ്ങിയ പച്ചക്കറികളാണവ. കയ്പമംഗലം ചളിങ്ങാട് മതിലകത്തു വീട്ടില് ജാസിര്- ഷഹന ദമ്പതികളുടെ മകനായ സയീം ചെറുപ്പം തൊട്ടേ കൃഷിയില് തല്‍പ്പരനാണ്. എം.ഐ.സി ഇംഗ്ലീഷ് സ്‌കൂളില് ആറാംക്ലാസ് വിദ്യാര്‍ഥിയായ ബാലന് സ്‌കൂളില് നിന്ന് ലഭിച്ച പച്ചക്കറി വിത്തുകളാണ് കൃഷിക്ക് പ്രേരണയായത്. കിട്ടിയ വിത്തുകള് ഉപയോഗിച്ച് ഗ്രോബാഗില് കൃഷി ആരംഭിച്ചു. പിന്നീട് കൃഷിഭവനില് നിന്നും പഞ്ചായത്തില് നിന്നും തൈകള് ലഭിച്ചതോടെ കൃഷി ഉഷാറായി. പച്ചക്കറികള് കൂടാതെ ചാമ്പ, സപ്പോട്ട, മാവ് തുടങ്ങിയവ വീട്ടുവളപ്പിലും നട്ടുപിടിപ്പിച്ചിട്ടുണ്ട്. മുട്ടത്തോട്, ചാരം, ചാണകം തുടങ്ങിയ വളങ്ങളാണ് ചെടികള്‍ക്ക് നല്‍കുന്നത്. പിന്തുണയും ഉപദേശവുമായി ഉമ്മ കൂടെയുള്ളതാണ് കരുത്ത്. പാകമാകുന്ന പച്ചക്കറികള് ടീച്ചര്‍മാര്‍ക്കും അയല്‍വാസികള്‍ക്കുമാണ് നല്‍കുന്നതെന്ന് കുട്ടിക്കര്‍ഷകന് അഭിമാനത്തോടെ പറയുന്നു.\nപെരിഞ്ഞനം ആര്.എം.വി.എച്ച്.എസ് സ്‌കൂളില് പച്ചക്കറി കൃഷി\nകയ്പമംഗലം: പെരിഞ്ഞനം ആര്.എം.വി.എച്ച്.എസ് സ്‌കൂളില് തളിര് പദ്ധതിയുടെ ഭാഗമായി പച്ചക്കറി കൃഷി ആരംഭിച്ചു.ഇ.ടി.ടൈസണ് എം.എല്.എ ഉദ്ഘാടനം ചെയ്തു. പ്രധാനധ്യാപിക ബി.ബീബ അധ്യക്ഷയായിരുന്നു. കൃഷി ഓഫീസര് ഡോ.വി.ആര്. അനില്‍കുമാര് പദ്ധതി വിശദീകരണം നടത്തി. പഞ്ചായത്തംഗം റീജ ദേവദാസ്, കൃഷി ക്ലബ്ബ് കണ്‍വീനര് അഭീഷ് എന്നിവര് സംസാരിച്ചു.\nഞാറ്റു പാട്ടുമായി വിദ്യാര്‍ത്ഥികള് പാടത്തേക്ക് ഇറങ്ങി\nപാവറട്ടി: പാഠം ഒന്ന് പാടത്തേക്ക് പദ്ധതിയുടെ ഭാഗമായി ഞാറ്റു പാട്ടുമായി വിദ്യാര്‍ത്ഥികള് പാടത്തേക്ക് ഇറങ്ങി.എളവള്ളി ഗവണ്‍മെന്റ് ഹയര് സെക്കന്‍ഡറി സ്‌കൂളിലെ നൂറോളം വിദ്യാര്‍ഥികളുടെ നേതൃത്വത്തില് ഉമ ഇനത്തില്‍പ്പെട്ട നെല് വിത്ത് ഉപയോഗിച്ചാണ് കൃഷി ചെയ്യുന്നത്. പദ്ധതിയുടെ ഭാഗമായി കോക്കൂര് പാടശേഖരത്തിലെ അര ഏക്കറോളം സ്ഥലത്താണ് വിദ്യാര്‍ത്ഥികള് ഞാറുനട്ടത്. ഞാറുനടീല് മുതല് കൊയ്ത്തു വരെയുള്ള കൃഷി പണികള് വിദ്യാര്‍ത്ഥികള് തന്നെയാണ് ചെയ്യുന്നത്. എളവള്ളി പഞ്ചായത്ത് വൈസ് പ്രസിഡന്റ് ടി.ഡി. സുനില് പദ്ധതിയുടെ ഉദ്ഘാടനം നിര്‍വഹിച്ചു. ആരോഗ്യ-വിദ്യാഭ്യാസ ആസ് സ്റ്റാന്‍ഡിങ് കമ്മിറ്റി ചെയര്‍പേഴ്‌സണ് ആലീസ് പോള് യോഗത്തില് അധ്യക്ഷത വഹിച്ചു. ഷാജി കാക്കശ്ശേരി , കൃഷി ഓഫീസര് പ്രശാന്ത് അരവിന്ദ് തുടങ്ങിയവര് സംസാരിച്ചു.\nസെന്റ് ജൂഡ് എല്.പി.സ്‌കൂളില് പച്ചക്കറി കൃഷി വിളവെടുപ്പ് നടത്തി\nമാള: പുത്തന്‍ചിറ പഞ്ചായത്ത്, കൃഷി ഭവന് എന്നിവയുടെ സംയുക്താഭിമുഖ്യത്തില് സെന്റ് ജൂഡ് എല്.പി.സ്‌കൂളില് നടത്തിയ പച്ചക്കറി കൃഷിയുടെ വിളവെടുപ്പ് ഗ്രാമ പഞ്ചായത്ത് പ്രസിഡന് വി.എ. നദീര് ഉദ്ഘാടനം ചെയ്തു. വികസനകാര്യ സ്ഥിരം സമിതി ചെയര്‍മാന് പി.ഐ.നിസാര് അദ്ധ്യക്ഷനായി. കൃഷി ഓഫീസര് റിങ്കു പദ്ധതി വിശദീകരണം നടത്തി. കൃഷി അസിസ്റ്റന്റ് ലിമിത ,പ്രധാനാധ്യാപിക കെ.എല്.ജോയ്‌സി, പി.ടി.എ.പ്രസിഡന്റ് പി.സി.ബേബി എന്നിവര് പങ്കെടുത്തു.\nസ്‌കൂള് വിദ്യാര്‍ത്ഥികള് അന്നമനട ആലത്തൂരിലെ ജൈവകൃഷിയിടം സന്ദര്‍ശിച്ചു\nമാള: പാഠം ഒന്ന് പാടത്തേക്ക് പാഠ്യപദ്ധതിയുടെ ഭാഗമായി സ്‌നേഹഗിരി സ്‌കൂള് വിദ്യാര്‍ത്ഥികള് അന്നമനട ആലത്തൂരിലെ ജൈവകൃഷിയിടം സന്ദര്‍ശിച്ചു. മെഷീന് ഉപയോഗിച്ചുള്ള ഞാറുനടീലിന്റെയും കൈ ഞാറുനടീലിന്റെയും ശാസ്ത്രീയ മാറ്റങ്ങള് പാടശേഖര സമിതി സെക്രട്ടറി അനില് ബാബു വിദ്യാര്‍ത്ഥികള്‍ക്ക് വിശദീകരിച്ചു നല്‍കി. പഞ്ചായത്ത് വൈസ് പ്രസിഡന്റ് ടി.കെ.ഗോപി അധ്യക്ഷത വഹിച്ചു. .ഹെഡ്മിസ്ട്രസ് സിസ്റ്റര് മേരി ആന്, തുടങ്ങിയവര് സന്നിഹിതരായിരുന്നു\nഭീമന് കുമ്പളങ്ങ കൗതുകമുണര്‍ത്തി\nഎരുമപ്പെട്ടി: എരുമപ്പെട്ടി കുട്ടഞ്ചേരിയില് പുരയിടത്തിലുണ്ടായ ഭീമന് കുമ്പളങ്ങ കൗതുകമുണര്‍ത്തി. താഴത്തുപുരക്കല് ബാലന്റെ വീട്ടിലാണ് കുമ്പളങ്ങ വിളഞ്ഞത്. മൂന്ന് മാസങ്ങള്‍ക്ക് മുന്‍പ് യാദൃശ്ചികമായി വീട്ടുപറമ്പില് മുളച്ചതാണ് കുമ്പളം. ആദ്യമായി ഉണ്ടായ കുമ്പളങ്ങക്ക് 18 കിലോഗ്രാം തൂക്കവും 32 ഇഞ്ച് നീളവും ഉണ്ട്.\nകേരള കര്‍ഷകസംഘം പുവ്വത്തൂര് യൂണിറ്റിന്റെ നേതൃത്വത്തില് ജൈവ പച്ചക്കറി കൃഷിക്ക് തുടക്കമായി\nപാവറട്ടി: കേരള കര്‍ഷകസംഘം പുവ്വത്തൂര് യൂണിറ്റിന്റെ നേതൃത്വത്തില് ജൈവ പച്ചക്കറി കൃഷിക്ക് തുടക്കമായി.യൂണിറ്റിലെ വീടുകളിലെ അടുക്കളത്തോട്ടങ്ങളിലാണ് പച്ചക്കറികൃഷി ചെയ്യുന്നത്. കൃഷിക്കാവശ്യമായ പച്ചക്കറി തൈകള് സൗജന്യമായി വിതരണം ചെയ്തു. മുപ്പതു വീടുകളിലാണ് ആദ്യഘട്ടത്തില് അടുക്കളത്തോട്ടം ഒരുക്കുന്നത്. ജൈവ പച്ചക്കറി തൈകളുടെ വിതരണോദ്ഘാടനം കേരള കര്‍ഷക സംഘം മണലൂര് ജോയിന്റ് സെക്രട്ടറി എ.കെ.ഹുസൈന് നിര്‍വ്വഹിച്ചു. യൂണിറ്റ് സെക്രട്ടറി അശോകന് മുക്കോല അധ്യക്ഷത വഹിച്ചു.\nഊരകം എ.യു.പി. സ്‌കൂളിലെ വിദ്യാര്‍ത്ഥികള് കോള് പടവിലെത്തി\nശൈത്യകാല പച്ചക്കറി കൃഷി ആരംഭിച്ചു\nപരീക്ഷണ മരുന്നുതളി വിജയിച്ചതിന്റെ ആവേശത്തില് കര്‍ഷരും കൃഷിവകുപ്പും\nതെക്കുംകര കൃഷിഭവന്റെ നേതൃത്വത്തില് ജൈവകൃഷി സെമിനാര് നടത്തി


ആദ്യത്തെ അതിഥി; അച്ഛനായ സന്തോഷം പങ്കുവച്ച് വിഷ്‍ണു ഉണ്ണികൃഷ്‍ണന് | vishnu unnikrishnan shares his joy of fatherhood\nThiruvananthapuram, First Published 30, Oct 2020, 10:56 PM\nആണ്‍കുഞ്ഞിനൊപ്പമുള്ള ചിത്രങ്ങള്‍ക്കൊപ്പമാണ് വിഷ്‍ണു സോഷ്യല് മീഡിയയിലൂടെ സന്തോഷവാര്‍ത്ത പങ്കുവച്ചത്. "ഒരു ആണ്‍കുട്ടിയും ഒരു അമ്മയും ഒരു അച്ഛനും പിറവി കൊണ്ടിരിക്കുന്നു" എന്നാണ് വിഷ്ണുവിന്‍റെ കുറിപ്പ്.\nആദ്യമായി അച്ഛനായതിന്‍റെ സന്തോഷം പങ്കുവച്ച് നടനും തിരക്കഥാകൃത്തുമായ വിഷ്ണു ഉണ്ണികൃഷ്ണന്. ആണ്‍കുഞ്ഞിനൊപ്പമുള്ള ചിത്രങ്ങള്‍ക്കൊപ്പമാണ് വിഷ്‍ണു സോഷ്യല് മീഡിയയിലൂടെ സന്തോഷവാര്‍ത്ത പങ്കുവച്ചത്. "ഒരു ആണ്‍കുട്ടിയും ഒരു അമ്മയും ഒരു അച്ഛനും പിറവി കൊണ്ടിരിക്കുന്നു" എന്നാണ് വിഷ്ണുവിന്‍റെ കുറിപ്പ്. ഒപ്പം ഭാര്യ ഐശ്വര്യയ്ക്ക് നന്ദിയും പറഞ്ഞിട്ടുണ്ട്.\n"ഒരുപാട് വേദനയിലൂടെയും സമ്മര്‍ദ്ദത്തിലൂടെയും കടന്നുപോയതിന് നന്ദി, എന്‍റെ സ്നേഹമേ", വിഷ്ണു കുറിച്ചു. തങ്ങള് അച്ഛനും അമ്മയും ആകാന് പോകുന്നതിന്‍റെ സന്തോഷം നേരത്തെ സോഷ്യല് മീഡിയയിലൂടെ വിഷ്ണു പങ്കുവച്ചിട്ടുണ്ട്.\nഫെബ്രുവരി മാസത്തിലായിരുന്നു വിഷ്ണുവിന്‍റെയും കോതമംഗലം സ്വദേശിനിയായ ഐശ്വര്യയുടെയും വിവാഹം. 2003ല് പുറത്തെത്തിയ 'എന്‍റെ വീട് അപ്പൂന്‍റേം' എന്ന സിനിമയിലൂടെ അഭിനയരംഗത്തെത്തിയ വിഷ്ണു 2015ല് പുറത്തെത്തിയ നാദിര്‍ഷ ചിത്രം 'അമര് അക്ബര് അന്തോണി'യുടെ സഹ തിരക്കഥാകൃത്ത് ആയിരുന്നു. തുടര്‍ന്ന് കട്ടപ്പനയിലെ ഋത്വിക് റോഷന്, ഒരു യമണ്ടന് പ്രേമകഥ എന്നീ ചിത്രങ്ങളും ഇവരുടെ തിരക്കഥയില് പുറത്തെത്തി. നിരവധി ചിത്രങ്ങളില് ഇതിനകം അഭിനയിച്ചിട്ടുമുണ്ട് വിഷ്ണു ഉണ്ണികൃഷ്ണന്.\nLast Updated 27, Nov 2020, 9:12 AM


Glucagen in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Glucagen upayogangal, dossge, parswafalangal, prayojanangal, prathipravarthanangal, munnariyippu\nGlucagen വിലയും പാക്ക് സൈസും - Glucagen Price and Pack Size in Malayalam - Glucagen vilayum pack saisum\nGlucagen നേട്ടങ്ങളും ഉപയോഗങ്ങളും- Glucagen Benefits & Uses in Malayalam- Glucagen nettangalum upayogangalum\nGlucagen ഡോസേജും കഴിക്കേണ്ട വിധവും- Glucagen Dosage & How to Take in Malayalam - Glucagen dosagum kazhikkenda vidavum\nGlucagen പാർശ്വഫലങ്ങൾ- Glucagen Side Effects in Malayalam- Glucagen paarswafalangal\nGlucagen ബന്ധപ്പെട്ട മുന്നറിയിപ്പുകൾ- Glucagen Related Warnings in Malayalam- Glucagen bandhappeṭṭa munnaṟiyippukaḷ\nGlucagen-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Glucagen with Other Drugs in Malayalam- Glucagen-nu marunnukaḷumāyulla theevra pravarthanam\nGlucagen വൈരുദ്ധ്യങ്ങൾ- Glucagen Contraindications in Malayalam- Glucagen vairudyangal\nGlucagen സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Glucagen in Malayalam- Glucagen sambandhichu pothuveyulla chodyangal\nGlucagen ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Glucagen Interactions with Food and Alcohol in Malayalam- Glucagen bhakshnavum madyavumaayulla prathipravarthanangal\nGlucagen നേട്ടങ്ങളും ഉപയോഗങ്ങളും - Glucagen Benefits & Uses in Malayalam - Glucagen nettangalum upayogangalum\nGlucagen പിൻവരുന്നവ ചികിത്സിക്കാൻ ഉപയോഗിക്കുന്നു\nGlucagen ഡോസേജും കഴിക്കേണ്ട വിധവും - Glucagen Dosage & How to Take in Malayalam - Glucagen dosagum kazhikkenda vidavum\nGlucagen-ന്റെ ചേരുവകൾ - Glucagen Active Ingredients in Malayalam - Glucagen-nte cheruvakal\nGlucagen പാർശ്വഫലങ്ങൾ - Glucagen Side Effects in Malayalam - Glucagen paarswafalangal\nGlucagen ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nGlucagen ബന്ധപ്പെട്ട മുന്നറിയിപ്പുകൾ - Glucagen Related Warnings in Malayalam - Glucagen bandhappeṭṭa munnaṟiyippukaḷ\nGlucagen-ന്റെ ഉപയോഗം ഗർഭിണികൾക്കു സുരക്ഷിതമാണോ?\nGlucagen-നിൽനിന്ന് ഗർഭിണികൾക്ക് ചെറിയ തോതിലുള്ള പാർശ്വഫലങ്ങൾ ഉണ്ടായേക്കാം. നിങ്ങൾക്ക് അങ്ങനെ തോന്നുന്നുവെങ്കിൽ, അതു കഴിക്കുന്നത് നിർത്തിയിട്ട് ഡോക്ടറുടെ ഉപദേശപ്രകാരം മാത്രം തുടങ്ങുക.\nGlucagen-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nനിങ്ങൾ മുലയൂട്ടുന്ന സ്ത്രീ ആണെങ്കിൽ Glucagen-ന്റെ ചില ദോഷഫലങ്ങൾ നിങ്ങൾക്ക് ഉണ്ടായേക്കാം. ഇവ എന്തെങ്കിലും അനുഭവപ്പെടുന്നെങ്കിൽ ഡോക്ടറെ കാണുന്നതുവരെ അതിന്റെ ഉപയോഗം നിർത്തുക. ഡോക്ടർ നിർദേശിക്കുന്നതുപോലെ വേണം ചെയ്യാൻ.\nGlucagen വൃക്കകളെ എങ്ങനെയാണ് ബാധിക്കുന്നത്?\nGlucagen വൃക്ക-ന് അപൂർവമായേ ഹാനികരമായിരിക്കുന്നുള്ളൂ.\nGlucagen കരളിനെ എങ്ങനെ ബാധിക്കുന്നു?\nGlucagen കഴിച്ചശേഷം കരൾ-നുമേൽ പ്രതികൂലമായ ഫലങ്ങൾ ഉണ്ടായിരിക്കാം. നിങ്ങളുടെ ശരീരത്തിൽ ഏതെങ്കിലും പാർശ്വഫലങ്ങൾ കാണുന്നെങ്കിൽ മരുന്ന് കഴിക്കുന്നത് നിർത്തുക. ഡോക്ടറുടെ നിർദേശം ഉണ്ടെങ്കിൽ മാത്രമേ ഈ മരുന്ന് വീണ്ടും കഴിക്കൂവൂ.\nGlucagen ഹൃദയത്തെ എങ്ങനെ ബാധിക്കുന്നു?\nGlucagen കഴിച്ചശേഷം ഹൃദയം-നുമേൽ പ്രതികൂലമായ ഫലങ്ങൾ ഉണ്ടായിരിക്കാം. നിങ്ങളുടെ ശരീരത്തിൽ ഏതെങ്കിലും പാർശ്വഫലങ്ങൾ കാണുന്നെങ്കിൽ മരുന്ന് കഴിക്കുന്നത് നിർത്തുക. ഡോക്ടറുടെ നിർദേശം ഉണ്ടെങ്കിൽ മാത്രമേ ഈ മരുന്ന് വീണ്ടും കഴിക്കൂവൂ.\nGlucagen-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Glucagen with Other Drugs in Malayalam - Glucagen-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Glucagen പിൻവരുന്ന മരുന്നുകളോടൊപ്പം ഉപയോഗിക്കരുത് -\nGlucagen വൈരുദ്ധ്യങ്ങൾ - Glucagen Contraindications in Malayalam - Glucagen vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Glucagen കഴിക്കരുത് -നിങ്ങളോട്\nGlucagen സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Glucagen in Malayalam - Glucagen sambandhichu pothuveyulla chodyangal\nGlucagen ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, നിങ്ങൾക്ക് Glucagen-നോട് ആസക്തി ഉണ്ടാകുന്നില്ല.\nഅതെ, Glucagen കഴിച്ചശേഷം വാഹനമോ ഭാരിച്ച മെഷീനുകളോ പ്രവർത്തിപ്പിക്കാനാകും. കാരണം അത് ആളിൽ മയക്കം ഉണ്ടാക്കുന്നില്ല.\nഅതെ, ഡോക്ടറുടെ നിർദേശപ്രകാരം മാത്രം Glucagen കഴിക്കുക.\nഇല്ല, Glucagen മാനസികരോഗങ്ങൾ ചികിത്സിക്കാൻ ഉപയോഗിക്കുന്നില്ല.\nGlucagen ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Glucagen Interactions with Food and Alcohol in Malayalam - Glucagen bhakshnavum madyavumaayulla prathipravarthanangal\nആഹാരവും Glucagen-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Glucagen കഴിക്കുന്നതിന്റെ പാർശ്വഫലങ്ങളെ കുറിച്ച് ഗവേഷണമൊന്നും ലഭ്യമല്ല.\nമദ്യവും Glucagen-ഉം തമ്മിലുള്ള പ്രതിപ്രവർത്തനം\nഇക്കാര്യത്തിൽ ഇതുവരെ ഗവേഷണമൊന്നും നടന്നിട്ടില്ല. അതുകൊണ്ട് മദ്യത്തോടൊപ്പം Glucagen കഴിക്കുന്നതിന്റെ ഫലം അറിവായിട്ടില്ല.\nGlucagen ന് പകരമുള്ള മറ്റു മരുന്നുകൾ എല്ലാം കാണുക - Substitutes for Glucagen in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Glucagen കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Glucagen കഴിച്ചുവോ ?\nനിങ്ങൾ എത്രമാത്രം Glucagen ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Glucagen കഴിച്ചത്?\nനിങ്ങൾ എപ്പോഴാണ് Glucagen ഉപയോഗിക്കുന്നത് ?


Dhamaka (2020) Movie: കാസ്റ്റ് & ക്രു, റിലീസ് ഡേറ്റ്, ട്രൈലെർ , സോങ്‌സ് , നിരൂപണം, ധമാക്ക വാർത്തകൾ, ഫോട്ടോസ് , വീഡിയോസ് - Filmibeat Malayalam\nMalayalam Movies Dhamaka\nCast : അരുണ് കുമാര്, മുകേഷ്\nഒരു അഡാര് ലവിനുശേഷം ഒമര് ലുലു സംവിധാനം ചെയ്ത ചിത്രമാണ് ധമാക്ക. അരുണ് കുമാര് നായകനായി എത്തുന്ന ചിത്രത്തില് നിക്കി ഗല്‍റാണിയാണ് നായികയായി എത്തുന്നത്. മുകേഷ്,ഉര്‍വശി,സാബുമോന് അബ്ദുസമദ്,ഇന്നസെന്റ്,നേഹ,ഹരീഷ് കണാരന്,ധര്‍മജന് ബോള്‍ഗാട്ടി എന്നിവരാണ് മറ്റു പ്രധാന കഥാപാത്രങ്ങളെ അവതരിപ്പിക്കുന്നത്.\nസിനോജ് പി അയ്യപ്പന് ഛായാഗ്രഹണവും ദിലീപ് ഡെന്നീസ് എഡിറ്റിങ്ങും നിര്‍വ്വഹിക്കുന്നു. സാരംഗ് ജയപ്രകാശിന്റെതാണ് തിരക്കഥയും സംഭാഷണവും. ഗുഡ്‌ലൈന് പ്രൊഡക്ഷന്‍സിന്റെ ബാനറില് എം കെ നാസര് ആണ് ചിത്രം നിര്‍മ്മിക്കുന്നത്.\nRead: Complete ധമാക്ക കഥ/ സംഭവവിവരണം\nസിനോജ് പി അയ്യപ്പന്


'ഇതിനൊക്കെയാണ് അക്ഷരം തെറ്റാതെ തിരിച്ചുവരവ് എന്നു വിളിക്കേണ്ടത്'!, Greatest UEFA Champions League comebacks\n08 May 2019, 11:37 AM IST\nഅപ്രാപ്യമായി ഒന്നും ലോകത്ത് ഇല്ലെന്ന് ഫുട്‌ബോളിലൂടെ തെളിയിക്കപ്പെട്ടു കൊണ്ടിരിക്കുകയാണ്. ചാമ്പ്യന്‍സ് ലീഗില് ബാഴ്‌സലോണയും ലിവര്‍പൂളും തമ്മിലുള്ള സെമിഫൈനലാണ് അതിന്റെ ഏറ്റവും പുതിയ ഉദാഹരണം.\nഒരു മായാജാലക്കാരന് കാണികളിലുണ്ടാകുന്ന അമ്പരപ്പ് തന്നെയാണ് പലപ്പോഴും ഫുട്‌ബോള് ഗ്രൗണ്ടുകളില് സംഭവിക്കുന്നതും. മായാജാലക്കാരന് മാന്ത്രിക ദണ്ഡ് വീശിയാണ് കാണികളെ രസിപ്പിക്കുന്നതെങ്കില് ഗ്രൗണ്ടില് ആ ദൗത്യം നിറവേറ്റുന്നത് ഫുട്‌ബോളാണ്. ഒന്നു കണ്‍കെട്ട് വിദ്യയാണെങ്കില് മറ്റേത് കണ്ണ് തുറന്ന് കാണേണ്ട കാഴ്ച്ചയാണ്.\nഇങ്ങനെ അപ്രാപ്യമായി ഒന്നും ലോകത്ത് ഇല്ലെന്ന് ഫുട്‌ബോളിലൂടെ തെളിയിക്കപ്പെട്ടു കൊണ്ടിരിക്കുകയാണ്. ചാമ്പ്യന്‍സ് ലീഗില് ബാഴ്‌സലോണയും ലിവര്‍പൂളും തമ്മിലുള്ള സെമിഫൈനലാണ് അതിന്റെ ഏറ്റവും പുതിയ ഉദാഹരണം. ഇതിനു മുമ്പും ഫുട്‌ബോള് ലോകം ഇങ്ങനെ ഒരുപാട് തിരിച്ചുവരവുകള്‍ക്ക് സാക്ഷ്യം വഹിച്ചിട്ടുണ്ട്.\nപി.എസ്.ജി 4-0 ബാഴ്‌സലോണ\nബാഴ്‌സലോണ 6-1 പി.എസ്.ജി\n2016/17 ചാമ്പ്യന്‍സ് ലീഗിന്റെ പ്രീ ക്വാര്‍ട്ടറില് ഈ അദ്ഭുതം സംഭവിച്ചത്. ആദ്യ പാദത്തില് 4-0ത്തിന് ഫ്രാന്‍സില് നാണംകെട്ട ബാഴ്‌സ എന്നാല് രണ്ടാം പാദത്തില് അതിനെല്ലാം മറുപടി നല്‍കി. 6-1-നായിരുന്നു ബാഴ്‌സയുടെ വിജയം.\nആദ്യ പാദത്തിലെ നാല് ഗോളിന്റെ കടവുമായി കളിക്കാനിറങ്ങിയ ബാഴ്‌സ 50 മിനിറ്റിനുള്ളില് 3-0ത്തിന്റെ ലീഡ് നേടി. എന്നാല് 62-ാം മിനിറ്റില് എഡിസന് കവാനി ലക്ഷ്യം കണ്ടതോടെ പി.എസ്.ജി 3-5ന്റെ ലീഡെടുത്തു. പക്ഷേ വിട്ടുകൊടുക്കാതിരുന്ന ബാഴ്‌സയ്ക്കായി 88-ാം മിനിറ്റിലും 91-ാം മിനിറ്റിലും ലക്ഷ്യം കണ്ട് നെയ്മര് രക്ഷകനാകുകയായിരുന്നു. ഇതോടെ ബാഴ്‌സ 5-5ന് ഒപ്പമെത്തി. പിന്നീട് 95-ാം മിനിറ്റില് സെര്‍ജി റോബര്‍ട്ടോ ആ അദ്ഭുത ഗോള് നേടി. അവിശ്വസനീയമായി വിജയിച്ച് ബാഴ്‌സ ക്വാര്‍ട്ടറിലേക്ക് മുന്നേറി.\nഅന്നത്തെ ആ ദിവസം പിന്നീട് നെയ്മറും സെര്‍ജിയും ഓര്‍ത്തെടുക്കുന്നുണ്ട്. അന്ന് പന്തുമായി മുന്നേറുമ്പോള് നെയ്മര് സെര്‍ജിയോട് വിളിച്ചുപറഞ്ഞു 'നിങ്ങള് ഗോള് അടിക്കാന് പോകുകകയാണ്'. ആ നിമിഷം താന് സ്വപ്‌നത്തിലായിരുന്നെന്നും നെയ്മര് പറയുന്നത് സ്വപ്‌നത്തിലെന്ന പോലെയാണ് കേട്ടതെന്നും സെര്‍ജി പിന്നീട് പറയുകയുണ്ടായി.\nബാഴ്‌സലോണ 4-1 റോമ\nറോമ 3-0 ബാഴ്‌സലോണ\n2018/19 സീസണിലെ ചാമ്പ്യന്‍സ് ലീഗില് ബാഴ്‌സലോണയുടെ കണ്ണീര് വീഴ്ത്തിയത് എ.എസ് റോമയാണ്. നൗ ക്യാമ്പില് 4-1ന് തോറ്റുവന്ന റോമ സ്വന്തം തട്ടകത്തില് 3-0ത്തിന് വിജയിച്ചു. ഇതോടെ എവേ ഗോളിന്റെ ആനുകൂല്യത്തില് ഇറ്റാലിയന് ടീം സെമിയിലേക്ക് മുന്നേറി. ആറാം മിനിറ്റില് എഡ്വിന് സെക്കോ തുടങ്ങിവെച്ചത് 82-ാം മിനിറ്റില് മനോലാസ് പൂര്‍ത്തിയാക്കുകയായിരുന്നു. അതിനിടയില് 58-ാം മിനിറ്റില് ഡി റോസി പെനാല്‍റ്റിയും ലക്ഷ്യത്തിലെത്തിച്ചു. ഇതോടെ ബാഴ്‌സയുടെ തോല്‍വി പൂര്‍ണമായി.\nഈ തിരിച്ചുവരവ് എങ്ങനെ നിര്‍വചിക്കണമെന്ന് അറിയില്ല എന്നായിരുന്നു മത്സരശേഷം എഡ്വിന് സെക്കോ പറഞ്ഞ്. ആരും ഞങ്ങളില് വിശ്വസിച്ചിരുന്നില്ല, എന്നിട്ടും ഞങ്ങള് നേടി. സെക്കോ അന്നു പറഞ്ഞ വാക്കുകള് ആണിത്.\nഎ.സി മിസാന് 4-1 ഡീപോര്‍ട്ടീവോ\nഡീപോര്‍ട്ടീവോ 4-0 എ.സി മിലാന്\n2003/04 ചാമ്പ്യന്‍സ് ലീഗിന്റെ ക്വാര്‍ട്ടറിലായിരുന്നു ഈ അദ്ഭുതം. നിങ്ങള് സ്വപ്‌നം പോലും കാണാത്ത കാര്യങ്ങള് ചിലപ്പോള് സംഭവിക്കും. അതിനെയാണ് ദിവ്യാദ്ഭുതം എന്ന് വിശേഷിപ്പിക്കുന്നത്. അതുതന്നെയാണ് മിലാനെതിരേയും സംഭവിച്ചതും. ഡീപോര്‍ട്ടീവോയുടെ പരിശീലകന് യാവിയര് ഇറുറേട്ട ഈ വിജയത്തില് പ്രതികരിച്ചത് ഇങ്ങനെയായിരുന്നു.\nആദ്യ പാദത്തില് കക്കയുടെ ഇരട്ടഗോളും ഷെവ്‌ചെങ്കോയും പിര്‍ലോയും നേടിയ ഗോളുകളുമായിരുന്നു മിലാന് ലീഡ് നല്‍കിയത്. എന്നാല് രണ്ടാം പാദത്തില് ഇതേ നാണയത്തില് ഡീപോര്‍ട്ടീവോ തിരിച്ചടിച്ചു.\nContent Highlights: Greatest UEFA Champions League comebacks\nഇത് ഫുട്‌ബോളിലെ സിങ്കപ്പെണ്ണ്, കളികണ്ട് അമ്പരന്ന് ആരാധകര്| വീഡിയോ\nപിണങ്ങരുതേയെന്ന് സ്വന്തം ഹൃദയത്തോട് അലി, ആ പോരാട്ടത്തിന്റെ കഥ!\nഫുട്‌ബോള് മത്സരത്തിനിടെ ചുവപ്പുകാര്‍ഡ് കാണിച്ച റഫറിയെ കളിക്കാരും ആരാധകരും ചേര്‍ന്ന് തല്ലിക്കൊന്നു\nപിക്വെയുടെ അവിഹിത ബന്ധം പുറത്തായി; ഇനി ഒരുമിച്ച് ജീവിക്കാനാവില്ലെന്ന് ഷാക്കിറ- റിപ്പോര്‍ട്ട്


ഭക്ഷണം കഴിക്കാതെ വെറുംവയറ്റിൽ നാരങ്ങാവെള്ളം കഴിക്കുന്നത് ദോഷമോ? | having warm lemon water in morning has some health benefits\nTrivandrum, First Published Nov 29, 2020, 8:17 PM IST\nവെറും വയറ്റില് അല്‍പം ഇളം ചൂടുവെള്ളത്തില് ചെറുനാരങ്ങാനീരും തേനും ചേര്‍ത്ത് കഴിക്കുന്നത് ഉത്തമമാണെന്ന് പലരും പറഞ്ഞ് നിങ്ങള് കേട്ടിരിക്കാം. ഇത്തരത്തില് ഭക്ഷണം കഴിക്കുന്നതിന് മുമ്പായി ചെറുനാരങ്ങ വെള്ളം കുടിക്കുന്നത് യഥാര്‍ത്ഥത്തില് നല്ലതാണോ?\nരാവിലെ ഉറക്കമുണര്‍ന്നയുടന് ചായയോ കാപ്പിയോ കഴിക്കുന്നതാണ് മിക്കവരുടേയും ശീലം. എന്നാല് വെറും വയറ്റില് അല്‍പം ഇളം ചൂടുവെള്ളത്തില് ചെറുനാരങ്ങാനീരും തേനും ചേര്‍ത്ത് കഴിക്കുന്നത് ഉത്തമമാണെന്ന് പലരും പറഞ്ഞ് നിങ്ങള് കേട്ടിരിക്കാം. ഇത്തരത്തില് ഭക്ഷണം കഴിക്കുന്നതിന് മുമ്പായി ചെറുനാരങ്ങ വെള്ളം കുടിക്കുന്നത് യഥാര്‍ത്ഥത്തില് നല്ലതാണോ?\nഇങ്ങനെയുള്ള സംശയങ്ങളും പലരും പങ്കുവയ്ക്കാറുണ്ട്. എന്നാല് യാതൊരു വിധ ടെന്‍ഷനും വേണ്ട, വെറും വയറ്റില് ചെറുനാരങ്ങ വെള്ളം കഴിക്കുന്നത് കൊണ്ട് ഒരു ദോഷവുമില്ലെന്നാണ് ആരോഗ്യവിദഗ്ധര് പറയുന്നത്.\nരാവിലെ ഇളം ചൂട് വെള്ളത്തില് നാരങ്ങ പിഴിഞ്ഞ് കഴിക്കുന്നത് പല ഗുണങ്ങളുണ്ടെന്നും ഇവര് വ്യക്തമാക്കുന്നു. ശരീരത്തില് നിന്ന് വിഷാംശം പുറത്തുപോകുന്നതിനും, രോഗപ്രതിരോധ ശേഷി വര്‍ധിപ്പിക്കുന്നതിനും മറ്റുമായി പല തരത്തില് നാരങ്ങ നമ്മെ സഹായിക്കുമെന്നാണ് വിദഗ്ധര് ചൂണ്ടിക്കാട്ടുന്നത്.\nഇക്കൂട്ടത്തിലുള്‍പ്പെടുന്ന പ്രധാനപ്പെട്ട ചില ആരോഗ്യ ഗുണങ്ങള് ഏതെല്ലാം എന്ന് അറിയാം...\nമഞ്ഞുകാലത്ത് ചൂട് അനുഭവപ്പെടുന്നത് കുറവായതിനാല് തന്നെ പലരും ശരീരത്തിന് ആവശ്യമായത്രയും വെള്ളം കുടിക്കാതിരിക്കാം. ഈ സാഹചര്യം നമ്മെ നിര്‍ജലീകരണത്തിലേക്ക് (ഡീഹൈഡ്രേഷന്) നയിച്ചേക്കാം. നാരങ്ങാവെള്ളം ശരീരത്തെ എപ്പോഴും ജലാംശമുള്ളതാക്കി നിര്‍ത്താന് സഹായിക്കുകയും അതുവഴി നിര്‍ജലീകരണം പോലുള്ള പ്രശ്‌നങ്ങളില് നിന്ന് നമ്മെ സംരക്ഷിക്കുകയും ചെയ്യുന്നു.\nരാവിലെ വെറും വയറ്റില് ചെറുനാരങ്ങാവെള്ളം (തണുപ്പില്ലാത്തത്) കഴിക്കുന്നത് ദഹനപ്രവര്‍ത്തനങ്ങളെ ത്വരിതപ്പെടുത്തും. വയറിന്റെ ആരോഗ്യം മെച്ചപ്പെടുത്താനും ഭക്ഷണത്തില് നിന്ന് മധുരം അധികം വലിച്ചെടുപ്പിക്കാതെ ഷുഗര് സാധ്യത കുറയ്ക്കാനും ചെറുനാരങ്ങ സഹായകമാണ്.\nമഞ്ഞുകാലത്ത് സാധാരണഗതിയില് കാണപ്പെടുന്ന ആരോഗ്യപ്രശ്‌നങ്ങളാണ് ജലദോഷവും ചുമയും. ഇത്തരം അണുബാധകളെ ചെറുക്കാന് ചെറുനാരങ്ങയ്ക്ക് പ്രത്യേക കഴിവുണ്ട്. അതിനാല് തന്നെ രാവിലെ ചെറുനാരങ്ങനീര് കഴിക്കുന്നത് ഇത്തരത്തിലുള്ള അസുഖങ്ങളില് നിന്ന് രക്ഷ നേടാനും നമ്മെ സഹായിക്കുന്നു.\nLast Updated Nov 29, 2020, 8:17 PM IST


ദൈവങ്ങളുടെ ചെറു ബിംബങ്ങളും ചിത്രങ്ങളുംകൊണ്ട് നിറയുന്ന സര്‍ക്കാര് ഉടമസ്ഥതയിലുള്ള സ്ഥാപനങ്ങള്, സവര്‍ണ്ണ ആചാരമായ ആയുധ പൂജയ്ക്ക് ലാത്തിയും തോക്കും പൂജക്കുവച്ച് പോലീസ് സ്റ്റേഷനെ പൂജാമുറിയാക്കുന്ന പോലിസുകാര്, പോലീസ് സ്റ്റേഷനുകളില്‍തന്നെ ആരാധനാമൂര്‍ത്തികളുടെ പൂമാലയിട്ട വലിയ ഫോട്ടോ, വ്യത്യസ്ത മതവിശ്വാസികളായവരും ദൈവത്തില് വിശ്വസിക്കാത്തവരുമായ ഐ.എസ്.ആര്.ഓ ശാസ്ത്രജ്ഞര് കഠിന പ്രയത്നംകൊണ്ട് സ്വായത്തമാക്കിയ ഉപഗ്രഹം വിക്ഷേപിക്കുന്നതിനു മുന്നോടിയായി ഹൈന്ദവ ആചാരപ്രകാരമുള്ള പൂജകള്, ഇന്ത്യന് റെയില്‍വേയുടെയും മറ്റെല്ലാ വികസന പ്രവര്‍ത്തനങ്ങളുടെയും തുടക്കമിടുന്നത് ഭൂമീദേവിയെ പൂജിച്ചതിനുശേഷം! മതേതര രാഷ്ട്രമായ ഇന്ത്യയിലെ സര്‍ക്കാര് സ്ഥാപനങ്ങളുമായി ബന്ധപ്പെട്ട് വര്‍ദ്ധിച്ചുവരുന്ന ഹൈന്ദവ ചടങ്ങുകളുടെ ലഘുവിവരണമാണിത്! ഇതാണോ ഇന്ത്യ ഊറ്റംകൊള്ളുന്ന മതേതരത്വം?\nഅജ്ഞേയതാവാദിയെങ്കിലും നീതിബോധമുള്ള വ്യക്തിയായിരുന്നു പണ്ഡിറ്റ് ജവഹര്‍ലാല് നെഹ്‌റു. ഇന്ത്യന് ഭരണഘടന എഴുതിയുണ്ടാക്കുന്നതില് ഇദ്ദേഹത്തോടൊപ്പം കൂട്ടാളിയായത് ഡോക്ടര് ഭീമാറാവ് അംബേദ്‌കര് ആയിരുന്നു. ഇന്ത്യയിലെ ഹൈന്ദവ പൈശാചികതയില് മനംമടുത്ത് ബുദ്ധമതത്തില് ചേക്കേറിയ വ്യക്തിയാണ് ഇദ്ദേഹം. അതായത്, ചരിത്രം രേഖപ്പെടുത്തിയിട്ടുള്ള ആദ്യത്തെ ഘര്‍വാപ്സി അംബേദ്‌കറുടെതാണ്. ഇന്ത്യയുടെ മതേതരനിയമങ്ങള് തയ്യാറാക്കിയത് പണ്ഡിറ്റ് ജവഹര്‍ലാല് നെഹ്‌റുവും ഡോക്ടര് ഭീമാറാവ് അംബേദ്‌കറും ചേര്‍ന്നായിരുന്നു. ഹിന്ദുത്വത്തിന്റെ യാതൊരു സ്വാധീനവും ഇവരുടെമേല് ഉണ്ടായിരുന്നില്ല എന്നതുകൊണ്ടാണ് ഇവര് തയ്യാറാക്കിയ ഭരണഘടനയില് മതേതരനിയമങ്ങള് നിറഞ്ഞുനിന്നത്.\nഏതു മതവിശ്വാസികള്‍ക്കും തങ്ങളുടെ മതത്തിന്റെ ആചാരങ്ങളും അനുഷ്ഠാനങ്ങളും അനുസരിച്ചു ജീവിക്കാനുള്ള അവകാശം നല്‍കിക്കൊണ്ടാണ് ഇന്ത്യയുടെ ഭരണഘടന എഴുതിയുണ്ടാക്കിയത്. ഈ സൗകര്യങ്ങള് വേണ്ടവിധം ഉപയോഗിക്കുന്നതില് ക്രിസ്ത്യാനികള് അല്ലാത്ത എല്ലാ മതവിഭാഗങ്ങളും വേണ്ടത്ര ജാഗ്രത പുലര്‍ത്തി എന്നത് അവരെ സംബന്ധിച്ചിടത്തോളം അനുഗ്രഹമായി. എന്നാല്, ക്രൈസ്തവരിലെ പ്രധാന വിഭാഗമായ കത്തോലിക്കാസഭ സാംസ്കാരിക അനുരൂപണങ്ങളില് ശ്രദ്ധചെലുത്തുകയും തങ്ങളുടെ തനിമ ഹൈന്ദവതയ്ക്ക് അടിയറവയ്ക്കുകയും ചെയ്തു. 1947-ല് ഇന്ത്യ സ്വതന്ത്രയാകുമ്പോള് നിലനിന്നിരുന്ന എല്ലാ അനാചാരങ്ങളും തങ്ങളുടെ മുഖമുദ്രയാക്കിയ ഏക വൈദേശികമതം ക്രിസ്തുമതമായിരുന്നു. തങ്ങള്‍ക്കു ലഭിക്കുമായിരുന്ന എല്ലാ സൗകര്യങ്ങളും തിരസ്കരിച്ച വിഭാഗമാണ് സുറിയാനിസഭ! എന്നാല്, ലത്തീന് സമൂഹം കുറച്ചുകൂടി ജാഗ്രത പുലര്‍ത്തി എന്നത് ഇത്തരുണത്തില് എടുത്തുപറയേണ്ടിയിരിക്കുന്നു. ന്യൂനപക്ഷങ്ങള് എന്നനിലയില് ക്രിസ്ത്യാനികള്‍ക്ക് പ്രത്യേക സംവരണം നല്‍കുവാന് തയ്യാറായ ഭരണഘടനാ ശില്പികള്‍ക്കു മുന്‍പാകെ തങ്ങളുടെ ആഢ്യത്വം പ്രഖ്യാപിച്ചുകൊണ്ട് ലഭ്യമാകുമായിരുന്ന അവകാശങ്ങള് തള്ളിക്കളഞ്ഞത് സുറിയാനികളുടെ ചരിത്രപരമായ വിഡ്ഢിത്തമായി ഇന്നും നിലനില്‍ക്കുന്നു.\nഡോക്ടര് ഭീമാറാവ് അംബേദ്കറും പണ്ഡിറ്റ് ജവജര്‍ലാല് നെഹ്രുവും ചേര്‍ന്ന് തയ്യാറാക്കിയ ഭരണഘടന എന്തുകൊണ്ടും ശ്രേഷ്ഠമായിരുന്നു എന്നകാര്യത്തില് മനോവയ്ക്കു രണ്ടാമതൊരു അഭിപ്രായമില്ല. എന്നാല്, ഈ ഭരണഘടന കടലാസ്സില്‍മാത്രം ഒതുങ്ങി എന്നതാണു യാഥാര്‍ത്ഥ്യം. സ്വതന്ത്ര ഇന്ത്യയില് ഇന്നുവരെ എഴുതപ്പെട്ട നിയമങ്ങള് പ്രാവര്‍ത്തീകമാക്കാന് കഴിഞ്ഞിട്ടില്ലെന്നു മാത്രമല്ല, ഇനിയൊട്ടു കഴിയുകയുമില്ല എന്ന വസ്തുതയ്ക്കുമുന്നില് പകച്ചുനില്‍ക്കാന് മാത്രമേ നമുക്കാകുകയുള്ളൂ! കാരണം, കാലാന്തരത്തില് ഇന്ത്യ വന്നെത്തിയിരിക്കുന്നത് സാത്താന്റെ ആജ്ഞാനുവര്‍ത്തികളുടെ പിടിയിലാണ്! മഹത്തായ പാരമ്പര്യവും വിവരവുമുള്ള ജനനായകന്മാര് എഴുതിവച്ച നിയമങ്ങളെ പൊളിച്ചെഴുതാന് തയ്യാറായിനില്‍ക്കുന്ന പൈശാചിക ശക്തികളുടെ കരങ്ങളില് ഇന്ത്യ എത്തിപ്പെട്ടതിന്റെ ഉത്തരവാദിത്വത്തില്‍നിന്ന് ഇന്ത്യയിലെ ക്രൈസ്തവ നേതൃത്വത്തിന് ഒഴിഞ്ഞുമാറാന് കഴിയില്ല. കാരണം, ഇന്ത്യയുടെ രക്ഷയ്ക്ക് ആവശ്യമായ സ്വാധീനവും ശക്തിയും ഇവിടെ ജീവിച്ച ക്രിസ്ത്യന് സമൂഹത്തിന് എക്കാലവും ഉണ്ടായിരുന്നു. സാംസ്കാരിക അനുരൂപണത്തിന്റെ പേരില് കളഞ്ഞുകുളിച്ച ഈ സ്വാധീനം ഇനി തിരിച്ചുവരാനുള്ള ഒരു സാഹചര്യവും ഇല്ലെന്നതും നാം വിസ്മരിക്കരുത്. എന്തെന്നാല്, വിശ്വാസത്തെയും വിശ്വാസികളെയും സംരക്ഷിക്കുക എന്നതിലുപരി, തങ്ങളുടെ സ്ഥാവരജംഗമ വസ്തുക്കളുടെ സംരക്ഷണത്തെ മുന്‍നിര്‍ത്തി മുന്നോട്ടുപോകുന്ന ഒരു സംഘത്തിന്റെ പിടിയിലാണ് കത്തോലിക്കാസഭയും ഇതര ക്രൈസ്തവ സമൂഹങ്ങളും!\nഈ യാഥാര്‍ത്ഥ്യങ്ങള് തിരിച്ചറിയാനുള്ള ജ്ഞാനം ക്രൈസ്തവ സമൂഹം ഇനിയും ആര്‍ജ്ജിക്കുന്നില്ലെങ്കില് വന്നുഭവിക്കുന്നത് കൊടിയ ദുരന്തത്തിന്റെ നാളുകളായിരിക്കും എന്ന ഓര്‍മ്മപ്പെടുത്തലോടെ മുഖ്യവിഷയത്തിലേക്ക് മനോവ പ്രവേശിക്കുകയാണ്. ഇതാണ് വിഷയം: ഇന്ത്യ ഒരു മതേതര രാഷ്ട്രമാണോ?\nഇന്ത്യ ഒരു മതേതര രാഷ്ട്രമോ?\nഓരോ മതവിശ്വാസികള്‍ക്കും തങ്ങളുടെ മതത്തിന്റെ ആചാരങ്ങളും ജീവിതചര്യകളും മതനിയമങ്ങളും വ്യക്തിപരമായി അനുവര്‍ത്തിക്കാന് അവകാശം ലഭിക്കുന്ന രാജ്യത്തെയാണ് മതേതര രാജ്യമായി കണക്കാക്കാന് സാധിക്കുന്നത്. ഇന്ത്യയെ ആലങ്കാരികമായി വിശേഷിപ്പിക്കുന്നത് നാനാത്വത്തില് ഏകത്വം എന്ന വാചകം കൊണ്ടാണ്. വിവിധ സംസ്കാരങ്ങളുടെ സമന്വയമെന്നും ഇന്ത്യയെ വിശേഷിപ്പിക്കാറുണ്ട്. എന്നാല്, ഇന്ത്യയില് ജീവിക്കുന്നവര്‍ക്ക് അനുഭവിക്കാന് കഴിയുന്ന ഒന്നും ഈ വിശേഷണങ്ങളില് ഇല്ലെന്ന യാഥാര്‍ത്ഥ്യം പുറംലോകം അറിയുന്നില്ല! ഹിന്ദുമതം എന്ന പാഗണ് മതത്തിന്റെ ആചാരങ്ങളില് നിലനില്‍ക്കുന്നവര്‍ക്കല്ലാതെ, ഇന്ത്യയില് ജീവിക്കുന്ന ഏതു ജനതയ്ക്കാണ് ഇവിടെ വിശ്വാസ സ്വാതന്ത്ര്യമുള്ളത്? ഇവരുടെ പാഗണ് സംസ്കാരത്തെ മറ്റു മതങ്ങളുടെമേല് അടിച്ചേല്‍പ്പിക്കുന്നതാണോ മതേതരത്വം എന്നതുകൊണ്ട് ഉദ്ദേശിക്കുന്നത്? രാഷ്ട്രശില്പികള് വിഭാവനം ചെയ്തത് ഈ മതസ്വാതന്ത്ര്യമായിരുന്നോ? ഇന്ത്യയില് ഉടലെടുത്ത മതങ്ങളുടെ സംസ്കാരങ്ങള് മാത്രമാണോ വിവിധ സംസ്ക്കാരങ്ങളുടെ സമന്വയമായി പരിഗണിക്കേണ്ടത്? ഇന്ത്യയിലേക്കു കടന്നുവന്നതും സ്വാതന്ത്ര്യലബ്ദിക്കുമുമ്പേ ഇവിടെ നിലവിലുണ്ടായിരുന്നതുമായ ക്രിസ്ത്യാനികളുടെയും ഇസ്ലാമിന്റെയും സംസ്കാരങ്ങളെ സ്വന്തം സംസ്കാരത്തിന്റെ ഭാഗമായി പരിഗണിക്കാത്തിടത്തോളം സാംസ്കാരിക വൈവിദ്ധ്യം അവകാശപ്പെടാന് ഇന്ത്യക്കാവില്ല!\nപാഗണ് സംസ്കാരങ്ങളുടെ ഭാഗമായ ഇന്ത്യന് മതങ്ങളെ മാത്രം അംഗീകരിക്കുന്ന അവസ്ഥയെ മതേതരത്വം എന്ന് പേരിടുന്നതിലെ സാംഗത്യം ഗ്രഹിക്കാന് മനോവയ്ക്കു കഴിയുന്നില്ല. മതേതര രാഷ്ട്രമാണ് ഇന്ത്യയെങ്കില് ഇവിടെ ജീവിക്കുന്ന ഏതൊരു മതവിശ്വാസികള്‍ക്കും തങ്ങളുടെ ആചാരങ്ങള് പിന്തുടരാനുള്ള അവകാശമുണ്ടായിരിക്കണം. എന്നാല്, ഇന്ത്യയില് ജീവിക്കുന്ന ഹൈന്ദവരല്ലാത്തവര്‍ക്ക് തങ്ങളുടെ ആചാരങ്ങളെ പിന്തുടരാനുള്ള അവകാശം നിഷേധിക്കുന്ന അവസ്ഥ ഇന്നുണ്ട്. ഇന്ത്യ ഒരു ഹൈന്ദവരാഷ്ട്രമായിരുന്നെങ്കില് എങ്ങിനെയായിരിക്കുമോ അതാണ് ഇന്ത്യയിലെ ഇന്നത്തെ അവസ്ഥ. ഹൈന്ദവ നിയമങ്ങള് മറ്റു മതങ്ങളുടെമേല് അടിച്ചേല്‍പ്പിക്കപ്പെടുന്ന അവസ്ഥ നിലനില്‍ക്കുമ്പോള് ഇന്ത്യ ഒരു മതേതരരാഷ്ട്രമാണെന്ന് എങ്ങനെ പറയാന് കഴിയും? സ്വകാര്യസ്ഥാപനങ്ങളില് അവരവരുടെ വിശ്വാസപ്രകാരമുള്ള അനുഷ്ഠാനങ്ങള് പിന്തുടരുന്നതിനെ മനോവ എതിര്‍ക്കുന്നില്ല. എന്നാല്, പൊതുമേഖലാ സ്ഥാപനങ്ങളില് ഹിന്ദുത്വം അടിച്ചേല്പിക്കുന്നതിനെ അംഗീകരിക്കാന് മനോവയ്ക്കാകില്ല. ഗണപതിയ്ക്കു തേങ്ങാ ഉടയ്ച്ചുകൊണ്ട് പൊതുമേഖലയിലെ നിര്‍മ്മാണ പ്രവര്‍ത്തനങ്ങള് ആരംഭിക്കുന്ന രീതി ഇന്ത്യയില് നിലനില്‍ക്കുമ്പോള് എങ്ങിനെയാണ് ഇന്ത്യ ഒരു മതേതരരാഷ്ട്രമാണെന്നു പറയാന് കഴിയുക? എല്ലാത്തരം വിശ്വാസികളുടെയും മതവിശ്വാസികളല്ലാത്തവരുടെയും നികുതിപ്പണംകൊണ്ടാണ് ഇന്ത്യയിലെ ഭരണസംവിധാനം നടന്നുപോകുന്നത്.\nഎന്നാല്, കാലാന്തരത്തില് വന്നുഭവിച്ച മഹാദുരന്തം ചുമലിലേറ്റുന്നത് ഇവിടുത്തെ ക്രൈസ്തവര് മാത്രമാണെന്ന സത്യം നാം തിരിച്ചറിയണം. ഇതിനു വ്യക്തമായ കാരണങ്ങളുമുണ്ട്. ലോകാവസാനംവരെ പിന്തുടരണമെന്ന കര്‍ശന നിര്‍ദ്ദേശത്തോടെ നല്‍കപ്പെട്ട നിയമങ്ങള് ക്രൈസ്തവര്‍ക്കും യെഹൂദര്‍ക്കും മാത്രമായിരിക്കെ, ഈ നിയമങ്ങളെ പൊളിച്ചെഴുതാന് തയ്യാറാകുന്നതും ക്രൈസ്തവര് മാത്രമാണെന്ന യാഥാര്‍ത്ഥ്യത്തെ മനസ്സിലാക്കുമ്പോള് ഇതിന്റെ കാരണവും വ്യക്തമാകും. ക്രിസ്തീയ നിയമങ്ങള് പരിഷ്കരിക്കുന്ന സംഘത്തില് കയറിപ്പറ്റി ആധിപത്യം ഉറപ്പിച്ചിരിക്കുന്നവര് ക്രിസ്ത്യാനികള് അല്ലെന്നതാണ് ഇതിന്റെ മുഖ്യ കാരണം. ഈ ഭൂമുഖത്ത് ജീവിക്കുന്ന മനുഷ്യരാശിയ്ക്ക് ആത്മരക്ഷപ്രാപിക്കാനുള്ള ഏക മാര്‍ഗ്ഗമായ ക്രിസ്തീയതയെ തകര്‍ക്കുകയെന്നത് സാത്താന്റെ അടിസ്ഥാന ലക്‌ഷ്യമായതിനാല്, അവന്റെ ആജ്ഞാനുവര്‍ത്തികളെ കത്തോലിക്കാസഭയുടെ ഉന്നത ശ്രേണികളില് അവന് പ്രതിഷ്ഠിച്ചു കഴിഞ്ഞു. ഇന്ന് സഭയുടെ നിയമങ്ങള് പരിഷ്കരിക്കുകയും പരിഷ്കരിച്ച നിയമങ്ങള് നടപ്പാക്കുകയും ചെയ്യുന്നത് ഈ അധമന്മാരാണ്!\nനിയമങ്ങള് പൊളിച്ചെഴുതുന്ന അവസ്ഥ കത്തോലിക്കാസഭയില് ആരംഭിക്കുന്നത് രണ്ടാംവത്തിക്കാന് സൂനഹദോസില് ആയിരുന്നു. അതിനുമുമ്പ് അടിസ്ഥാനപരമായ നിയമങ്ങളില് പ്രകടമായ മാറ്റങ്ങളൊന്നും ഉണ്ടായിട്ടില്ല. ദൈവനിഷേധകരായ പോപ്പുമാര് നയിച്ച കാലഘട്ടങ്ങളിലൂടെ സഭ കടന്നുപോയിട്ടുണ്ടെങ്കിലും, അന്നൊന്നും നിയമങ്ങളില് സാരമായ വ്യത്യാസങ്ങള് വരുത്തുവാന് അവരൊന്നും ശ്രമിച്ചിട്ടില്ല. സ്ഥായിയായ നിയമങ്ങളില്ലാത്ത മതവിഭാഗമായി കത്തോലിക്കാസഭയെയും ക്രിസ്തീയതയെയും അധഃപതിപ്പിക്കുകയെന്ന ലക്ഷ്യത്തോടെ പ്രവര്‍ത്തിക്കുന്ന സാത്താനെ സഹായിക്കുന്ന അധികാരികള് സഭകളില് പിടിമുറുക്കുകയും രണ്ടാംവത്തിക്കാന് സൂനഹദോസിനു തുടക്കമാകുകയും ചെയ്തതോടെയാണ് നിയമങ്ങള് ഓരോന്നായി പൊളിച്ചെഴുതപ്പെട്ടത്. നിയമങ്ങളില് കാലികമായ മാറ്റം വരുത്തുകയെന്ന ആശയം ഇതിനായി അവതരിപ്പിക്കപ്പെട്ടു. സഭയില് കടന്നുകൂടിയ ജീര്‍ണ്ണതയെക്കുറിച്ച് അസ്വസ്ഥരായിരുന്ന വിശ്വാസികള്‍ക്ക് ഈ പരിഷ്ക്കാരം സ്വീകാര്യമായപ്പോള്, ഇതില് മറഞ്ഞിരുന്ന കൗശലം പലര്‍ക്കും തിരിച്ചറിയാന് കഴിഞ്ഞില്ല! അങ്ങനെ, ജോണ് ഇരുപത്തിമൂന്നാമന് എന്ന 'ആന്റി പോപ്' കത്തോലിക്കാസഭയുടെ ജാലകങ്ങള് തുറക്കുകയും സഭയിലേക്ക് 'അ'ശുദ്ധവായു കടത്തിക്കൊണ്ടുവരികയും ചെയ്തു! എല്ലാ മതങ്ങളിലും രക്ഷയുണ്ടെന്ന അബദ്ധ പഠനത്തിനു കത്തോലിക്കാസഭയില് തുടക്കമിട്ടത് ഈ സമ്മേളനത്തിലാണ്. അതിലൂടെ, സാംസ്കാരിക അനുരൂപണം എന്ന ആഭാസത്തിന് സഭാമാനേജര്‍മാരുടെ ഔദ്യോഗിക അംഗീകാരം ലഭിച്ചു!\nഇന്ത്യയിലെ 'പാഗണ്' മതങ്ങളുടെ ആചാരങ്ങള് ഈ രാജ്യത്തിന്റെ സംസ്കാരമാണെന്ന വ്യാഖ്യാനത്തോടെ അവയെ തോളിലേറ്റാന് ഇവിടുത്തെ കത്തോലിക്കാസഭയ്ക്ക് പിന്തുണ ലഭിച്ചപ്പോള്, സഭയിലെ കാവിപ്രേമികള് അത് ആഘോഷമാക്കി! സ്വന്തമായ നിയമങ്ങളും ആചാരങ്ങളുമില്ലാത്ത ഏക വിഭാഗമായി ഇന്ത്യയിലെ കത്തോലിക്കാസഭ മാറിക്കൊണ്ടിരിക്കുന്നത് സഭയില് കടന്നുകൂടിയ കാവിധാരികളുടെ സ്വാധീനഫലമാണ്. മറ്റാര്‍ക്കും അവകാശപ്പെടാന് കഴിയാത്തത്ര ശ്രേഷ്ഠമായ നിയമങ്ങളും ആചാരങ്ങളും ദൈവത്തില്‍നിന്നു നേരിട്ടു ലഭിച്ചിട്ടുള്ള ഒരു ജനതയെ ഈ വിധത്തില് അധഃപതിപ്പിക്കേണ്ടത് സാത്താന്റെ പ്രഖ്യാപിത ലക്ഷ്യമായിരുന്നു. വിജാതിയരുടെ ആചാരങ്ങളെ പരിഗ്രഹിക്കാനായി ദൈവത്തിന്റെ നിയമങ്ങളെ നിസ്സാരമായി അവഗണിച്ചവര് ഈ വചനം ഓര്‍ക്കുക: "നാം വിളിച്ചപേക്ഷിക്കുമ്പോഴൊക്കെ നമ്മുടെ ദൈവമായ യാഹ്‌വെ നമുക്കു സമീപസ്ഥനായിരിക്കുന്നതുപോലെ ദൈവം ഇത്ര അടുത്തുള്ള വേറേ ഏതു ശ്രേഷ്ഠ ജനതയാണുള്ളത്? ഞാന് ഇന്നു നിങ്ങളുടെ മുന്‍പില് വച്ചിരിക്കുന്ന നിയമസംഹിതയിലേതു പോലെ നീതിയുക്തമായ ചട്ടങ്ങളും നിയമങ്ങളും മറ്റേതു ശ്രേഷ്ഠജനതയ്ക്കാണുള്ളത്?"(നിയമം: 4; 7, 8). ഇത്രയും വ്യക്തതയോടെ ദൈവം നമ്മോടു സംസാരിച്ചിരിക്കുന്നു. ഈ വചനത്തെ നിഷേധിച്ചുകൊണ്ട്, മറ്റു മതങ്ങളില് രക്ഷയുണ്ട് എന്ന അബദ്ധം പ്രചരിപ്പിക്കാന് ദൈവത്തില്‍നിന്നു വന്ന ആര്‍ക്കും സാധിക്കില്ല.\nഅല്പകാര്യങ്ങളില് കത്തോലിക്കാസഭ കാണിച്ച അലംഭാവത്തിലൂടെ മതേതരത്വത്തിന്റെ നിര്‍വ്വചനം അപ്പാടെ തകിടംമറിക്കപ്പെട്ടത്. ഇന്ത്യയുടെ സാംസ്കാരികതയെ രൂപപ്പെടുത്തുന്നതില് നിര്‍ണ്ണായക സ്വാധീനമുണ്ടായിരുന്നവരാണ് ഇവിടുത്തെ ക്രൈസ്തവര്. എന്നാല്, ധനസമ്പാദനത്തിനുള്ള ഉപാധിയായി മാത്രം ഈ സ്വാധീനത്തെ ഉപയോഗിച്ചപ്പോള്, സഭയുടെ പാരമ്പര്യങ്ങള് വിജാതിയ പാരമ്പര്യങ്ങള്‍ക്കു വഴിമാറി! ഭൂരിപക്ഷത്തെ പ്രീണിപ്പിച്ചാല് മാത്രമേ സാമ്പത്തീക ലക്ഷ്യങ്ങള് നിറവേറുകയുള്ളൂ എന്ന ധാരണയില് അവരുമായി ഇഴുകിച്ചേര്‍ന്ന് സ്വന്തം പൈതൃകം നഷ്ടമാക്കുകയും ചെയ്തു. ഇവയുടെ ദുരന്തഫലമാണ് യഥാര്‍ത്ഥ വിശ്വാസികള് ഇന്ന് അനുഭവിക്കുന്നത്. നിലവിളക്ക് കൊളുത്തിയില്ലെങ്കില് ചോദ്യംചെയ്യപ്പെടുന്ന അവസ്ഥ നേരിടേണ്ടി വരുന്നതും ഇതിന്റെ ഭാഗംതന്നെ!\nസാംസ്കാരിക അനുരൂപണങ്ങളെ അംഗീകരിക്കാന് കഴിയാത്ത ദൈവമക്കള് സഭകളിലുണ്ട്. എന്നാല്, ഇവരുടെ എതിര്‍പ്പുകളെ അവഗണിക്കുന്ന അധികാരികളാണ് എല്ലാ സ്ഥാനങ്ങളിലും അവരോധിക്കപ്പെട്ടിരിക്കുന്നത്. ഭൂരിപക്ഷ മതങ്ങളാലും സഭകളില് കടന്നുകൂടി സ്ഥാനം കയ്യടക്കിയിരിക്കുന്ന വിജാതിയ വാദികളാലും സഭകള് മലിനമാക്കപ്പെട്ടിരിക്കുന്ന അവസ്ഥമൂലം വിശ്വാസികള് ഇന്ന് ഞെരുക്കപ്പെടുന്നു. എന്താണ് യഥാര്‍ത്ഥ പാരമ്പര്യം എന്ന് മറന്നുപോയവരും സഭകളിലുണ്ട്. പൗലോസ് അപ്പസ്തോലനിലൂടെ പരിശുദ്ധാത്മാവ് നല്‍കിയ ഒരു മുന്നറിയിപ്പ് ഇവിടെ സ്മരിക്കേണ്ടിയിരിക്കുന്നു. ഇതായിരുന്നു ആ മുന്നറിയിപ്പ്: "അഭിപ്രായവ്യത്യാസമുള്ളവരോട് എനിക്കു പറയാനുള്ളത്, ഞങ്ങള്‍ക്കോ ദൈവത്തിന്റെ സഭകള്‍ക്കോ മേല്‍പറഞ്ഞതൊഴികെ മറ്റൊരു സമ്പ്രദായവുമില്ല എന്നാണ്"(1 കോറി: 11; 16). പ്രാര്‍ത്ഥനാവേളകളില് സ്ത്രീകള് ഉപയോഗിക്കേണ്ട ശിരോവസ്ത്രത്തെ സംബന്ധിച്ചുള്ള പാരമ്പര്യമാണ് ഇവിടെ വ്യക്തമാക്കിയിരിക്കുന്നത്. ശിരോവസ്ത്രവുമായി ബന്ധപ്പെട്ട നിയമംപോലും ഇത്ര കര്‍ശനമാണെങ്കില് അന്യമതങ്ങളെ അനുകരിക്കുന്ന ഗുരുതരമായ അവസ്ഥകള്‍ക്കെതിരേ എത്രത്തോളം അസഹിഷ്ണുവായിരിക്കും നമ്മുടെ ദൈവം!? കാരണം, ബൈബിള് നല്‍കുന്ന വെളിപ്പെടുത്തല് ഇതാണ്: "നിങ്ങളുടെ ദൈവമായ യാഹ്‌വേയെ ആരാധിക്കുന്നതില് നിങ്ങള് അവരെ അനുകരിക്കരുത് (നിയമം: 12; 31). ഈ അനുകരണം അനുവദിക്കാത്തതിനും വ്യക്തമായ കാരണമുണ്ട്. എന്തെന്നാല്, "വിജാതിയര് ബലിയര്‍പ്പിക്കുന്നതു പിശാചിനാണ്, ദൈവത്തിനല്ല എന്നാണു ഞാന് പറയുന്നത്"(1 കോറി: 10; 20).\nഎല്ലാ മതങ്ങളിലും രക്ഷയുണ്ടെന്നും, ഓരോ മതങ്ങളും സത്യദൈവത്തിലേക്കുള്ള വിവിധ മാര്‍ഗ്ഗങ്ങളാണെന്നുമുള്ള പഠിപ്പിക്കലിലൂടെ ദൈവത്തെ വെല്ലുവിളിക്കുകയല്ലേ ചെയ്യുന്നത്? സാത്താന്റെ സിനഗോഗില്‍നിന്നുള്ള തീരുമാനപ്രകാരമായിരുന്നില്ലേ രണ്ടാംവത്തിക്കാന് സൂനഹദോസ് വിളിച്ചുചേര്‍ത്തത്? എല്ലാ മതവിശ്വാസങ്ങളും ഒരേയൊരു ദൈവത്തില്‍നിന്നാണ് വരുന്നതെന്ന് പറഞ്ഞുകൊണ്ട് ദൈവത്തെ പരിഹസിക്കാന് കര്‍ദ്ദിനാള് ആലഞ്ചേരി മുതിര്‍ന്നത് ഈ സൂനഹദോസിന്റെ ബലത്തിലാണ്! ഇന്ത്യയിലെ കര്‍ദ്ദിനാളന്മാരുടെ ലക്‌ഷ്യം ക്രിസ്തുവിനെ പ്രഘോഷിക്കലല്ല എന്നത് മുന്‍പേ വ്യക്തമായ കാര്യമാണെങ്കിലും, നിരാലംബരായ വിശ്വാസികളുടെ കാര്യം പരിഗണിക്കാതിരിക്കാന് മനോവയ്ക്കു കഴിയില്ല. ആയതുകൊണ്ടുതന്നെ, മെത്രാന്മാരെ ബോധവത്ക്കരിക്കുകയല്ല മനോവയുടെ ലക്‌ഷ്യം. മറിച്ച്, ഇടയന്മാരാല് വഴിതെറ്റിക്കപ്പെട്ട ആടുകളുടെയിടയില് പ്രവാചക ശബ്ദമാകുക എന്നതാണ്! ചെന്നായ്ക്കളുടെയിടയില് എന്നതുപോലെ, വിജാതിയതയുടെ ആക്രമണത്തിന് ആടുകളെ ഏല്പിച്ചുകൊടുത്തിരിക്കുന്ന വ്യാജ ഇടയന്മാരില്‍നിന്നു ആടുകളെ രക്ഷിക്കാനുള്ള ഉത്തരവാദിത്വം ഓരോ വിശ്വാസികള്‍ക്കുമുണ്ട്. ഇവിടെയാണ് സഹോദരന്റെയും അയല്‍ക്കാരന്റെയും ദൗത്യം അനിവാര്യമാകുന്നത്!\nവിജാതിയതയുടെ മാലിന്യത്തിലേക്കു നയിക്കപ്പെടുന്നതും കവര്‍ച്ചക്കാരാല് ആക്രമിക്കപ്പെടുന്നതും ഒരുപോലെയാണ്. നല്ല സമരിയാക്കാരന്റെ ഉപമയിലൂടെ യേഹ്ശുവാ ഉദ്ദേശിച്ചതും ഇതുതന്നെയാണ്. ദൈവീക സാന്നിദ്ധ്യത്തിന്റെ നഗരമായ യെരുശലേമില്‍നിന്ന് വിജാതിയരുടെ പട്ടണമായ യെരീക്കോയിലേക്കുള്ള മാര്‍ഗ്ഗമദ്ധ്യേ കവര്‍ച്ചക്കാരുടെ പിടിയിലകപ്പെട്ട വ്യക്തിയെ ഈ ഉപമയില് നാം പരിചയപ്പെടുന്നു. പുരോഹിതരാലും ദൈവാലയ ശുശ്രൂഷകരാലും തിരുഞ്ഞുനോക്കപ്പെടാത്തവനായി തെരുവില്‍ക്കിടന്ന ഈ വ്യക്തിയുടെ അവസ്ഥയിലാണ് ഇന്നത്തെ വിശ്വാസികള്. ഇവര്‍ക്കു കൈത്താങ്ങാവാന് തയ്യാറായ ശെമരിയാക്കാരന്റെ മനോഭാവമാണ് നമ്മില്‍നിന്നും ദൈവം ആഗ്രഹിക്കുന്നത്. വിജാതിയര് സേവിക്കുന്നതും സത്യദൈവത്തെയാണെന്ന ദൈവനിന്ദയുമായി കഴിയുന്ന അധികാരികളില്‍നിന്ന് നന്മ പ്രതീക്ഷിക്കുന്നതില് അര്‍ത്ഥമില്ല. ഇവര് മഹത്വവത്ക്കരിക്കുന്ന അന്യദേവന്മാരുടെ നാമം സ്മരിക്കുന്നതുപോലും സത്യദൈവത്തിനു നിഷിദ്ധമാണ്. ഇതാണ് വചനം: "അന്യദേവന്മാരുടെ നാമം സ്മരിക്കരുത്. അത് നിങ്ങളുടെ നാവില്‍നിന്നു കേള്‍ക്കാനിടയാവരുത്"(പുറ: 23; 13). സഭയുടെ ദൈവശാസ്ത്രജ്ഞര്‍ക്കാണോ സൈന്യങ്ങളുടെ ദൈവമായ യാഹ്‌വേയ്ക്കാണോ തെറ്റുപറ്റിയത്? മഹാപ്രവാചകന്മാരെക്കാളും അപ്പസ്തോലന്മാരെക്കാളും ഉന്നതരാണ് തങ്ങളെന്നു നടിക്കുന്ന അഭിനവ ആചാര്യന്മാരുടെ ചെയ്തികളെ പിന്തുടര്‍ന്നാല് വന്നുഭവിക്കുന്ന ദുരന്തം ചെറുതായിരിക്കില്ല. ഇന്ത്യയില് നിലനിന്ന മതേതരനിയമങ്ങളെ തങ്ങളുടെ സാംസ്ക്കാരിക അനുരൂപണത്തിലൂടെ അട്ടിമറിക്കുന്നതില് മുഖ്യ പങ്കുവഹിച്ചവരാണ് ക്രൈസ്തവ മതമേലദ്ധ്യക്ഷന്മാര്!\nഭരണഘടന അനുവദിച്ചിട്ടുള്ള അവകാശങ്ങള് അനുഭവിച്ചുകൊണ്ടുതന്നെ മതനിയമങ്ങള് പിന്തുടരാന് ക്രൈസ്തവര്‍ക്ക് സാധിക്കുമെന്നിരിക്കേ, സാംസ്കാരിക അനുരൂപണങ്ങളുടെ പേരില് നിയമങ്ങള് മാറ്റിയെഴുതാന് തയ്യാറാകുന്നത് പൈശാചികതയാണ്. രണ്ടാംവത്തിക്കാന് സൂനഹദോസിനു മുന്‍പുതന്നെ ഇന്ത്യയിലെ ക്രൈസ്തവര് പിന്തുടര്‍ന്നത് പൈശാചികത തന്നെയായിരുന്നു. പോര്‍ട്ടുഗീസ് മിഷനറിമാര് ഇന്ത്യയില് വരുന്നതുവരെയുള്ള ഇന്ത്യയിലെ ക്രൈസ്തവരുടെ ചരിത്രം പരിശോധിച്ചാല് ഇത് വ്യക്തമാകും. പോര്‍ട്ടുഗീസുകാര് ഇന്ത്യയില്‍വന്ന് ഇവിടുത്തെ ക്രൈസ്തവരെ പാഗണ് സംസ്കാരങ്ങളില്‍നിന്നു മോചിപ്പിച്ചുവെങ്കിലും, കൂനന്‍കുരിശു സത്യം എന്ന പൈശാചിക വൃത്തിയിലൂടെ ഒരു തിരിച്ചുപോക്ക് ഇവര് നടത്തി. ഈ തിരിച്ചുപോക്കിനെ സാധൂകരിക്കുന്ന സന്ദേശമാണ് രണ്ടാംവത്തിക്കാന് സൂനഹദോസ് പിന്നീട് നല്‍കിയത്. തങ്ങള് എടുത്ത തിന്മയുടെ നിലപാടായിരുന്നു യഥാര്‍ത്ഥ സത്യമെന്ന് വിളിച്ചുപറയാന് 'കൂനന്‍കുരിശു' സത്യക്കാരെ ശക്തരാക്കിയത് ഈ സൂനഹദോസ്! ആഗോള കത്തോലിക്കാസഭയില് വന്നുഭവിച്ച മഹാദുരന്തമായ രണ്ടാംവത്തിക്കാന് സൂനഹദോസ് പൗരസ്ത്യസഭകളുടെ പൈശാചികതയ്ക്കുള്ള പച്ചക്കൊടിയും ആഗോള കത്തോലിക്കാസഭയുടെ ജീര്‍ണ്ണതയ്ക്കുള്ള നാന്ദിയുമായി!\nദൈവത്താല് സ്ഥാപിതമായ ഏതു നിയമങ്ങളെയും ഭൗതീക താത്പര്യങ്ങള്‍ക്കുവേണ്ടി നിസ്സാരമായി മാറ്റിവയ്ക്കാന് കത്തോലിക്കാസഭയ്ക്ക് യാതൊരു സങ്കോചവും ഇന്നില്ല. തലമുറകള്‍ത്തോറും ആചരിക്കണമെന്നു കല്പിച്ചുകൊണ്ട് ദൈവം നല്‍കിയിരിക്കുന്ന നിയമങ്ങളും ആചാരങ്ങളുമാണ് ഇവിടെ ബലികഴിക്കപ്പെടുന്നത്. എന്നാല്, സഭാ പാരമ്പര്യങ്ങളുടെ പേരില് വിശ്വാസികളുടെമേല് കെട്ടിവച്ചിട്ടുള്ളതും ദൈവത്താല് സ്ഥാപിതമല്ലാത്തതുമായ ദുരാചാരങ്ങള് എന്തു വിലകൊടുത്തും നിലനിര്‍ത്താന് സഭാമാനേജര്‍മാര് ശ്രമിക്കുന്നു. കാരണം, ഇത് ഇവരുടെ ഉപജീവനത്തിന് അനിവാര്യമാണ്. വചനം ഇപ്രകാരം വെളിപ്പെടുത്തിയിരിക്കുന്നു: "എന്റെ ജനത്തിന്റെ പാപംകൊണ്ട് അവര് ഉപജീവനം കഴിക്കുന്നു; അവരുടെ തിന്‍മ അവര് അത്യധികം കാംക്ഷിക്കുന്നു"(ഹോസിയാഹ്:4;8). ദൈവവചനത്തിനു വിരുദ്ധമായ ആചാരങ്ങളും അനുഷ്ഠാനങ്ങളും സഭയില് കാണുമ്പോഴും അത് പിന്തുടരുമ്പോഴും ഈ വചനം ഭയത്തോടെ ഓര്‍മ്മിക്കണം. അടിമവയ്ക്കല്, അമ്പ് എഴുന്നള്ളിക്കല് തുടങ്ങിയ ആചാരങ്ങള് ക്രിസ്തീയ വിശ്വാസത്തിന്റെ ഭാഗമല്ല. മാത്രവുമല്ല, ദൈവത്തെ പ്രകോപിപ്പിക്കുന്ന ദുരാചാരവുമാണ്! ഇന്ത്യയിലെ 'പാഗണ്' സംസ്കാരത്തില്‍നിന്നു കടമെടുത്ത അനേകം ദുരാചാരങ്ങളില് ചിലതാണിത്! വിജാതിയതയില്‍നിന്നു കടമെടുത്തു തങ്ങളുടെതാക്കിയ ദുരാചാരങ്ങള് ക്രിസ്തീയ വിശ്വാസത്തിന്റെ ഭാഗമാക്കിയാല് അത് ക്രിസ്തീയതയുടെ ഭാഗമാകില്ല. വിജാതിയരുടെ ഭാഷ്യങ്ങളില്‍പ്പോലും ക്രിസ്തീയത അപഹസിക്കപ്പെടുന്നത് ഈ സാംസ്കാരിക അനുരൂപങ്ങളെ പ്രതിയാണെന്ന തിരിച്ചറിവ് വിശ്വാസികള്‍ക്ക് ലഭിച്ചുവെങ്കിലും മാനേജര്‍മാര് അത് തിരിച്ചറിയാത്തതായി ഭാവിക്കുന്നു!\nനാം വിസ്മരിക്കാന് പാടില്ലാത്ത ചില വസ്തുതകളുണ്ട്. അറിഞ്ഞുകൊണ്ട് അന്യദേവന്മാരെ ആരാധിക്കുകയോ വിജാതിയതയുമായി സങ്കലിക്കുകയോ ചെയ്യുന്ന ജനതയ്ക്കുവേണ്ടി പ്രാര്‍ത്ഥിക്കുകപോലും അരുതെന്ന് ദൈവം കല്പിച്ചിരിക്കുന്നു. പ്രവാചകനിലൂടെ അവിടുന്ന് അരുളിച്ചെയ്തിരിക്കുന്നത് ശ്രദ്ധിക്കുക: "ഈ ജനത്തിനുവേണ്ടി നീ പ്രാര്‍ത്ഥിക്കരുത്; അവര്‍ക്കുവേണ്ടി നിലവിളിക്കുകയോ യാചിക്കുകയോ വേണ്ട. അവര്‍ക്കുവേണ്ടി എന്റെ മുമ്പില് നീ മാദ്ധ്യസ്ഥം പറയരുത്; ഞാന് നിന്റെ അപേക്ഷ കേള്‍ക്കുകയില്ല. യെഹൂദായിലെ നഗരങ്ങളിലും യെരുശലെമിലെ തെരുവീഥികളിലും അവര് ചെയ്യുന്നതെന്തെന്നു നീ കാണുന്നില്ലേ? ആകാശരാജ്ഞിക്കു സമര്‍പ്പിക്കുന്നതിനുവേണ്ടി അപ്പം ചുടാന് കുഞ്ഞുങ്ങള് വിറകുപെറുക്കുന്നു; പിതാക്കന്മാര് തീ ഊതുന്നു; സ്ത്രീകള് മാവു കുഴയ്ക്കുന്നു. എന്നെ പ്രകോപിപ്പിക്കാന്‍വേണ്ടി, അവര് അന്യദേവന്മാര്‍ക്കു പാനീയബലി അര്‍പ്പിക്കുന്നു. എന്നെയാണോ അവര് പ്രകോപിപ്പിക്കുന്നത്- യാഹ്‌വെ ചോദിക്കുന്നു. അല്ല, നിങ്ങളെത്തന്നെയാണു പ്രകോപിപ്പിച്ചു പരിഭ്രാന്തിയില് ആഴ്ത്തുന്നത്. ആകയാല്, ദൈവമായ യാഹ്‌വെ അരുളിച്ചെയ്യുന്നു: ഈ ദേശത്തെ മനുഷ്യരുടെയും മൃഗങ്ങളുടെയും മരങ്ങളുടെയും ഭൂമിയിലെ ഫലങ്ങളുടെയുംമേല് എന്റെ കോപവും ക്രോധവും ഞാന് ചൊരിയും; അതു ശമിക്കാതെ കത്തിയെരിയും"(യിരെമി: 7; 16-20).\nപ്രകൃതിയെയും അതിലെ സമസ്ത വസ്തുക്കളെയുംപോലും നശിപ്പിക്കുന്ന മഹാദുരന്തമാണ് അന്യദേവാരാധന എന്ന വെളിപ്പെടുത്തലാണ് സൈന്യങ്ങളുടെ ദൈവമായ യാഹ്‌വെ ഇവിടെ നടത്തിയിരിക്കുന്നത്. ഈ നിയമങ്ങളെല്ലാം അറിഞ്ഞിട്ടും അന്യദേവന്മാര്‍ക്ക് ദൈവപരിവേഷം നല്‍കാന് ഉദ്യമിക്കുന്ന ക്രൈസ്തവമേലാളന്മാരുടെ ചെയ്തികളെ അനുഗമിക്കുന്നവരുടെ അവസാനം എന്തായിരിക്കും? ഭരണഘടന അനുശാസിക്കുന്ന മതസ്വാതന്ത്യം നമുക്കു ലഭിക്കുമായിരിക്കെ, ആരെ പ്രീണിപ്പിക്കാനുള്ള ശ്രമമാണ് കത്തോലിക്കാസഭ ഇന്ത്യയില് നടത്തുന്നത്? ഈ ആഭാസ നിയമങ്ങളിലൂടെ ആഗോളകത്തോലിക്കാസഭ എന്താണ് ലക്ഷ്യമിടുന്നത്?\nമതേതരത്വം എന്നത് സാംസ്കാരിക അടിമത്വമോ?\nവൈവിദ്ധ്യങ്ങളിലെ ഏകത്വം എന്നാണ് ഇന്ത്യന് സംസ്കാരത്തെക്കുറിച്ച് പുറംലോകത്തുള്ള പ്രചാരണം. മറ്റേതു സംസ്കാരങ്ങളെയാണ് ഇന്ത്യയുടെ സംസ്ക്കാരവുമായി ചേര്‍ത്തുവച്ചിട്ടുള്ളത് എന്ന ചോദ്യമാണ് ഇവിടെ ആദ്യം ഉയര്‍ത്തുന്നത്. ഇന്ത്യയിലേക്ക് കടന്നുവന്ന രണ്ടു മതങ്ങളുണ്ട്. ക്രിസ്തുമതവും ഇസ്ലാംമതവുമാണ് ഇവ. ഈ രണ്ടു മതങ്ങള്‍ക്കും അവരുടേതായ സംസ്കാരങ്ങളും ആചാരങ്ങളും നിലവിലുണ്ടെന്നു നമുക്കറിയാം. എന്നാല്, ഈ മതങ്ങളുടെ സംസ്കാരങ്ങളില് ഒന്നുപോലും ഇന്ത്യന് സംസ്കാരത്തിന്റെ ഭാഗമായി പരിഗണിക്കപ്പെടുന്നില്ല. 'ആര്‍ഷഭാരത' സംസ്ക്കാരമെന്ന വിഗ്രഹസംസ്ക്കാരത്തെ മറ്റു വിശ്വാസികളുടെമേല് അടിച്ചേല്‍പ്പിക്കുന്നതിനെ സാംസ്കാരിക സമന്വയമെന്നു വിളിക്കാന് സാധിക്കുകയില്ല. സമന്വയമില്ലാത്തിടത്തോളം വൈരുദ്ധ്യങ്ങളിലെ ഏകത്വമാകുന്നത് എങ്ങനെ? ഭൂരിപക്ഷ വിഭാഗത്തിന്റെ ആചാരങ്ങളെയും സംസ്കാരങ്ങളെയും ഉള്‍ക്കൊണ്ടുകൊണ്ട് നാവടക്കി ജീവിക്കുന്നതിനെയാണ് മതേതരത്വം എന്ന വാക്കുകൊണ്ട് ഉദ്ദേശിക്കുന്നതെങ്കില്, ഇതിനേക്കാള് ഈ പേര് ചേരുന്നത് സൗദിഅറേബ്യക്കാണ്! ഇസ്ലാമികനിയമങ്ങള് മറ്റു ജനതയുടെമേല് അടിച്ചേല്പിക്കുന്ന ഈ രാജ്യത്തിന്റെ ശൈലി അനുകരിക്കാനാണ് ഇന്ത്യന് ഭരണകൂടം ഇപ്പോള് ശ്രമിച്ചുകൊണ്ടിരിക്കുന്നത്.\nഇന്ത്യ ഒരു കുടിയേറ്റ രാജ്യമാണെന്നു നമുക്കറിയാം. ആര്യന്മാര് തങ്ങള്‍ക്കു മുന്‍പ് ഇന്ത്യയില് കുടിയേറിയ ദ്രാവിഡരുടെമേല് ആധിപത്യം സ്ഥാപിച്ചു എന്നതാണ് ഇന്ത്യയുടെ ചരിത്രം. ഇവര് കെട്ടിപ്പടുത്ത സംസ്കാരമാണ് ഇന്ത്യയുടെ സംസ്കാരമായി അറിയപ്പെടുന്നത്. എന്നാല്, ആര്യ-ദ്രാവിഡ സംസ്കാരമെന്ന് ഇന്ത്യന് സംസ്കാരത്തെ മുന്‍കാലങ്ങളില് വിളിച്ചിരുന്നു. ഇപ്പോള് അതിനെ ആര്യസംസ്കാരത്തിന്റെ ആധിപത്യത്തില് ഉറപ്പിച്ചു നിര്‍ത്താനുള്ള ശ്രമമാണ് നടക്കുന്നത്. ഗോമാംസം ഭക്ഷിക്കുന്നവര് ഇന്ത്യ വിടണമെന്ന് ചില ശുംഭന്മാര് ആക്രോശിക്കുന്നത് ഇതിന്റെ ഭാഗമായി കാണണം. സൂര്യനെ നമസ്ക്കരിക്കാന് വിസമ്മതിക്കുന്നവര് ഇന്ത്യയില്‍നിന്ന് പുറത്തുപോകുകയോ കടലില് ചാടുകയോ ചെയ്യണമെന്ന് പറയുന്നത് ഇന്ത്യയിലെ ഒരു പാര്‍ലമെന്റ് മെമ്പറാണ്. ഇതാണോ ശ്രേഷ്ഠമെന്നു പറയപ്പെടുന്ന ഇന്ത്യയുടെ മതേതരത്വം?\nസൂര്യനെ നമസ്കരിക്കുകയെന്നത് ക്രിസ്ത്യാനിക്കും യെഹൂദനും നിഷിദ്ധമാണ്. ഈ മതങ്ങളുടെ താത്പര്യങ്ങള് സംരക്ഷിക്കപ്പെടാത്തിടത്തോളം ഇന്ത്യയെ മതേതര രാഷ്ട്രമായി അംഗീകരിക്കാന് സ്വബോധമുള്ള ആര്‍ക്കും കഴിയില്ല. യെഹൂദര്‍ക്കും ക്രൈസ്തവര്‍ക്കും പൊതുവായി നല്‍കപ്പെട്ടിട്ടുള്ള നിയമം ഇതാണ്: "നിങ്ങള് ആകാശത്തിലേക്കു കണ്ണുകള് ഉയര്‍ത്തി സൂര്യനെയും ചന്ദ്രനെയും നക്ഷത്രങ്ങളെയും - എല്ലാ ആകാശഗോളങ്ങളെയും - കണ്ട് ആകൃഷ്ടരായി അവയെ ആരാധിക്കുകയും സേവിക്കുകയും ചെയ്യാതിരിക്കാന് പ്രത്യേകം ശ്രദ്ധിച്ചുകൊള്ളുവിന്"(നിയമം: 4; 19). യോഗ എന്നപേരില് സൂര്യനമസ്ക്കാരം അടിച്ചേല്പിക്കാന് ശ്രമിക്കുന്നത് മതേതരത്വമായി കണക്കാക്കാന് സാധിക്കില്ല. സൂര്യനെ നമസ്ക്കരിക്കാന് അനുവാദമില്ലാത്ത മതങ്ങള്‍ക്ക് ഇന്ത്യയില് ജീവിക്കാന് കഴിയാത്ത അവസ്ഥയാണ് ഇനി വരാനിരിക്കുന്നത്. കേന്ദ്രീയ വിദ്യാലയങ്ങളിലെല്ലാം 'സൂര്യനമസ്കാരം' പാഠ്യവിഷയമാക്കിക്കൊണ്ടുള്ള ഉത്തരവ് ഇതിനോടകം ഇറങ്ങിക്കഴിഞ്ഞു. തലയില് കെട്ടിയേല്പിക്കുന്ന ഈ സംസ്കാരം ഒരു മതത്തിന്റെ മാത്രം വിശ്വാസപ്രമാണങ്ങളാണ്!\nസര്‍ക്കാര് വളര്‍ത്തുന്ന ദൈവങ്ങള്!\nഹിന്ദുക്കളെ സംബന്ധിച്ചിടത്തോളം പശു അവരുടെ ദൈവമാണ്! ഈ ദൈവത്തെ വളര്‍ത്താന് സര്‍ക്കാരിന്റെ ഖജനാവില്‍നിന്നു പണം ചിലവഴിക്കുന്ന ശൈലിയാണ് ഇന്ത്യയില് നാം കണ്ടുവരുന്നത്. ഹിന്ദുക്കളുടെ ദൈവങ്ങളെ തീറ്റിപ്പോറ്റാന് സകല ജനതകളെയും കൊള്ളയടിക്കുന്ന ഒരേയൊരു രാജ്യവും ഇന്ത്യതന്നെ! മാത്രവുമല്ല, ഈ പൈശാചിക ദേവന്മാരെ ആരാധിക്കാന് തയ്യാറല്ലാത്തവര് രാജ്യം വിടണമെന്ന് പറയുന്ന ഏഭ്യന്മാര് ഭരണം കയ്യാളുന്ന രാജ്യവും ഇന്ത്യ മാത്രമാണ്. മുന്നൂറ്റിമുക്കോടി ദേവഗണങ്ങളെക്കൂടാതെ, ഓരോ കാലങ്ങളിലും ഉദയംചെയ്യുന്ന ആള്‍ദൈവങ്ങളെയും തീറ്റിപ്പോറ്റാന് വിധിക്കപ്പെട്ടവരാണ് ഇന്ത്യയില് ജീവിക്കുന്ന പൗരന്മാര്!\nപശുക്കളെ ദൈവമായി അംഗീകരിക്കുന്നതുകൊണ്ട് ഇവറ്റകളെ കൊല്ലുകയോ ഭക്ഷിക്കുകയോ ചെയ്യാന് പാടില്ല. ചാകാറായ ദൈവങ്ങളെ സംരക്ഷിക്കാനുള്ള ലായങ്ങള് നിര്‍മ്മിക്കാന് കോടികള് ചിലവിടുന്ന അവസ്ഥയാണ് ഇന്ന് ഇന്ത്യയിലുള്ളത്. അതിനുവേണ്ടി ചിലവിടുന്ന പണം ഹൈന്ദവരുടെ മാത്രമല്ലെന്നതും നാം ചിന്തിക്കണം. ഇത്തരം വിഡ്ഢിത്തരങ്ങളെ അംഗീകരിക്കാത്ത മതവിഭാങ്ങളില്‍പ്പെട്ടവര് നല്‍കുന്ന നികുതിപ്പണവും ഇതിനായി വിനിയോഗിക്കുന്നു. എന്നാല്, ഇന്ത്യയില് ജീവിക്കുന്ന ഇസ്ലാമിനെ സംബന്ധിച്ചിടത്തോളം ഇതിനെ എതിര്‍ക്കാനുള്ള സാഹചര്യം നിലവിലില്ല. കാരണം, ഓരോ വര്‍ഷവും അനേകായിരങ്ങളെ ഹജ്ജിന് അയയ്ക്കുമ്പോള് ഇന്ത്യയുടെ ഖജനാവില്‍നിന്നാണ് ഇവര്‍ക്ക് 'സബ്സിഡി' ലഭ്യമാകുന്നത്! ആയതിനാല്‍ത്തന്നെ, ഹിന്ദുക്കള് തങ്ങളുടെ ആചാരങ്ങളെ നിലനിര്‍ത്തുന്നതിനായി ചിലവഴിക്കുന്ന പണത്തെക്കുറിച്ച് മുസ്ലീങ്ങള് ആകുലപ്പെടുന്നതില് അര്‍ത്ഥമില്ല. എന്നാല്, ക്രൈസ്തവരുടെ കാര്യം ഇതല്ല; ക്രിസ്ത്യാനികളുടെ ആചാരാനുഷ്ഠാനങ്ങള്‍ക്കായി ഇന്ത്യയുടെ ഖജനാവില്‍നിന്ന് ഒരു ചില്ലിക്കാശുപോലും ചിലവഴിക്കുന്നില്ല. എന്നിരുന്നാലും, ക്രിസ്ത്യാനികളുടെ വിശ്വാസത്തിനു നിരക്കാത്തതായ ആചാരങ്ങളെ പരിരക്ഷിക്കുന്നതിനായി ഇവര് കൊള്ളയടിക്കപ്പെടുന്നു. ഇതാണ് മതേതരത്വത്തിന്റെ പൊള്ളത്തരങ്ങളിലെ ഒരുവശം!\nക്രൈസ്തവരടക്കം ഇന്ത്യയിലെ മറ്റു മതക്കാരുടെയും നാസ്തികവാദികളുടെയും ചിലവില് സംരക്ഷിക്കപ്പെടുന്ന അനേകം ദേവീ-ദേവന്മാര് ഇവിടെയുണ്ട്. തിരുവനന്തപുരത്തെ പത്മനാഭന്റെ നിധി സൂക്ഷിക്കാന് ചിലവിടുന്നത് കോടികളാണ്. ഇതിന്റെ ചെലവ് വഹിക്കുന്നത് പത്മനാഭന്റെ ഭക്തര് മാത്രമല്ലെന്നതും നാം ചിന്തിക്കണം. ക്രൈസ്തവരും ഇസ്ലാമും അടങ്ങുന്ന മറ്റു വിശ്വാസികളും മതവിശ്വാസികളല്ലാത്ത നാസ്തികവാദികളും നല്‍കുന്ന നികുതിപ്പണം ഉപയോഗിച്ചാണ് പത്മനാഭന്റെ സ്വത്തു സംരക്ഷിക്കുന്നത്.\nഹിന്ദുക്കളുടെ അനേകം ദേവന്മാരില് ഒരുവനാണ് സൂര്യന്! ഈ പ്രകൃതിശക്തിയെ സകലരുടെമേലും അടിച്ചേല്പിക്കാനുള്ള ശ്രമവും ഇന്ത്യയില് ഇപ്പോള് നടക്കുന്നുണ്ട്. ഭരണകൂടത്തിന്റെ മുഴുവന് സംവിധാനങ്ങളെയും ഉപയോഗിച്ചുകൊണ്ട് സൂര്യനമസ്കാരം പ്രചരിപ്പിക്കാന് ശ്രമിക്കുന്നത് ഇതിന്റെ ഭാഗമായി നാം മനസ്സിലാക്കണം. യോഗ എന്ന മഹാദുരന്തത്തിലൂടെ സൂര്യനെ ആഗോള ദൈവമാക്കാന് ഇന്ത്യയിലെ ആള്‍ദൈവങ്ങള് ഇന്നു ശ്രമിക്കുന്നു. യോഗയുടെ പ്രചാരണത്തിനായി ഇന്ത്യന് ഖജനാവില്‍നിന്നു ചിലവഴിക്കുന്ന ഓരോ തുകയും ദൈവജനത്തിന്റേതുകൂടിയാണ്. ഹിന്ദുക്കള് ആരാധിക്കുന്ന സൂര്യനെ ആരാധിക്കാന് വിസമ്മതിക്കുന്നവര്‍ക്ക് ഇന്ത്യയില് ജീവിക്കാന് അവകാശമില്ലെന്നു പ്രഖ്യാപിക്കാന് തക്കവിധം ഭരണാധികാരികളുടെ ധാര്‍ഷ്ട്യം ഉച്ചകോടിയിലായത് നാം വിസ്മരിക്കരുത്. ഇതിനെയാണോ നാം മതേതരത്വം എന്ന് വിളിക്കേണ്ടത്?\nനിര്‍ബന്ധിത ഹൈന്ദവ വത്കരണം!\nഓരോ മതങ്ങള്‍ക്കും വ്യക്തമായ ആചാരങ്ങളും അനുഷ്ഠാനങ്ങളും മതപരമായ നിയമങ്ങളുമുണ്ട്. ഇവ സ്വതന്ത്രമായി വച്ചുപുലര്‍ത്താനുള്ള അവകാശമാണ് മതേതരത്വം എന്നതുകൊണ്ട് ഉദ്ദേശിക്കുന്നത്. ഒരു മതത്തിന്റെ വിശ്വാസങ്ങളും അനുഷ്ഠാനങ്ങളും മറ്റൊരു മതത്തിന്റെ വിശ്വാസസംഹിതകള്‍ക്ക് വിരുദ്ധമായിരിക്കാം. എന്നാല്, താന്താങ്ങളുടെ വിശ്വാസങ്ങള് മറ്റുള്ളവരുടെമേല് നിര്‍ബ്ബന്ധിതമായി അടിച്ചേല്‍പ്പിക്കാതെതന്നെ സ്വതന്ത്രമായി തങ്ങളുടെ വിശ്വാസങ്ങളില് ജീവിക്കാനുള്ള അവകാശമാണ് മതേതരത്വത്തില് അനിവാര്യമായിരിക്കുന്ന ഘടകം. അതുപോലെതന്നെ, തങ്ങളുടെ വിശ്വാസങ്ങള് മറ്റുള്ളവരെ അറിയിക്കാനുള്ള അവകാശവും മതേതരത്വം എന്ന ആശയത്തില് അടങ്ങിയിട്ടുണ്ട്. ഒരുവന് വച്ചുപുലര്‍ത്തിയ വിശ്വാസങ്ങള് ഉപേക്ഷിക്കുവാനും പുതിയ വിശ്വാസങ്ങളെ സ്വീകരിക്കുവാനുമുള്ള അവകാശം നല്‍കുന്നതും മതേതരത്വത്തിന്റെ സവിശേഷതയാണ്. ഇത്തരം അവകാശങ്ങളുടെമേല് കടന്നുകയറ്റം നടത്തുന്നത് മനുഷ്യാവകാശ ധ്വംസനത്തിന്റെ പരിധിയില് വരും.\nഓരോരുത്തര്‍ക്കും തങ്ങളുടെ വിശ്വാസങ്ങള് സ്വതന്ത്രമായി തിരഞ്ഞെടുക്കാനുള്ള അവകാശം നല്‍കുന്നതാണ് ഇന്ത്യയുടെ ഭരണഘടന. രാഷ്ട്രീയമോ മതപരമോ ആയ അഭിപ്രായങ്ങള് ആരുടെമേലും അടിച്ചേല്‍പിക്കാന് ഇന്ത്യന് ഭരണഘടന അനുവദിക്കുന്നില്ല. എന്നാല്, ഇന്ത്യയിലെ ഇന്നത്തെ സ്ഥിതി അതല്ല; സാംസ്കാരികതയുടെ പേരുപറഞ്ഞ് ഹിന്ദുമതത്തിന്റെ ആചാരങ്ങള് സകലരുടെമേലും കെട്ടിവയ്ക്കുന്നു. സ്കൂളുകളില് യോഗ നിര്‍ബന്ധമാക്കിക്കൊണ്ടുള്ള ഭരണപരിഷ്കാരം ഇതിന്റെ ഭാഗമാണ്. യോഗാചാര്യന്മാരായ ആള്‍ദൈവങ്ങള് ഇന്ത്യന് പാര്‍ലമെന്റില് കടന്നുകൂടിയതോടെ, ഇവരുടെ ഇംഗിതമനുസരിച്ച് നിയമങ്ങള് നിര്‍മ്മിക്കുവാനുള്ള തത്രപ്പാടിലാണ് നരേന്ദ്രമോഡി എന്ന ഭരണാധികാരി! ഗോവധ നിരോധനവും നിര്‍ബ്ബന്ധിത യോഗാപരിശീലനവും മാത്രമല്ല ഇവരുടെ അജണ്ടയിലുള്ളത്; ഹിന്ദുമതത്തില് വിശ്വസിക്കാന് സാധിക്കാത്തവര് ഇന്ത്യ വിടണം എന്ന നിയമം നിര്‍മ്മിക്കുന്നതിനുള്ള നിഗൂഢ നീക്കവും അണിയറയില് നടക്കുന്നുണ്ട്! സൂര്യനെ നമസ്ക്കരിക്കാത്തവര് ഇന്ത്യവിടുകയോ കടലില് ചാടുകയോ ചെയ്യുനമെന്നു വിളിച്ചുകൂകിയത് ഒരു സാധാരണ ആള്‍ദൈവം മാത്രമല്ല; മറിച്ച്, ഇന്ത്യയുടെ നിയമനിര്‍മ്മാണത്തെ സ്വാധീനിക്കാന് കഴിവുള്ള പാര്‍ലമെന്റ് അംഗമാണ്!\nഒരു ക്രൈസ്തവനെ സംബന്ധിച്ചിടത്തോളം സൂര്യനെ നമസ്ക്കരിക്കുകയെന്നത് മരണാര്‍ഹമായ പാപമാണ്. ഈ സാഹചര്യത്തില് എങ്ങനെയാണ് ക്രിസ്ത്യാനിയുടെ മക്കളെ യോഗാപരിശീനത്തിന് അയയ്ക്കാന് കഴിയുന്നത്? ഹിന്ദുക്കള്‍ക്ക് സൂര്യന് ദൈവമാണെങ്കില്, ക്രിസ്ത്യാനികള്‍ക്ക് അത് ഒരു ഊര്‍ജ്ജസ്രോതസ് മാത്രമാണ്! ക്രിസ്ത്യാനി ആരാധിക്കുന്നത് സൂര്യനെയും ചന്ദ്രനേയും ഈ പ്രപഞ്ചത്തെ മുഴുവനെയും സൃഷ്ടിച്ച ദൈവത്തിലാണ്. സൃഷ്ടിയെ ആരാധിക്കുന്നതിലൂടെ സൃഷ്ടാവിനെ മഹത്വപ്പെടുത്തുകയല്ല ചെയ്യുന്നത്; അവിടുത്തെ പ്രകോപിപ്പിക്കുകയാണ്! ഇതാ, അവിടുത്തെ താക്കീത് ശ്രദ്ധിക്കുക: "നിങ്ങള് ആകാശത്തിലേക്കു കണ്ണുകള് ഉയര്‍ത്തി സൂര്യനെയും ചന്ദ്രനെയും നക്ഷത്രങ്ങളെയും - എല്ലാ ആകാശഗോളങ്ങളെയും - കണ്ട് ആകൃഷ്ടരായി അവയെ ആരാധിക്കുകയും സേവിക്കുകയും ചെയ്യാതിരിക്കാന് പ്രത്യേകം ശ്രദ്ധിച്ചുകൊള്ളുവിന്. അവ ആകാശത്തിന്റെ കീഴിലുള്ള എല്ലാ ജനതകള്‍ക്കും വേണ്ടി നിങ്ങളുടെ ദൈവമായ യാഹ്‌വെ നല്‍കിയിരിക്കുന്നവയാണ്"(നിയമം: 4; 19). നമുക്ക് ദൈവം നല്‍കിയിരിക്കുന്ന വസ്തുക്കളെയും അവസ്ഥകളെയും ആരാധനയുടെ തലങ്ങളിലേക്ക് ഉയര്‍ത്തരുതെന്ന ശക്തമായ താക്കീതാണ് ഈ നിയമത്തില് ഉള്ളത്. ഇതിനെ അവഗണിച്ചുകൊണ്ട് ക്രിസ്ത്യാനിക്ക് മുന്നോട്ടുപോകാന് ആകുമോ?\nദൈവത്തിന്റെ ജനം ഇത്തരം തിന്മകളില് വ്യാപൃതരായപ്പോള് അവിടുത്തെ വേദന എത്രത്തോളം ഉയര്‍ന്നുവെന്ന് മറ്റൊരു വചനത്തിലൂടെ വ്യക്തമാക്കുന്നുണ്ട്. ആ വചനം നോക്കുക: "ദൈവാലയത്തിന്റെ അകത്തളത്തിലേക്ക് അവിടുന്ന് എന്നെ കൊണ്ടുപോയി. യാഹ്‌വെയുടെ ആലയത്തിന്റെ വാതില്‍ക്കല്, പൂമുഖത്തിനും ബലിപീഠത്തിനും നടുവില്, ഇരുപത്തിയഞ്ചോളം പേര് ദൈവാലയത്തിന് പുറംതിരിഞ്ഞു കിഴക്കോട്ടു നോക്കി നില്‍ക്കുന്നു. അവര് കിഴക്കോട്ടു നോക്കി സൂര്യനെ നമസ്‌കരിക്കുകയായിരുന്നു. അവിടുന്നു ചോദിച്ചു: മനുഷ്യപുത്രാ, നീ കണ്ടില്ലേ? യൂദാഭവനം ഇവിടെ കാട്ടുന്ന മേച്ഛതകള് നിസ്‌സാരങ്ങളോ? അവര് ദേശത്തെ അക്രമങ്ങള്‍കൊണ്ടു നിറച്ചു. എന്റെ ക്രോധത്തെ ഉണര്‍ത്താന് അവര് വീണ്ടും തുനിഞ്ഞിരിക്കുന്നു, അവര് അതാ മൂക്കത്തു കമ്പു വയ്ക്കുന്നു. അതിനാല് ക്രോധത്തോടെ ഞാന് അവരുടെനേരെ തിരിയും. ഞാന് അവരെ വെറുതെവിടുകയില്ല. ഞാന് കരുണ കാണിക്കുകയില്ല. അവര് എന്റെ കാതുകളില് ഉറക്കെ കരഞ്ഞാലും ഞാന് കേള്‍ക്കുകയില്ല"(യെസെക്കി: 8; 16-18). ദൈവത്തിന്റെ ക്രോധത്തിനു പാത്രമാകുന്നവിധം ഗുരുതരമായ പാപമാണ് ഇതെന്നു വ്യക്തമാക്കിയിരിക്കെ, കത്തോലിക്കാസഭയുടെ വൈദീക പരിശീലനകേന്ദ്രങ്ങളില് എന്തുകൊണ്ടാണ് യോഗ പരിശീലിപ്പിക്കുന്നത്? കത്തോലിക്കാസഭയുടെ സ്കൂളുകളില് യോഗാഭ്യാസത്തിനു നിര്‍ബന്ധിക്കുമ്പോള് ഒരുകാര്യം ഓര്‍ക്കുക; ഇത് കത്തോലിക്കാസഭ വിലക്കിയിട്ടുള്ളതാണ്.\nഇന്ത്യന് സംസ്ക്കാരത്തോടു മുഖം തിരിക്കരുതെന്ന ആഹ്വാനവുമായി കര്‍ദ്ദിനാള് ആലഞ്ചേരി പ്രചാരണം നടത്തുമ്പോള് സഭാംഗങ്ങള് എന്ത് തീരുമാനമെടുക്കണം എന്നത് ഇവിടെ പ്രത്യേകം ശ്രദ്ധിക്കേണ്ടതുണ്ട്. നമുക്കുവേണ്ടി സ്വപുത്രനെ ബലിയായി നല്‍കിയത് കര്‍ദ്ദിനാള് ആലഞ്ചേരിയല്ല! ആലഞ്ചേരിയുടെ നിയമങ്ങളെ അനുധാവനം ചെയ്യാനല്ല രക്ഷകനായ യേഹ്ശുവാ നമ്മോട് ആഹ്വാനം ചെയ്തിരിക്കുന്നത്! അപ്പസ്തോലന്മാര് നമുക്ക് കാണിച്ചുതന്നത് ആലഞ്ചേരിയുടെ വാക്കുകള് ശ്രവിക്കാനല്ല! ദൈവവചനത്തിനു വിരുദ്ധമായ ആഹ്വാനമുണ്ടായപ്പോള് അന്നത്തെ പുരോഹിതന്മാരോട് വിശുദ്ധ കേപ്പാ പറഞ്ഞത് ഇപ്രകാരമായിരുന്നു: "കേപ്പായും അപ്പസ്‌തോലന്‍മാരും പ്രതിവചിച്ചു: മനുഷ്യരെക്കാള് ദൈവത്തെയാണ് അനുസരിക്കേണ്ടത്"(അപ്പ. പ്രവര്: 5; 29). ആലഞ്ചേരി രക്ഷയായി കരുതുന്നത് കഴുത്തില് തൂങ്ങിക്കിടക്കുന്ന രുദ്രാക്ഷത്തിലായിരിക്കാം. എന്നാല്, മനുഷ്യരുടെ രക്ഷ യേഹ്ശുവായില് മാത്രമാണ്! ദൈവപുത്രനെക്കാള് അധികമായി മനുഷ്യരുടെ വാക്കുകള്‍ക്കും നിയമങ്ങള്‍ക്കും വിലകൊടുക്കുന്നവരുടെ അന്ത്യം ഭയാനകമായിരിക്കും.\nഇന്ത്യയിലെ അഭിനവ ഭരണകൂടങ്ങള് കൗശലത്തോടെ നടപ്പാക്കാന് ശ്രമിക്കുന്ന അജണ്ടകളുടെ കാര്യവിചാരിപ്പുകാരായി കത്തോലിക്കാസഭയുടെ മേലാളന്മാര് നിലകൊള്ളുമ്പോള് ദൈവജനം ഉണര്‍ന്നു ചിന്തിക്കേണ്ടത് അനിവാര്യമാണ്! 'ആര്‍ഷഭാരതസംസ്കാരം' എന്ന് കൂടെക്കൂടെ ജല്പിക്കുന ക്ളിമ്മീസും ഇയാള്‍ക്ക് ചൂട്ടുപിടിക്കുന്ന ആലഞ്ചേരിയും ലക്ഷ്യമിടുന്നത് വിശ്വാസികളുടെ രക്ഷയല്ല; മറിച്ച്, ഇവര് കെട്ടിപ്പടുത്ത സ്ഥാപനങ്ങളുടെ സുരക്ഷ മാത്രമാണ്. വിശ്വാസികളെ ഏതു ദുരന്തത്തിനു വിട്ടുകൊടുത്തിട്ടാണെങ്കിലും ഈ സ്ഥാപനങ്ങളെ നിലനിര്‍ത്താന് ഇവര് ശ്രമിക്കുന്നു! ആലഞ്ചേരി ഈ അടുത്തനാളില് നടത്തിയ പ്രഖ്യാപനത്തിലെ ദുരന്തവും നാം തിരിച്ചറിയാതെ പോകരുത്. ഹിന്ദുത്വത്തെ സകലരുടെമേലും അടിച്ചേല്പിക്കാന് 'ഭരണകൂട മാഫിയ' നടത്തുന്ന ശ്രമങ്ങള്‍ക്ക് എല്ലാ പിന്തുണയുമായി കത്തോലിക്കാസഭയിലെ ആചാര്യന്മാര് നിലകൊള്ളുന്നു!\nകര്‍ദ്ദിനാള് ആലഞ്ചേരി നടത്തിയ പ്രസ്താവന വളരെ ഗുരുതരമായ പ്രത്യാഘാതങ്ങള് ഉണ്ടാക്കുന്നതാണ്. ഇന്ത്യയുടെ സാംസ്കാരിക പൈതൃകങ്ങളോട് സഭ മുഖം തിരിക്കരുതെന്ന് ഇദ്ദേഹം ഉപദേശിച്ചപ്പോള് ക്രൈസ്തവരുടെ പൈതൃകം ഹൈന്ദവ പൈതൃകമാണോ എന്നുകൂടി വ്യക്തമാക്കേണ്ടിയിരുന്നു. കത്തോലിക്കാസഭയിലെ ദൈവമക്കള് വീണ്ടും ജനിക്കാത്തവരാണെന്ന ധാരണയിലാണോ ആലഞ്ചേരി ഇന്നും ആയിരിക്കുന്നത്? വീണ്ടു ജനിച്ച ഒരുവനെ സംബന്ധിച്ചിടത്തോളം ഭൗമീക പൈതൃകമല്ല അവനുള്ളത്. ജഡത്തില്‍നിന്നു ജനിച്ചവന് ജഡമാണെങ്കില്, ആത്മാവില് വീണ്ടും ജനിച്ചവന് ഇന്ന് ജഡമല്ല! ജ്ഞാനസ്നാനത്തിലൂടെ ഒരു വ്യക്തിയില് വരുന്ന പരിണാമത്തെക്കുറിച്ചു ധാരണയില്ലാത്ത ഒരുവന് എങ്ങനെയാണ് സഭാമക്കളെ നയിക്കാന് കഴിയുന്നത്?! അതിനാല്‍ത്തന്നെ, ഭരണകൂടങ്ങളെക്കാള് എന്തുകൊണ്ടും അപകടകാരികള് സഭാധികാരികളാണ്. ജനത്തെ വഴിതെറ്റിക്കുന്ന ഇവരോളം നാശംവിതയ്ക്കാന് മറ്റൊരു ശക്തിയ്ക്കും കഴിയില്ല! നിലവിളക്കിനെ ദൈവജനത്തിനുമേല് കെട്ടിയേല്പിക്കാന് ഇവര് നടത്തുന്ന വാദങ്ങള് ശ്രദ്ധിച്ചാല് ഇവരെ നയിക്കുന്ന പൈശാചിക ആത്മാവിനെ തിരിച്ചറിയാന് കഴിയും.\nഇസ്ലാംമതക്കാര് നിലവിളക്ക് തെളിക്കാത്തതിന്റെ പേരില് ഇന്ത്യയില് നടക്കുന്ന സാംസ്കാരിക സംവാദങ്ങള് നാം കണ്ടിട്ടുണ്ട്. മതപരമായി തങ്ങള്‍ക്കു നിഷിദ്ധമായതിനെ അവര് ഉപേക്ഷിക്കുന്നത് മതേതര രാജ്യത്തെ നിയമങ്ങള് നല്‍കിയിട്ടുള്ള അവകാശങ്ങളില് നിന്നുകൊണ്ടാണ്. ഇവര്‍ക്കെതിരേ സംഘപരിവാര് അഴിഞ്ഞാടുമ്പോള്, ഈ സാംസ്കാരിക ആശ്രീകരങ്ങളോടൊപ്പം ചില ക്രൈസ്തവ നാമധാരികളെയും കാണാം. ശിവലിംഗത്തെ ദൈവാലയത്തില് പ്രതിഷ്ഠിക്കാന്‍പോലും മടിയില്ലാത്തവരായി ക്രിസ്ത്യാനികള് അധഃപതിച്ചുവെങ്കില്, ഇവരെ യഥാര്‍ത്ഥ ക്രിസ്ത്യാനികളായി പരിഗണിക്കാന് കഴിയില്ല. യെഹൂദരുടെ പാരമ്പര്യവും ക്രിസ്തുവഴി പിതാവായ ദൈവത്തിന്റെ പൈതൃകവുമാണ് ക്രിസ്ത്യാനിക്കുള്ളത്. ഈ പാരമ്പര്യങ്ങളെയും പൈതൃകത്തെയും നിഷേധിച്ചുകൊണ്ട് ആര്‍ക്കും ക്രിസ്ത്യാനിയായി തുടരാന് കഴിയില്ല. കാവിയും രുദ്രാക്ഷവും നിലവിളക്കും വെടിവഴിപാടും അടങ്ങുന്ന അധാര്‍മ്മികമായ അനുഷ്ടാനങ്ങളെ തോളിലേറ്റുകയും ക്രൈസ്തവരെന്ന് അഭിമാനിക്കുകയും ചെയ്യുന്നതില് എന്ത് അര്‍ത്ഥമാണുള്ളത്? പൂണൂല് ഒഴികെയുള്ള മുഴുവന് അനാചാരങ്ങളും നെറ്റിയില് പതക്കമായി പതിപ്പിച്ചിരിക്കുന്നവരാണ് ഇന്ത്യയിലെ അപ്പസ്തോലിക സഭകള്! ഇന്ന് സംഘപരിവാര് നടത്തുന്ന മുഴുവന് നെറികേടുകള്‍ക്കും ഇരയാകുന്നത് ക്രൈസ്തവരാണെന്നു നമുക്കറിയാം. ശാരീരികമായി മാത്രമല്ല ആത്മീയമായും പീഡനമേല്ക്കുന്നവരാണ് ഇന്ത്യയിലെ ക്രൈസ്തവര്. ഈ പീഡനങ്ങളുടെ ഉത്തരവാദിത്വത്തില്‍നിന്ന് സഭാധികാരികള്‍ക്ക് ഒഴിഞ്ഞുനില്‍ക്കാന് കഴിയില്ല.\nസാംസ്കാരിക അനുരൂപണത്തിന്റെ പേരില് വിജാതിയരെ കൊള്ളയടിച്ചു സ്വന്തമാക്കിയത് അവരുടെ പൈശാചിക ആചാരങ്ങളാണ്. ഇന്ന് സ്വന്തമായ ഒരു പൈതൃകംപോലും ഇല്ലാത്തവരായി ക്രൈസ്തവരെ അവഹേളനാപാത്രമാക്കിയത് ഇവരെ നയിച്ച കപടനാട്യക്കാരായ ആത്മീയ ആചാര്യന്മാരാണ് എന്നകാര്യത്തില് സംശയമില്ല. ഈ വിഷയത്തില് അനേകം സംവാദങ്ങളും വെളിപ്പെടുത്തലുകളും ഇതിനോടകം മനോവ പലവട്ടം നടത്തിയിട്ടുണ്ട്. ആയതിനാല്, ചുരുക്കത്തില് ഇത്രത്തോളം പറഞ്ഞുകൊണ്ട് ഈ ലേഖനം ഉപസംഹരിക്കുകയാണ്. അപ്പസ്തോലിക സഭകള് പിന്തുടരുന്ന നിസംഗതയും അതിനോട് ദൈവമായ യാഹ്‌വെ നല്‍കുന്ന താക്കീതും ഇവിടെ കുറിക്കേണ്ടിയിരിക്കുന്നു. ഇതാണ് അത്: "അങ്ങനെയുള്ളവന് ഈ ശാപവാക്കുകള് കേള്‍ക്കുമ്പോള് കുതിര്‍ന്നതും വരണ്ടതും ഒന്നുപോലെ എന്ന ഭാവത്തില്, ഞാന് എന്റെ ഇഷ്ടത്തിനു നടന്നാലും സുരക്ഷിതനായിരിക്കും എന്നു പറഞ്ഞു തന്നെത്തന്നെ അനുഗ്രഹിക്കും. എന്നാല്, യാഹ്‌വെ അവനോടു ക്ഷമിക്കുകയില്ല; യാഹ്‌വെയുടെ കോപവും അസൂയയും അവനെതിരേ ജ്വലിക്കും; ഈ പുസ്തകത്തില് എഴുതിയിരിക്കുന്ന ശാപമൊക്കെയും അവന്റെമേല് പതിക്കും; യാഹ്‌വെ ആകാശത്തിനു കീഴില്‍നിന്ന് അവന്റെ നാമം തുടച്ചുമാറ്റും"(നിയമം: 29; 19, 20).\nസൗദിഅറേബ്യ ഒഴികെയുള്ള മുഴുവന് ഇസ്ലാമിക രാജ്യങ്ങളിലും അന്യമതക്കാര്‍ക്ക് തങ്ങളുടെ വിശ്വാസങ്ങളില് ജീവിക്കാനുള്ള അവകാശമുണ്ട്. അങ്ങനെയില്ലെങ്കില്‍പ്പോലും അതില് പരിതപിക്കേണ്ട കാര്യമില്ല. കാരണം, ആ രാജ്യങ്ങളൊന്നും മതേതര രാജ്യങ്ങളാണെന്ന ഗീര്‍വ്വാണം ഉയര്‍ത്താറില്ല. എങ്കില്‍പ്പോലും, അവരുടെ മതപരമായ ആചാരങ്ങള് അനുഷ്ഠിക്കാന് മറ്റുള്ളവരെ പരസ്യമായി നിര്‍ബ്ബന്ധിക്കുന്നില്ല. എന്നാല്, ഏറ്റവും വലിയ മതേതര രാജ്യം എന്നറിയപ്പെടുന്ന ഇന്ത്യയില് എന്ത് മതസ്വാതന്ത്യമാണുള്ളത്? യൂറോപ്യന് രാജ്യങ്ങള് ക്രൈസ്തവരാജ്യങ്ങള് അല്ലെങ്കില്‍പ്പോലും, ക്രിസ്തീയരാജ്യങ്ങളായാണ് പൊതുവേ അംഗീകരിക്കപ്പെടുന്നത്. ഈ രാജ്യങ്ങളില് ജീവിക്കുന്ന ഏതെങ്കിലും ഹിന്ദുക്കളുടെ വായില് പശുവിറച്ചി തള്ളിക്കയറ്റാറില്ല! എന്നാല്, ലോകത്തെ ഏറ്റവും വലിയ മതേതര-ജനാധിപത്യ രാജ്യമായ ഇന്ത്യയില് പശുവിറച്ചി തിന്നുന്നവരും സൂര്യനെ നമസ്ക്കരിക്കാത്തവരും രാജ്യം വിടേണ്ട ഗതികേടിലാണ് ഇന്ത്യയിലെ അഹിന്ദുക്കള്!\nചേര്‍ത്തുവായിക്കാന്: ക്രിസ്ത്യാനിക്ക് സ്വന്തമായ സംസ്കാരമോ നിയമങ്ങളോ ഇന്നില്ല. അവര് ജീവിക്കുന്ന രാജ്യങ്ങളിലെ ഭോഷ്ക്കുകളാണ് അവരുടെ ആചാരങ്ങള്! നിയമങ്ങളും അങ്ങനെതന്നെ! അവശേഷിക്കുന്ന ഏക അടയാളമായ കുരിശിനെപ്പോലും ഹൈന്ദവവത്കരിച്ചു താമരയില് പ്രതിഷ്ഠിച്ചു കഴിഞ്ഞു! ഗണപതിക്ക് തേങ്ങാ ഉടച്ചുകൊണ്ട് ദൈവാലയങ്ങളുടെ നിര്‍മ്മാണ പ്രവര്‍ത്തനങ്ങള് ആരംഭിക്കുന്ന കാലവും വിദൂരത്തല്ല!\nTotal Number of Votes: 468\n79.27% say Yes\n6.41% say No\n14.32% have No Opinion\nVisitors Count : 3467011


2018 world cup review - Malayalam MyKhel\n» അട്ടിമറികളുടെ ലോകകപ്പ്; വിസ്മയം തീര്‍ത്ത് കുഞ്ഞന്‍മാര്\nഅട്ടിമറികളുടെ ലോകകപ്പ്; വിസ്മയം തീര്‍ത്ത് കുഞ്ഞന്‍മാര്\nUpdated: Monday, July 16, 2018, 15:49 [IST]\n21ാമത് ഫിഫ ലോകകപ്പിന് റഷ്യയില് കൊടിയിറങ്ങി. അട്ടിമറികളും അവിസ്മരണീയ മുഹൂര്‍ത്തങ്ങളും സമ്മാനിച്ചാണ് 21ാമത് ഫിഫ ലോകകപ്പ് ഗുഡ്‌ബൈ പറഞ്ഞത്. പല വമ്പന്‍മാര്‍ക്കും കാലിടറിയ റഷ്യന് ലോകകപ്പില് കുഞ്ഞന്‍മാര് വിസ്മയം തീര്‍ക്കുന്നതിനും ഫുട്‌ബോള് ലോകം സാക്ഷിയായി. 2022ല് ഖത്തറില് കാണാം എന്ന് പറഞ്ഞാണ് കാല്‍പന്ത് കളി വസന്തം റഷ്യയോട് വിടചൊല്ലിയത്.\nസംഘാടക മികവ് കൊണ്ടും ആരാധകരുടെ പിന്തുണ കൊണ്ടും റഷ്യന് ലോകകപ്പ് വന് വിജയമായി മാറി. 30,31,768 കാണികളാണ് 12 വേദികളിലായി നടന്ന റഷ്യന് ലോകകപ്പ് നേരിട്ട് വീക്ഷിക്കാനെത്തിയത്. ലോകകപ്പിലാദ്യമായി വാര് റിവ്യൂ ഉപയോഗിച്ച ടൂര്‍ണമെന്റായിരുന്നു റഷ്യയിലേത്. 64 മല്‍സരങ്ങളില് നിന്ന് 169 ഗോളുകളാണ് ടൂര്‍ണമെന്റില് പിറവിയെടുത്തത്.\nരണ്ടാം ഫ്രഞ്ച് വിപ്ലവം\nലോക ഫുട്‌ബോള് മാമാങ്കത്തില് രണ്ടാം തവണയാണ് യൂറോപ്പില് നിന്നുള്ള ഫ്രാന്‍സ് കിരീടം നേടുന്നത്. ടൂര്‍ണമെന്റ് തുടങ്ങും മുന്‍പ് തന്നെ കിരീട ഫേവറിറ്റുകളില് മുന്‍പന്തിയിലുണ്ടായിരുന്ന ടീമായിരുന്നു ഫ്രാന്‍സ്. മികച്ച താരനിരയും ദിദിയര് ദെഷാംപ്‌സെന്ന തന്ത്രശാലിയായ പരിശീലകനുമാണ് ഫ്രാന്‍സിനെ കിരീട ഫേവറേറ്റാക്കിയത്.\nഅത് ശരിവയ്ക്കുന്ന തരത്തിലായിരുന്നു റഷ്യന് ലോകകപ്പില് ഓരോ മല്‍സരതങ്ങളിലും ഫ്രാന്‍സിന്റെ പ്രകടനം. ഒടുവില് രണ്ടാം ലോക കിരീടത്തിലും ഫ്രഞ്ച് പട മുത്തമിട്ടു. മികച്ച ഗെയിം പ്ലാനായിരുന്നു ഫ്രാന്‍സിന്റെ പ്രധാന കരുത്ത്. പ്രതിരോധത്തിന് പ്രാധാന്യം നല്‍കിയ ഫ്രാന്‍സ് കൗണ്ടര് അറ്റാക്കുകളിലൂടെ എതിര് പോസ്റ്റില് പന്തെത്തിക്കുകയും ചെയ്തു.\nകിരീടത്തോടൊപ്പം ടൂര്‍ണമെന്റില് മികച്ച യുവതാരത്തെ സമ്മാനിച്ചാണ് ഫ്രാന്‍സ് റഷ്യയോട് ഗുഡ്‌ബൈ പറയുന്നത്. 19 കാരനായ മിഡ്ഫീല്‍ഡര് കെയ്‌ലിയന് എംബാപ്പെയായിരുന്നു അത്. പോള് പോഗ്ബ, ആന്റോണിയോ ഗ്രീസ്മാന്, ഒലിവര് ജിറൂഡ്, എന്‍ഗോലോ കാന്റെ, സാമുവല് ഉംറ്റിറ്റി, റാഫേല് വരാനെ, ബെഞ്ചമിന് പവാര്‍ഡ്, ലൂക്കാസ് ഹെര്‍ണാണ്ടസ്, ബ്ലാസി മറ്റിയുഡി, ഗോള്‍കീപ്പര് ഹ്യൂഗോ ലോറിസ് എന്നിവരായിരുന്നു ആദ്യ ഇലവനിലെ ഫസ്റ്റ് ചോയ്‌സുകള്. അതിനൊപ്പം തന്ത്രശാലിയായ ദിദിയര് ദെഷാംപ്‌സും ഫ്രഞ്ച് വിജയത്തിന് ചുക്കാന് പിടിച്ചു.\nഫിനിക്‌സ് പക്ഷിയായി ക്രൊയേഷ്യ\nറഷ്യന് ലോകകപ്പ് തുടങ്ങും മുന്‍പ് ഫുട്‌ബോള് നിരൂപകരുടെ കിരീട ഫേവറിറ്റുകളില് ഇല്ലാത്ത ടീമായിരുന്നു ക്രൊയേഷ്യ. എന്നാല്, ഓരോ മല്‍സരങ്ങള് കഴിയുതോറും ക്രൊയേഷ്യ അദ്ഭുതമായി മാറുകയായിരുന്നു.\nകിരീട ഫേവറിറ്റായിരുന്ന അര്‍ജന്റീനയെ തോല്‍പ്പിച്ചതോടെയാണ് ക്രൊയേഷ്യ എതിരാളികള്‍ക്ക് ആദ്യ മുന്നറിയിപ്പ് നല്‍കിയത്. ടൂര്‍ണമെന്റില് അപ്രതീക്ഷിത മുന്നേറ്റം നടത്തിയ റഷ്യയും കിരീട ഫേവററ്റായിരുന്ന ഇംഗ്ലണ്ടും ക്രൊയേഷ്യ കുതിപ്പില് മുട്ടുമടക്കി. കന്നി കിരീടം കൈവിട്ടെങ്കിലും ഫുട്‌ബോള് ആരാധകരുടെ മനംകവര്‍ന്നാണ് ക്രൊയേഷ്യ റഷ്യ വിടുന്നത്. കാരണം, ഫൈനലില് വരെ തങ്ങളുടേതായ ശൈലി മുറുകെ പിടിക്കാന് ക്രൊയേഷ്യക്ക് സാധിച്ചിരുന്നു.\nടൂര്‍ണമെന്റിലെ മികച്ച താരമായി തിരഞ്ഞെടുക്കപ്പെട്ട മിഡ്ഫീല്‍ഡര് ലൂക്കാ മോഡ്രിച്ച് ക്രൊയേഷ്യയുടെ അഭിമാന താരമായി. മരിയോ മാന്‍ഡ്യൂകിച്ച്, ഇവാന് റാക്കിറ്റിച്ച്, ഇവാന് പെരിസിച്ച്, ആന്റെ റെബിച്ച്, ദെയാന് ലോവ്‌റന്, ഡൊമാന്‍ഗോ വിജ, സൈം സാലിക്കോ, ഇവാന് സ്ട്രിനിക്ക്, മാര്‍സെലോ ബ്രോസോവിച്ച്, ഗോള്‍കീപ്പര് ഡാനിയേല് സ്യുബാസിച്ച എന്നിവരായിരുന്നു ആദ്യ 11ല് ക്രൊയേഷ്യയുടെ ഫസ്റ്റ് ചോയിസ്. മികച്ച കേളി ശൈലി രൂപപ്പെടുത്തിയ ക്രൊയേഷ്യന് പരിശീലകന് സ്ലാറ്റ്‌കോ ഡാലിക്കും ക്രൊയേഷ്യയുടെ ഹീറോയാണ്.\nസ്രാവുകളെ വിഴുങ്ങിയ ചെറുമീനുകള്\nഇതിഹാസ താരങ്ങളും സൂപ്പര് താരങ്ങളും നിരാശരായി കളംവിട്ട ലോകകപ്പായിരുന്നു റഷ്യയിലേത്. നിലവിലെ ചാംപ്യന്‍മാരെന്ന ഖ്യാതിയുമായെത്തിയ ടീമുകളുടെ പുറത്താവലിന് ഇത്തവണയും മാറ്റംവരുത്താനായില്ല. മികച്ച പരിശീലകനും താരനിരയും എല്ലാം അണിനിരന്നിട്ടും ജര്‍മനിക്ക് ചാംപ്യന്‍മാരുടെ ദുരാവസ്ഥയ്ക്ക് റഷ്യയില് തിരുത്താനായില്ല. ഗ്രൂപ്പ്ഘട്ടത്തില് തന്നെ ജര്‍മന് പട പിണഞ്ഞുവീണു. എല്ലാ വമ്പന്‍മാരെയും പോലെ ഫിനിഷിങിലെ പോരായ്മ തന്നെയായിരുന്നു ജര്‍മനിയുടെയും അന്തകനായത്. സ്വ്ീഡനും മെക്‌സിക്കോയുമാണ് ജര്‍മനിയുള്‍പ്പെടുന്ന ഗ്രൂപ്പ് എഫില് നിന്ന് പ്രീക്വാര്‍ട്ടറിലേക്ക് മുന്നേറിയത്. ഗ്രൂപ്പ്ഘട്ടം കടക്കാനായില്ലെങ്കിലും ജര്‍മനിയെ വീഴ്ത്തി ദക്ഷിണ കൊറിയ കൈയ്യടി നേടി.\nസൂപ്പര്‍താരം ലയണല് മെസ്സിയുടെ കന്നിക്കിരീട മോഹം റഷ്യയിലും പുവണിഞ്ഞില്ല. ലോകകപ്പ് തുടങ്ങും മുന്‍പ് പ്രധാന ഗോള്‍കീപ്പര് സെര്‍ജിയോ റൊമേരോ പരിക്ക് മൂലം പുറത്തായത് അര്‍ജന്റീനയ്ക്ക് റഷ്യയില് വന് തിരിച്ചടിയായി. പകരക്കാരെത്തിയ വില്ലി കബല്ലെറോയും ഫ്രാന്‍കോ അര്‍മാനിയും പ്രതീക്ഷയ്‌ക്കൊത്ത് ഉയരാതെ പോയ അര്‍ജന്റീനയുടെ തോല്‍വിക്ക് തന്നെ കാരണമായിരുന്നു.\nതന്നെ കൊണ്ട് കഴിയുന്നതു പോലെ കളിച്ചെങ്കിലും മറ്റു താരങ്ങളുടെ പിന്തുണയില്ലായ്മയും കോച്ച് ജോര്‍ജ് സംപോളിയുടെ തന്ത്രങ്ങളിലെ പാളിച്ചയും അര്‍ജന്റൈന് പതനത്തിന് കാരണായി. പ്രീക്വാര്‍ട്ടറില് ഫ്രഞ്ച് കരുത്തിനു മുന്നില് അര്‍ജന്റീന പൊരുതി വീഴുകയായിരുന്നു.\nകിരീട ഫേവറിറ്റുകളില് ഏറ്റവും മുന്‍പന്തിയിലുണ്ടായിരുന്ന ടീമായിരുന്നു ബ്രസീല്. മികച്ച കേളി ശൈലിക്കൊപ്പം ഫിനിഷിങും എല്ലാം മഞ്ഞപ്പടയില് ഭദ്രമായിരുന്നു. എന്നാല്, ടൂര്‍ണമെന്റിലെ കറുത്ത കുതിരകളായ ബെല്‍ജിയത്തിന്റെ അപ്രതീക്ഷിത കുതിപ്പില് സൂപ്പര് താരം നെയ്മറുള്‍പ്പെടുന്ന ബ്രസീല് സെമിഫൈനല് കാണാതെ പുറത്താവുകയായിരുന്നു. ടിറ്റെയെന്ന പരിശീലകന് ഏറ്റവും മികച്ച തന്ത്രം തന്നെയായിരുന്നു ബ്രസീലിനു വേണ്ടി ഒരുക്കിയിരുന്നത്. എന്നാല്, ബെല്‍ജിയത്തിന്റെ അപ്രതീക്ഷിത ആക്രമണത്തില് കിരീടം തിരിച്ചുപിടിക്കാമെന്നുള്ള ബ്രസീലിന് മോഹത്തിന് വിലങ്ങു വീഴുകയായിരുന്നു.\nഇതിഹാസ താരം ക്രിസ്റ്റിയാനോ റൊണാള്‍ഡോയുടെ ചിറകിലേറിയായിരുന്നു പോര്‍ച്ചുഗലിന്റെ മുന്നേറ്റങ്ങള്. പക്ഷേ, വണ് മാന് ആര്‍മിക്ക് ഫുട്‌ബോളില് ഏറെ നിലനില്‍പ്പില്ലാത്തതിനില് പോര്‍ച്ചുഗലിന്റെ കുതിപ്പ് പ്രീക്വാര്‍ട്ടര് വരെ നീണ്ടുനിന്നൊള്ളൂ. ഉറുഗ്വേയോട് തോറ്റായിരുന്നു പോര്‍ച്ചുഗല് ടൂര്‍ണമെന്റില് നിന്ന് പുറത്തായത്.\nമികച്ച താര നിരയുണ്ടായിട്ടും പ്രീക്വാര്‍ട്ടറില് പിടഞ്ഞു വീഴാനായിരുന്നു സ്‌പെയിനിന്റെ വിധി. ഫിനിഷിങിലെ പോരായ്മ പലപ്പോഴും സ്‌പെയിനിന് വെല്ലുവിളിയായി മാറിയിരുന്നു. ഒടുവില് ആതിഥേയരായ റഷ്യയുടെ പോരാട്ട വീര്യത്തിനു മുന്നില് സ്‌പെയിന് പ്രീക്വാര്‍ട്ടറില് മുട്ടുമടക്കുകയായിരുന്നു.\nകോടികൾ വാരിക്കൂട്ടി ഫ്രാൻസ് | Oneindia Malayalam\nകുഞ്ഞന്‍മാര് കൈയ്യടി നേടിയ ലോകകപ്പ്\nക്രൊയേഷ്യയും ബെല്‍ജിയവും മാത്രമല്ല റഷ്യന് ലോകകപ്പിലെ അദ്ഭുതങ്ങള്. ആതിഥേയത്വത്തിന്റെ ആനുകൂല്യത്തില് ടൂര്‍ണമെന്റിലിറങ്ങാന് ഭാഗ്യം ലഭിച്ച റഷ്യയും സ്വീഡനും മറ്റു ചെറു മീനുകളെല്ലാം നിറഞ്ഞാടിയ ലോകകപ്പായിരുന്നു റഷ്യയിലേത്.\nശക്തരായ സ്‌പെയിനിനെ വീഴ്ത്തി ക്വാര്‍ട്ടര് ഫൈനലിലേക്ക് അപ്രതീക്ഷിത മുന്നേറ്റം നടത്തിയ റഷ്യ സ്വന്തം കാണികള്‍ക്ക് ലോകകപ്പ് അക്ഷരാര്‍ഥത്തില് വിരുന്നാക്കി മാറ്റി. ഒടുവില് പെനാല്‍റ്റി ഷൂട്ടൗട്ടില് ക്രൊയേഷ്യക്കു മുന്നില് പൊരുതി വീണെങ്കിലും റഷ്യക്ക് അഭിമാനിക്കാം. വമ്പന്‍മാരെ കടത്തി വെട്ടി ക്വാര്‍ട്ടര് ഫൈനല് വരെയെത്തിയതിന്.\nമികച്ച കളി കെട്ടഴിച്ച് മൂന്നാം സ്ഥാനക്കാരായി മടങ്ങിയ ബെല്‍ജിയം ടൂര്‍ണമെന്റിലെ യഥാര്‍ഥ കറുത്ത കുതിരകളായി. പ്രതിരോധകോട്ട കെട്ടിയ ഫ്രഞ്ച് പടയോട് സെമിഫൈനലില് തോറ്റതാണ് ബെല്‍ജിയത്തിന്റെ ഫൈനല് മോഹത്തെ ഇല്ലാതാക്കിയത്. ലൂസേഴ്‌സ് ഫൈനലില് ഇംഗ്ലണ്ടിനെ തോല്‍പ്പിച്ച് ബെല്‍ജിയം ഏവരുടെയും മനംകവര്‍ന്നു. നാലാം സ്ഥാനക്കാരായ ഇംഗ്ലണ്ടും റഷ്യയോട് വിടപറഞ്ഞത് സന്തോഷത്തോടെയായിരുന്നു. ക്വാര്‍ട്ടര് ഫൈനല് വരെയെത്തിയ സ്വീഡനും റഷ്യന് ലോകകപ്പില് കൈയ്യടി നേടി. ഡെന്‍മാര്‍ക്ക്, ഇറാന്, മൊറോക്കോ, ഐസ്‌ലാന്‍ഡ് എന്നിവരെല്ലാം കളംവിട്ടത് വമ്പന്‍മാരെ വിറപ്പിച്ചതിനു ശേഷമായിരുന്നു.\n15 min ago ടെസ്റ്റിലെ ഓപ്പണിങ് വെടിക്കെട്ട്... കൈയടിക്കേണ്ടത് സെവാഗിനല്ല! തുടക്കമിട്ടത് പാക് താരമെന്നു അക്രം\nRead more about: world cup 2018 football world cup fifa world cup fifa world cup 2018 russia world cup 21st fifa world cup football news sports news in malayalam football fifa ലോകകപ്പ് 2018 ഫുട്്‌ബോള് ലോകകപ്പ് ഫിഫ ലോകകപ്പ് ഫിഫ ലോകകപ്പ് 2018 ഫിഫ ലോകകപ്പ് റഷ്യ 2018 ഫുട്‌ബോള് ഫിഫ


കൈകള് കൊണ്ട് ഭക്ഷണം കഴിക്കുന്നതിനും ഒരു കാരണമുണ്ട്. • ഇ വാർത്ത | evartha\nകൈകള് കൊണ്ട് ഭക്ഷണം കഴിക്കുന്നതിനും ഒരു കാരണമുണ്ട്.\nevartha Desk 22 September 2016\nകണ്ടുപിടുത്തങ്ങള് വരുന്നതോടെ മനുഷ്യന് തന്റെ ജീവിത രീതികളില് വ്യത്യസ്തരായി കൊണ്ടിരിക്കുകയാണ്. ഇന്നത്തെ കാലത്ത് ശുചിത്വമുള്ള സൗകര്യങ്ങളില് ജീവിക്കുന്നതാണ് എല്ലാവര്‍ക്കും ഇഷ്ടം അതിനാല് തവികള് കൊണ്ടും സ്പൂണുകള് കൊണ്ടുും ഭക്ഷണം കഴിക്കുന്ന ശീലത്തിലേക്ക് അധികം പേരും എത്തിയിരിക്കുന്നു. എന്നാല് കൈകള് കൊണ്ടു കഴിക്കുന്നതിന്റെ ഗുണങ്ങള് കൂടി അറിഞ്ഞിരിക്കുന്നത് നല്ലതാണ്. കൈകള് കൊണ്ടു കഴിക്കുന്നതാണ് നമ്മുടെ ശരീരത്തിന് ആരോഗ്യം നല്‍കുന്നത്.\nസ്പൂണു കൊണ്ടു കഴിക്കുമ്പോള് ഭക്ഷണം വായിലെത്തിയതിനു ശേഷമെ ചൂട് കൂടുതലുണ്ടെന്ന് നമുക്ക് മനസിലാക്കാന് കഴിയു. എന്നാല് കെകളിലുടെ ഭക്ഷണം കഴിക്കുമ്പോള് ചൂടു കുടിയ ഭക്ഷണങ്ങളാണെന്ന് മനസിലാക്കാന് നമുക്ക് സാധിക്കും. ഇതിലുടെ നമ്മള് കഴിക്കുന്നതെന്താണെന്ന് ശരീരത്തിനും തലച്ചോറിനും അറിവുണ്ടാവുകയും പോഷകങ്ങളെ കൂടുതല് മെച്ചപ്പെടുത്തുന്നതിനും ഭക്ഷണം പെട്ടെന്ന് ദഹിക്കുന്നതിനും സഹായിക്കുന്നു. പുറമെയുള്ള ബാക്ടീരകളില് നിന്നും നമ്മളെ പരിരക്ഷിക്കുവാനും നമ്മുടെ ശരീരത്തിന് കഴിവുണ്ട്. അതിനാല് കൈ കൊണ്ടു കഴിക്കുന്നത് നല്ലതാണ്. മാത്രമല്ല ഭക്ഷണത്തിനു മുന്‍പും ശേഷവും കൈകള് കഴുകേണ്ടത് അത്യാവശ്യമാണ്. അത് കൈകളിലെ പറ്റിപിടിച്ചിരിക്കുന്ന അണുക്കള് ശരീരത്തില് എത്താതിരിക്കുന്നതിന് സഹായിക്കുന്നു.


ലിസി മെട്രോ സ്‌റ്റേഷന്റെ പേര് മാറ്റുന്നു; പുതിയ പേര് ടൗണ് ഹാള് മെട്രോ സ്‌റ്റേഷന് - മീഡിയ മലയാളം (Media Malayalam)\nസോളാർ കേസിന് പിന്നിൽ ഗണേഷ് കുമാറെന്ന് വെളിപ്പെടുത്തൽ\nതിരുവനന്തപുരം: സോളാർ കേസിന് പിന്നിൽ ഗണേഷ് കുമാറാണെന്ന് വെളിപ്പെടുത്തൽ. ഗണേഷ് കുമാറിൻെറ ബന്ധുവും വിശ്വസ്തനുമായ ശരണ്യ മനോജാണ് വെളിപ്പെടുത്തൽ നടത്തിയത്. സോളാർ കേസിന് അനുബന്ധമായുള്ള പീഡന കേസുകളിൽ ഇര മൊഴി നൽകിയത് ഗണേഷിൻെറ...\nമുഖ്യമന്ത്രിയുടെ അഡീഷണൽ പ്രൈവറ്റ് സെക്രട്ടറി സി. എം രവീന്ദ്രന് എൻഫോഴ്സ്മെന്‍റ് ഡയറക്ടറേറ്റ് വീണ്ടും നോട്ടീസ് നൽകും. ഡിസംബർ നാലിന് ഹാജരാകാനാണ് ആവശ്യപ്പെടുക. തിങ്കളാഴ്ച ഇത് സംബന്ധിച്ച നോട്ടീസ് രവീന്ദ്രന് കൈമാറാന് ഇ.ഡിയുടെ തീരുമാനം. രവീന്ദ്രനുമായ...\nവടക്കാഞ്ചേരി ലൈഫ് മിഷന് ക്രമക്കേട്: ശിവശങ്കറിന്‍റെയും സ്വപ്നയുടെയും വാട്‌സ് ആപ് ചാറ്റുകൾ വിജിലന്‍സും പരിശോധിക്കും\nവടക്കാഞ്ചേരി ലൈഫ് മിഷന് അന്വേഷണത്തില് വാട്‌സ്ആപ് ചാറ്റുകൾ പരിശോധിക്കാൻ വിജിലന്‍സും. എം.ശിവശങ്കര്, സ്വപ്‌ന സുരേഷ്, ചാര്‍ട്ടേഡ് അക്കൗണ്ടന്‍റ് വേണുഗോപാല് എന്നിവരുടെ വാട്‌സ്ആപ് സന്ദേശങ്ങളാണ് വിജിലസ് പരിശോധിക്കുക. വാട്‌സ്ആപ് സന്ദേശങ്ങളുടെ പകര്‍പ്പ് ആവശ്യപ്പെട്ട് വിജിലന്‍സ്...\nലിസി മെട്രോ സ്‌റ്റേഷന്റെ പേര് മാറ്റുന്നു; പുതിയ പേര് ടൗണ് ഹാള് മെട്രോ സ്‌റ്റേഷന്\nworldEditor Media Malayalam - November 28, 2020 0\nവിരട്ടി നേപ്പാൾ പ്രധാനമന്ത്രി; ‘ഞങ്ങളുടെ കാര്യം നോക്കാൻ ഞങ്ങൾക്കറിയാം, നിങ്ങളുടെ സഹായം വേണ്ട’\nകാഠ്മണ്ഡു: നേപ്പാളിന്റെ ചങ്ക് ദോസ്‌തായിരുന്നു ഇതുവരെ ചൈന. കമ്മ്യൂണിസ്‌റ്റ് പാർട്ടി ഭരിക്കുന്ന നേപ്പാൾ രാഷ്‌ട്രീയത്തിൽ ഗതിവിഗതികൾ തീരുമാനിച്ചിരുന്നത് ചൈനയിലെ ചങ്കുകളായിരുന്നു. ഇന്ത്യയുമായി അതിർത്തി പ്രശ്‌നങ്ങൾ ഉണ്ടായപ്പോൾ...\nIndiaEditor Media Malayalam - November 28, 2020 0\n‘എല്ലാ ഹിന്ദു പെൺകുട്ടികളെയും സഹോദരിമാരായി കാണണം’; മുസ്ലിം യുവാക്കൾക്ക് സമാജ്വാദി പാർട്ടി എം.പിയുടെ ഉപദേശം\nന്യൂഡൽഹി: ലവ് ജിഹാദ് രാഷ്ട്രീയ ആയുധം മാത്രമാണെന്നും മുസ്ലിം യുവാക്കൾ എല്ലാ ഹിന്ദു പെൺകുട്ടികളെയും സഹോദരിമാരായി കാണണമെന്നും സമാജ്വാദി പാർട്ടി നേതാവ്. ഉത്തർപ്രദേശ് സർക്കാർ ലവ്...\nലവ് ജിഹാദിനെതിരെ നിയമവുമായി യോഗി സർക്കാർ; ഓർഡിനൻസിന് ഗവർണറുടെ അംഗീകാരം\nലഖ്നോ: ലവ് ജിഹാദിനെതിരെ നിയമം പാസാക്കിയ ആദ്യ സംസ്ഥാനമായി ഉത്തർപ്രദേശ്. നിർബന്ധിത മതപരിവർത്തനത്തിനെതിരെ യു.പി സർക്കാർ കൊണ്ടുവന്ന ഓർഡിനൻസിന് ഗവർണർ അംഗീകാരം നൽകി.യു.പി നിയമവിരുദ്ധ മത...\nകൊച്ചി: ലിസി മെട്രോ സ്‌റ്റേഷന്റെ പേര് മാറ്റുന്നു. ലിസി മെട്രോ സ്‌റ്റേഷന്റെ പേര് ടൗണ് ഹാള് മെട്രോ സ്‌റ്റേഷന് എന്നാക്കാനുള്ള കൊച്ചി മെട്രോ റെയില് ലിമിറ്റഡിന്റെ നിര്‍ദേശം സംസ്ഥാന സര്‍ക്കാര് അംഗീകരിച്ചു.\nഫെബ്രുവരി ഒന്നുമുതല് പുതിയ പേര് പ്രാബല്യത്തില് വരും. മറ്റ് മെട്രോ സ്‌റ്റേഷനുകളുടെ പേരുമായി യോജിക്കുന്നുണ്ടെന്ന് ഉറപ്പ് വരുത്താനാണ് പുതിയ പേര് നിര്‍ദേശിച്ചത്. മാത്രമല്ല, സ്റ്റേഷന്റെ ഭൂമിശാസ്ത്രപരമായ സ്ഥാനവും പുതിയ പേര് നല്‍കാന് പരിഗണിച്ചെന്ന് കെഎംആര്‍എല് എംഡി അല്‍കേഷ് കുമാര് പറഞ്ഞു.\nനോര്‍ത്ത് റെയില്‍വേ സ്‌റ്റേഷനും, എറണാകുളം ടൗണ് ഹാളിനും സമീപമാണ് ലിസി മെട്രോ സ്‌റ്റേഷന്. മെട്രോ സ്‌റ്റേഷനുകള്‍ക്കുള്ളിലെ മാപ്പുകള്, നെയിം ബോര്‍ഡുകള്, സൂചനാ ബോര്‍ഡുകള്, ട്രെയ്ന് പ്രഖ്യാപനങ്ങള് എന്നിങ്ങനെയുള്ളിടത്തെല്ലാം പുതിയ പേര് വരും. പേര് മാറ്റത്തിന് കെഎംആര്‍എല് ഡയറക്ടര് ബോര്‍ഡ് നേരത്തെ അംഗീകാരം നല്‍കിയിരുന്നു. തുടര്‍ന്ന് സര്‍ക്കാരിന്റെ അംഗികാരത്തിനായി കാത്തിരിക്കുകയായിരുന്നു.\nPrevious articleവനിതാ പോലീസില്ല; കേരള പൊലീസില് ഇനി എല്ലാവരും പൊലീസുകാര് മാത്രം\nNext articleഇന്ത്യക്കാരെ നാട്ടിലെത്തിക്കുന്നതിനായി എയർഇന്ത്യയുടെ പ്രത്യേക വിമാനം ഇന്ന് ചൈനയിലേക്ക്\nന്യൂഡൽഹി: ലവ് ജിഹാദ് രാഷ്ട്രീയ ആയുധം മാത്രമാണെന്നും മുസ്ലിം യുവാക്കൾ എല്ലാ ഹിന്ദു പെൺകുട്ടികളെയും സഹോദരിമാരായി കാണണമെന്നും സമാജ്വാദി പാർട്ടി നേതാവ്. ഉത്തർപ്രദേശ് സർക്കാർ ലവ് ജിഹാദിനെതിരെ 10 വർഷം തടവുശിക്ഷ നൽകാനുള്ള...\nലഖ്നോ: ലവ് ജിഹാദിനെതിരെ നിയമം പാസാക്കിയ ആദ്യ സംസ്ഥാനമായി ഉത്തർപ്രദേശ്. നിർബന്ധിത മതപരിവർത്തനത്തിനെതിരെ യു.പി സർക്കാർ കൊണ്ടുവന്ന ഓർഡിനൻസിന് ഗവർണർ അംഗീകാരം നൽകി.യു.പി നിയമവിരുദ്ധ മത പരിവർത്തന നിരോധന നിയമത്തിെൻറ ഓർഡിനൻസിൽ ഗവർണർ...\nവൈദ്യുത വാഹനവുമായി വോൾവോ; എക്സ്.സി 40 റീചാർജ് 2021ൽ\nപുതിയ എക്സ്.സി 40 റീചാർജ് ഇലക്ട്രിക് എസ്‌യുവിയെ 2021 ൽ ഇന്ത്യയിലേക്ക് കൊണ്ടുവരുമെന്ന് വോൾവോ. കമ്പനിയുടെ ജനപ്രിയ കോംപാക്റ്റ് എസ്‌യുവി എക്സ്.സി 40 യുടെ വൈദ്യുത പതിപ്പാണിത്. കഴിഞ്ഞ മാസമാണ് കമ്പനി തങ്ങളുടെ...\nകർഷകർക്ക് ഭക്ഷണമൊരുക്കി മുസ്ലിംപള്ളികൾ\nന്യൂഡൽഹി: കേന്ദ്രസർക്കാറിെൻറ കാർഷിക നിയമങ്ങൾക്കെതിരെ പ്രതിഷേധിച്ച് വിവിധ സംസ്ഥാനങ്ങളിലെ കർഷകർ രാജ്യതലസ്ഥാനത്തേക്ക് നടത്തുന്ന 'ഡൽഹി ചലോ' മാർച്ചിനിടെ ഭക്ഷണമൊരുക്കി മുസ്ലിം പള്ളികൾ.പള്ളിയിൽ ഭക്ഷണമൊരുക്കുന്നതിൻെറ ചിത്രങ്ങൾ സമൂഹ മാധ്യമങ്ങളിൽ വൈറലാണ്. സി.എ.എ-എൻ.ആർസി വിരുദ്ധ സമരകാലത്ത്...


Ayaal Njanalla Official Trailer - Malayalam Filmibeat\n| Published: Thursday, July 23, 2015, 10:28 [IST]\nഫഹദ് ഫാസില് നായകനാകുന്ന അയാള് ഞാനല്ല എന്ന ചിത്രത്തിന്റെ ട്രെയിലര് റിലീസ് ചെയ്തു. വീണ്ടുമൊരു ഫഹദ് ഫാസില് ചിത്രം, നടന്റെ കൈയ്യൊപ്പോടെ വരുന്നു എന്ന സൂചന നല്‍കുന്നതാണ് ട്രെയിലര്. ഫഹദ് ഫാസില് ഇതുവരെ ചെയ്ത സിനിമകളില് നിന്നും കഥാപാത്രങ്ങളില് നിന്നും തീര്‍ത്തും വ്യത്യസ്തമായിരിക്കും അയാള് ഞാനല്ല എന്ന ചിത്രം.\nനടന് വിനീത് കുമാര് ആദ്യമായി സംവിധാനം ചെയ്യുന്ന ചിത്രത്തില് ഫഹദ് ഫാസില് വ്യത്യസ്തമായ മൂന്ന് ഗെറ്റപ്പുകളിലാണ് എത്തുന്നത്. കഷണ്ടി അലങ്കരമായി കൊണ്ടു നടക്കുന്ന ഫഹദ് ഫാസില് ചിത്രത്തില് ഒരു ഗെറ്റപ്പില് വിഗ്ഗ് വെയ്ക്കുന്നുണ്ട്. മറ്റ് രണ്ട് ഗെറ്റപ്പിനും റിയല് ലുക്കുമായി സാമ്യമില്ലാതെയല്ല.\nഫഹദിന്റെ സംഭാഷണമാണ് ട്രെയിലറിലെ മറ്റൊരു ആകര്‍ഷണം. മൃദുല മുരളി നായികയായെത്തുന്ന ചിത്രത്തില് മനു രമേശന് ഒരുക്കിയ മനോഹര ഗാനങ്ങളുമുണ്ട്. ഗുജറാത്തിന്റെ സൗന്ദര്യം ശ്യാംദത്ത് ക്യാമറിയില് അതിമനോഹരമായി പകര്‍ത്തിയിരിക്കുന്നു.\nരഞ്ജി പണിക്കര്, ടിനി ടോം, എസ്പി ശ്രീകുണാര് എന്നിവരാണ് ചിത്രത്തിലെ മറ്റ് താരങ്ങള്. സണ്‍് ആഡ്‌സ് ആന്റ് ഫിലിം പ്രൊഡക്ഷന്‍സിന്റെ ബാനറില് ടിഎ സുന്ദര് മേനോന് നിര്‍മിയ്ക്കുന്ന ചിത്രം ജൂലൈ 31 ന് തിയേറ്ററുകളിലെത്തും. ഇപ്പോള് ട്രെയിലര് കാണൂ\nRead more about: malayalam film news ayal njaan alla vineeth kumar fahad fazil mrudula murali trailer മലയാളം സിനിമ ഫഹദ് ഫാസില് അയാള് ഞാനല്ല വിനീത് കുമാര് ട്രെയിലര് മൃദുല മുരളി\nAyaal Njanalla is an upcoming Malayalam film directed by Vineeth Kumar which will see Fahadh Faasil and Mrudhula Murali in leads.\nStory first published: Thursday, July 23, 2015, 10:28 [IST]


സംവാദം: ഇന്ന് ബലി പെരുന്നാള്\nPosted by ea jabbar at 6:21 PM\nപകരം നമുക്കു് മനുഷ്യരുടെ കഴുത്തറക്കാം, അല്ലേ സഖാവേ ?\nഇന്നു് മാത്രമല്ല, എല്ലാ ദിവസവും ലോകത്തിന്റെ പല ഭാഗങ്ങളിലായി മൃഗങ്ങള് ഭക്ഷണത്തിനായി ഉപയോഗിക്കപ്പെടുന്നുണ്ടു്.\nമനുഷ്യന് സസ്യഭുക്കായി മാറിയിട്ടു് പോരേ ഈ ഹിംസ നിറുത്തുന്നതിനെപ്പറ്റി വാചാലനാകാന് ?\nജീവന്റെ സോഫ്റ്റു്വെയറുള്ളതു് ജന്തുക്കള്‍ക്കു് മാത്രമല്ല, സസ്യങ്ങള്‍ക്കുമുണ്ടു്.\nമതത്തിന്റെ ജീര്‍ണ്ണതയ്ക്കെതിരെയാണു് പോരാട്ടമെന്നാണു് വാദം .\nഞാന് കാണുന്നതു് പ്രോഗ്രാം പ്രോഗ്രാമറുടെ ലോജിക് അളക്കാന് ശ്രമിക്കുന്ന പാഴ്വേലയായാണു്.\nഒരു ശരാശരി സോഫ്റ്റുവെയറുണ്ടാക്കാന് പാടുപെടുന്ന ഞങ്ങളെപ്പോലുള്ളവര്‍ക്കു് മനുഷ്യന്റെ സോഫ്റ്റു്വെയറിനു് ഒരു സ്രഷ്ടാവില്ലെന്നു് ചിന്തിക്കാന് യുക്തി അനുവദിക്കുന്നില്ല, സര്. അല്ലെങ്കില് ഞാനും കൂടിയേനേ ബലേഭേഷ് കൂട്ടത്തില് !\nപ്രകൃതിക്ക് വിവേകമില്ല; തിരിച്ചറിവില്ല; നീതിബോധവുമില്ല. അതുകൊണ്ടു തന്നെ പ്രകൃതിയില് കാണുന്നതെല്ലാം നീതിയാണെന്നു പറയാനാവില്ല. മനുഷ്യന് സാമൂഹ്യജീവിയായതുകൊണ്ടും ചിന്തിക്കുന്ന ജീവിയായതുകൊണ്ടും അവനു നീതിബോധത്തോടെ പെരുമാറാന് ശ്രമിക്കുന്നു. നിലനില്‍പ്പിനു ഒഴിച്ചു കൂടാത്ത സാഹചര്യത്തിലൊഴികെ മറ്റൊരു ജീവിയെയും ഹിംസിച്ചു കൂടാ എന്നു തന്നെയാണ് മനുഷ്യത്ത്വത്തിന്റെ മതം. മുഹമ്മദ് നബി ജനിക്കുന്നതിനും 1200 വര്‍ഷം മുമ്പ് ഇന്‍ഡ്യയില് ജീവിച്ച ബുദ്ധന് മൃഗബലി പോലുള്ള അനാചാരങ്ങളില് മനം മടുത്താണ് അഹിംസയുടെ മതവുമായി രംഗത്തു വന്നത്. സ്വതന്ത്ര ചിന്തകരായതിനു ശേഷം മാംസാഹാരം ഉപേക്ഷിച്ച പല മഹാന്മാരും ഉണ്ട്. അറബി കവികളായിരുന്ന അബുല് അലാ അല് മ അര്രി, അബൂ നുവാസ് എന്നീ യുക്തിവാദികള് ഇക്കൂട്ടത്തില് പെടും.\nഅനിവാര്യമായ ചില സന്ദര്‍ഭങ്ങളില് നമ്മുടെ നിലനില്‍പ്പിനപകടകാരികളായ ചില ജീവികളെ നമുക്ക് നശിപ്പിക്കേണ്ടി വരുന്നു . അതു നമ്മുടെ കുറ്റം കൊണ്ടല്ല. രോഗാണുക്കള് കൊതുകുകള് മുതലായവ ഉദാഹരണം. എന്നാല് വെറും വിനോദത്തിന്റെ പേരിലും അന്ധവിശ്വാസത്തിന്റെ പേരിലും അന്യജീവികളെ കൊല്ലുന്നതും ഉപദ്രവിക്കുന്നതും തെറ്റു തന്നെയാണ്. ആഹാരത്തിനായി നമുക്കു ജന്തുക്കളെയും സസ്യങ്ങളെയും നശിപ്പിക്കേണ്ടി വരുന്നു എന്നത് നാം ചെയ്യുന്ന അനാവശ്യ ഹിംസയ്ക്കു ന്യായീകരണമല്ല.\nമക്കയില് കൂട്ടക്കൊല ചെയ്യപ്പെടുന്ന ലക്ഷക്കണക്കിനു മൃഗങ്ങളുടെ മൃതശരീരം മരുഭൂമിയില് വലിച്ചെറിഞ്ഞു നശിപ്പിക്കുകയാണു ചെയ്യുന്നത്. അല്‍പ്പ ഭാഗം മാത്രമാണ് ഭക്ഷ്യ് യോഗ്യമാക്കി സംസ്കരിക്കുന്നത് എന്നാണറിയാന് കഴിഞ്ഞത്. അതും അടുത്തകാലത്താണു തുടങ്ങിയത്.\nജന്തുക്കളെ ക്രൂരമായി കൂട്ടക്കൊല ചെയ്യുന്ന അനാചാരം ഒഴിവാക്കി പകരം ആ പണത്തിനു വല്ല ഭക്ഷ്യധാന്യവും സമാഹരിച്ച് ആഫ്രിക്കയിലെ പാവങ്ങള്‍ക്ക് നല്‍കിയിരുന്നെങ്കില് അതെത്ര നന്നായിരുന്നു!\nമനുഷ്യന് ഈ പ്രകൃതിയിലെ ഒരു ജീവി മാത്രമാണ്. മറ്റു ജീവികള്‍ക്കും ഇവിടെ ജീവിക്കാനും നിലനില്‍ക്കാനും അര്‍ഹതയും അവകാശവുമുണ്ട്. അതുകൊണ്ട് കഴിയുന്നത്ര ഇതരജീവികളെയും പ്രകൃതിയെയും ഉപദ്രവിക്കാതെ നോക്കേണ്ടത് സംസ്കാരസമ്പന്നരായ മനുഷ്യന്റെ കടമയാണ് എന്നു തന്നെയാണ് എന്റെ വനീതമായ അഭിപ്രായം. പക്ഷെ പ്രാകൃത യുഗത്തിലെ മൂഡവിശ്വാസങ്ങളില് മുങ്ങിത്തപ്പുന്നവരോട് ഇതൊക്കെ പറഞ്ഞിട്ടെന്തു കാര്യം!\nകാടാമ്പുഴയില് `മുട്ട്` തീര്‍ക്കാന് നാളികേരം എറിഞ്ഞുടയ്ക്കാറുണ്ട്. കൊട്ടിയൂരില് ഇളനീര് വെട്ടി പുഴയിലൊഴുക്കും. ശബരിമലയില് ടണ് കണക്കിനു നെയ്യ് കത്തിച്ചു കളയുന്നു. ഇതിന്റെയൊക്കെ യുക്തിയെന്ത് എന്നു ചോദിക്കുമ്പോള് , യുക്തിവാദികള് തേങ്ങാപ്പൂള് തിന്നാറില്ലേ?; ഇളനീരു കുടിക്കാറില്ലേ?; നെയ്യു കൂട്ടാറില്ലേ? എന്നൊക്കെ മറു ചോദ്യം ചോദിച്ചാല് , ഉത്തരം മുട്ടുകയല്ലാതെ നിവൃത്തിയില്ല.!\nപാല് കുടിയും ഇറച്ചിതീറ്റയുമല്ല ഇവിടെ വിഷയം.\nഒരു ജീവി മറ്റൊരു ജീവിയുടെ കഴുത്തറുക്കുമ്പോള് സന്തോഷിക്കുന്നവനോ നമ്മുടെ ‘പ്രോഗ്രാമര്’ എന്നതാണു വിഷയം. എന്തേ അങ്ങനെ?\nഎന്റെ നിഗമനം ഇതാണ്: മനുഷ്യന് തന്റെ ‘പ്രോഗ്രാമറെ‘ ഡിസൈന് ചെയ്തപ്പോള് അത് അവന്റെ നിലവാരത്തിലായിപ്പോയതാണ്.\n--ദൈവത്തിന്റെ പേരിലാകുമ്പോള് ഏത് അന്ധവിശ്വാസത്തിനും ശാസ്ത്രീയ മറുപടി റെഡിയാക്കുവെച്ചിട്ടുണ്ടാകും ദൈവ സംരക്ഷകര്. അത് ഉടന് പ്രതീക്ഷിക്കാം.\nI recently started reading your blogs. Thanksalot. Jaanorikkalum oru viswasi ayirunnilla. Pakshe naraga shishayum okke alochiche yeppazhum pedi ayirunoo. Reading of your posting helped me lot to convince myself. Keep on your good works and take care always. Once again thanks..shakeel\nYou announced some time ago that you are writing about "love jihad".\nIf wrote pls give the blog id.\nഇതൊന്നും വിശ്വാസികളോട് പറഞ്ഞിട്ട് കാര്യമില്ല മാഷേ !\nനക്ഷത്രങ്ങളും ചന്ദ്രനുമെല്ലാം പെടുന്ന പ്രപഞ്ചം സൃഷ്ടാവ് മനുഷ്യനു വേണ്ടി നിര്‍മ്മിച്ച ഭോഗ്യവസ്തുക്കളാണ്. അതിനാല് ദൈവത്തോട് അദമ്യമായ ഭക്തിയും വിശ്വാസവും പുലര്‍ത്തികൊണ്ട്, അവനെ സ്തുതിച്ചുകൊണ്ട് എല്ലാം ഭോഗിച്ചു ജീവിക്കുക എന്നതാണ് മനുഷ്യന്റെ കടമ. ജീവജാലങ്ങളുടെ വംശഹത്യയൊ അമിതഭോഗത്വര കൊണ്ടും മലിനീകരണം ഉണ്ടാകാവുന്ന പാ‍രിസ്ഥിതിക തകര്‍ച്ചയും വിഭവ ദൌര്‍ലഭ്യവുമൊന്നും തന്നെ വിശ്വാസികളെ അലട്ടേണ്ട പ്രശ്നങ്ങളല്ല. ഉത്തമ ഭക്തരായി ദൈവഭയത്തോടെ ജീവിച്ചാല് എല്ലാം അദ്ദേഹം നോക്കിക്കൊള്ളും. അതാണ് വിശ്വാസികളുടെ മാര്‍ഗ്ഗം. അതിനാല് കാരുണ്യവും സ്നേഹവും സ്വന്തം വിശ്വാസി സമൂഹത്തിലുള്ളവരോടു മാത്രം കാണിക്കേണ്ട മതമൂല്യങ്ങളത്രേ ! അന്യ മതസ്ഥരോ മൃഗങ്ങളോ അതിനര്‍ഹരല്ല. (ഒരു പക്ഷേ അന്യമതക്കാര് അസത്യ വിശ്വാസികളായതു കൊണ്ട് തങ്ങളുടെ മാര്‍ഗ്ഗത്തിലേക്ക് വരാത്തിടത്തോളം അവരേയും മൃഗങ്ങള്‍ക്കൊപ്പം പരിഗണിച്ചു കൊണ്ട് കൊല്ലുകയോ അടിമകളാക്കുകയോ ചെയ്യാം.)\nസുശീല് കുമാറും നിസ്സഹായനും 100% സസ്യബുക്കുകളാകുമെന്ന് കരുതുന്നു. നല്ലത്. ജബ്ബാര് മാഷ് മെയിന് ഇറച്ചിതീറ്റയല്ല എന്ന് മുന്‍കൂര് ജാമ്യവും എടുത്തിട്ടുണ്ട്. സൂശീല് ദൈവസംരക്ഷകര് എന്ന ഒരു വിഭാഗമില്ല. ഇസ്്‌ലാമിന്റെ പക്ഷത്ത് നിന്ന് മറുപടി എഴുതുന്നവരെക്കുറിച്ചാണുദ്ദേശ്യമെങ്കില് ഒന്നു പറഞ്ഞുകൊള്ളട്ടേ. ആരുടെയും സംരക്ഷണം ദൈവത്തിന് ആവശ്യമില്ല അവന് രക്ഷിതാവും സര്‍വലോക പാലകനുമാണ് എന്നതാണ് ദൈവത്തെക്കുറിച്ചുള്ള ഞങ്ങള് പങ്കുവെക്കാന് ആഗ്രഹിക്കുന്ന പ്രാഥമിക ജ്ഞാനം. നിസ്സാഹയനോട് സഹതപിക്കാനെ കഴിയൂ. ഇസ്‌ലാമിന്റെ ബാലപാഠം പോലും മനസ്സിലാക്കാന് കഴിയാത്തവിധം താങ്കള് നിസ്സാഹായനായി പോയത് ജബ്ബാര് മാഷുടെ ബ്ലോഗില് കറങ്ങിതിരിയുന്നത് കൊണ്ടാകാനേ തരമുള്ളൂ.\n'ഭൂമി മനുഷ്യനു വേണ്ടി സൃഷ്ടിച്ചു. സസ്യങ്ങളും പക്ഷി മൃഗാദികളും ഭക്ഷണത്തിനും മനുഷ്യന്റെ ആവശ്യങ്ങള്‍ക്കും വേണ്ടി സൃഷ്ടിക്കപ്പെട്ടു.'\nഈ രണ്ടു വാചകങ്ങള് മാത്രമേ താങ്കളുടെ കമന്റില് സത്യമായിട്ടുള്ളു. പിന്നീടുള്ളത് അസത്യവും അവസാനം പറഞ്ഞത് തികഞ്ഞ അജ്ഞതയും മാത്രം. നന്‍മ നേരുന്നു.\nഞാന് പറഞ്ഞതില്, താങ്കള് എന്റെ അജ്ഞതയും തെറ്റുമായി ചൂണ്ടിക്കാട്ടിയ കാര്യങ്ങള്, മത ഗ്രന്ഥങ്ങളിലുണ്ടെന്നല്ല ഞാന് ഉദ്ദേശിച്ചത്. അത് എന്റെ നിരീക്ഷണത്തില്, പൊതുവേ മതവിശ്വാസികള് ഈ ലോകത്തോടും ജീവിതത്തോടും വെച്ചു പുലര്‍ത്തുന്ന മനോഭാവമാണ്. താങ്കള്‍ക്ക് അത് നിഷേധിക്കാം.\nതാങ്കളുടെ കമന്റ് വളരെയധികം ചര്‍ചയര്‍ഹിക്കുന്നതായതുകൊണ്ട് അവ മുഴുവനായി ഞാനെന്റെ ബ്ലോഗില് ഒരു പോസ്റ്റായി ചേര്‍ത്തിട്ടുണ്ട്. മാഷിന്റെ ബ്ലോഗില് പലരും ഇസ്്‌ലാമിനോടുള്ള തങ്ങളുടെ കെറുവ് തീര്‍ക്കുന്ന കൂട്ടത്തില് ഞാന് താങ്കളെ കാണുന്നില്ല. ഇവിടെ സൂചിക്കപ്പെട്ടതുപോലെയാണ് മതവിശ്വാസികളുടെ മനോഭാവമെങ്കില് അത് ഇസ്്‌ലാമികമായി തന്നെ തെറ്റാണ് എന്ന് എനിക്കുറപ്പിച്ച് പറയാന് കഴിയും. വിശ്വാസിയെന്ന നിലയില് എന്റെ അനുഭവം താങ്കളുടെ വാദത്തെ പിന്താങ്ങുന്നില്ല. കേവലം എന്റെ നിഷേധംകൊണ്ട് അവസാനിപ്പിക്കാവുന്ന പ്രശ്‌നമല്ല താങ്കളുന്നയിച്ചത്. അതിനാല് താല്‍പര്യമുണ്ടെങ്കില് ഇവിടെ\nമുമ്പ് പോസ്റ്റ് ചെയ്ത കുറിപ്പ് കൂടി ഉൾപ്പെടുത്തി വിപുലീകരിച്ചിരിക്കുന്നു.\nഭൂമി മനുഷ്യനു വേണ്ടി സൃഷ്ടിച്ചു. സസ്യങ്ങളും പക്ഷി മൃഗാദികളും ഭക്ഷണത്തിനും മനുഷ്യന്റെ ആവശ്യങ്ങള്‍ക്കും വേണ്ടി സൃഷ്ടിക്കപ്പെട്ടു.'\nകൊതുകുകൾ വിചാരിക്കുന്നത് ഭൂമിയും അതിൽ മനുഷ്യനും സൃഷ്ടിക്കപ്പെട്ടത് തങ്ങൾക്കു ചോര കുടിക്കാനാണെന്ന്!!\nഭൂമിയുടെ മുക്കാൽഭാഗത്തിലധികം മനുഷ്യന് ആവസയോഗ്യമല്ല. ഏറിയപങ്ക് ജീവജാലങ്ങളും മനുഷ്യന്റെ ജീവിതവുമായി യാതൊരുതരത്തിലും ബന്ധപ്പെടുന്നുമില്ല. പ്രപഞ്ചത്തിന്റെ കാര്യമെടുത്താൽ പറയാനുമില്ല.\nഎന്നിട്ടും ഭൂമിയും അതിലെ ജീവജാലങ്ങളും മനുഷ്യനുവേണ്ടി സൃഷ്ടിച്ചതാണെന്ന് പറയുന്നതിന്റെ ലോജിക് എനിക്കിതുവരെ മനസിലായിട്ടില്ല.\nഡാനിയല് ക്വിന്നിന്റെ ഇഷ്മായേല്(http://en.wikipedia.org/wiki/Ishmael_(novel)), എന്റെ ഇഷ്മായേല് (http://en.wikipedia.org/wiki/My_Ishmael) എന്നീ പുസ്തകങ്ങള് വായിക്കുന്നതിനു തൊട്ടുമുമ്പു വരെ “ഭൂമി മനുഷ്യനു വേണ്ടി സൃഷ്ടിച്ചു. സസ്യങ്ങളും പക്ഷി മൃഗാദികളും ഭക്ഷണത്തിനും മനുഷ്യന്റെ ആവശ്യങ്ങള്‍ക്കും വേണ്ടി സൃഷ്ടിക്കപ്പെട്ടു.”എന്ന വിവരക്കേട് എനിക്കുമുണ്ടായിരുന്നു. ദിനാസറുകളും ഭീമന് ആമക്കളും നിയാണ്ടര് താലുകളും പീക്കിംഗ് മനുഷ്യരും ഞാന് ഞാന് എന്ന് അഹങ്കരിച്ച രാജാക്കന്മാരും എല്ലാം വിചാരിച്ചത് ഇത് തന്നെയാണ്. എന്നിട്ട് അവരെല്ലാം എവിടെ ? മറ്റു ജീവികളെ ആശ്രയിച്ചു മാത്രം നിലനില്‍ക്കുന്ന ഒരു പരാദജീവിയാണ് മനുഷ്യന് എന്നും എനിക്ക് ചിലപ്പോള് തോന്നാറുണ്ട്.\nഇത് ഖുര്‍ആന് സൂക്തമല്ല. നിസ്സാഹായന്റെ അഭിപ്രായം മാത്രം. അദ്ദേഹം പറഞ്ഞതില് ഏറെകുറെ സത്യത്തോട് അടുത്ത് നില്‍ക്കുന്നത് ആ വരികള് മാത്രമാണ് എന്നാണ് ഞാന് ഉദ്ദേശിച്ചത്. ആ വരികളില് പിടിച്ച് ചര്‍ചമുന്നേറുന്നതിനാല് എന്റെ മുസ്‌ലികളല്ലാത്ത സുഹൃത്തുക്കള്‍ക്ക് വേണ്ടി പ്രസ്തുത ഖുര്‍ആന് സൂക്തങ്ങള് ഇവിടെ നല്‍കുന്നു.\n'നിങ്ങള് അല്ലാഹുവിനെ നിഷേധിക്കുന്നതെങ്ങനെ? നിര്‍ജീവരായിരുന്ന നിങ്ങള്‍ക്കവന് ജീവന് തന്നു. പിന്നീട് അവന്‍തന്നെ നിങ്ങളെ മരിപ്പിക്കുകയും പിന്നേയും ജീവിപ്പിക്കുകയും ചെയ്യുന്നു. അനന്തരം അവങ്കലേക്കുതന്നെ നിങ്ങള് തിരിച്ചയക്കപ്പെടുന്നതുമാകുന്നു. ഭുവനത്തിലുള്ളതെല്ലാം നിങ്ങള്‍ക്കുവേണ്ടി സൃഷ്ടിച്ചുവച്ചത് അവനാകുന്നു. എന്നിട്ടവന് ഉപരിലോകത്തിലേക്ക് തിരിഞ്ഞു. അതിനെ സപ്തവാനങ്ങളായി സംവിധാനിച്ചു. അവന് സര്‍വസംഭവങ്ങളും അറിയുന്നവനത്രെ.' (2:28,29)\nമനുഷ്യനേയും മൃഗങ്ങളെയും ദൈവം സൃഷ്ടിച്ചതെങ്കില് രണ്ടിന്റേയും അവകാശി അദ്ദേഹം തന്നെ. എല്ലാത്തിന്റേയും ഉടമായ ദൈവം, മനുഷ്യനു മുന്‍പില് പ്രീതിപ്പെടാന്, ഒരു മൃഗത്തിന്റെ ജീവന് ബലിയായി സ്വീകരിക്കാന് മാത്രം നിസ്സാരനോ?\nയഥാര്‍ത്ഥത്തില് വിശ്വാസികള്‍ക്ക് ആത്മാര്‍ത്ഥമായ ഭക്തി ദൈവത്തോട് ഉണ്ടെങ്കില് അവനവനെ സ്വയം ബലി കഴിച്ച് ദൈവത്തെ പ്രീതിപ്പെടുത്താന് നോക്കണം. നിങ്ങളുടെ ഭക്തിയും ആത്മസമര്‍പ്പണവും, ആത്മാര്‍ത്ഥവും സത്യസന്ധവുമാണെങ്കില്, ദൈവം എന്ന ‘ഒന്ന് ’ ഉണ്ടെങ്കില്, നിങ്ങളുടെ ജീവന് ദൈവം നിങ്ങള്‍ക്കു തിരിച്ചു തരും. ഇതിനുള്ള ധൈര്യം ഏതെങ്കിലും വിശ്വാസിക്കുണ്ടോ, വെല്ലു വിളിക്കുന്നു. നിങ്ങളുടെ സ്വത്തായി കരുതുന്ന മൃഗത്തെയല്ല ബലി കൊടുക്കേണ്ടത്, നിങ്ങള്‍ക്ക് അതിനേക്കാള് പ്രിയങ്കരമായ സ്വജീവനെയാണ് ബലിയര്‍പ്പിക്കേണ്ടത്. ഇത്തരം ബലി, വിശ്വാസികള് അര്‍പ്പിച്ചാല് ഞങ്ങളെ പോലുള്ള അവിശ്വാസികള്‍ക്ക്, ദൈവം ഉണ്ടെന്നു ബോദ്ധ്യപ്പെടുകയും ചെയ്യും. കാരണം നിങ്ങളുടെ ജീവന് ദൈവത്തിനു സമര്‍പ്പിച്ചിട്ടും നിങ്ങള് വീണ്ടും ജീവിപ്പിക്കപ്പെടുന്നത്/രക്ഷിക്കപ്പെടുന്നത് ദൈവമുണ്ടെന്നതിന്റെ ദൃഷ്ടാന്തമല്ലേ ! നിങ്ങള് ബലിയര്‍പ്പിക്കുന്ന മൃഗം, അതിനെ ദൈവത്തിനു വേണ്ടി കൊല്ലുവാന് നിങ്ങള്‍ക്ക് അനുമതി തരുന്നുണ്ടോ ? ബലി ദൈവത്തിനു വേണ്ടിയാകുന്നതു കൊണ്ട്, അതിനു ഭയവും വേദനയും ഉണ്ടാകുന്നില്ലേ ?\nദൈവത്തില് നിന്നും എന്തെങ്കിലും നേടാന് അല്ലെങ്കില് മനുഷ്യന്റെ പ്രയോജനത്തിനു വേണ്ടി, മറ്റൊരു ജീവിയെ വേദനിപ്പിക്കുന്നത് ശരിയാണോ ? നീതിമാനായ ദൈവം(ഉണ്ടെങ്കില്) ഇത് അംഗീകരിക്കുമോ ? സന്തോഷ പൂര്‍വ്വമാണോ മൃഗം, ദൈവത്തിനു വേണ്ടി കൊലചെയ്യപ്പെടാന് നിന്നു തരുന്നത് ? ദൈവത്തെ കുറിച്ചും അദ്ദേഹത്തെ പ്രീതിപ്പെടുത്താന് ബലി ആവശ്യമെന്നും വാദിക്കുന്ന താങ്കളും ചിന്തകനും മറ്റുള്ളവരും ഈ ബലിപ്പെരുന്നാളിന് ആത്മബലി അര്‍പ്പിച്ച് ദൈവപ്രീതി പിടിച്ചു പറ്റി സ്വന്തം ജീവാന് തിരിച്ചു വാങ്ങുന്നത് കാണാനും അതു വഴി ദൈവത്തെ അറിയുവാനും ഞങ്ങള്‍ക്ക് അവസരമുണ്ടാകുമെന്നു പ്രതീക്ഷിക്കുന്നു. ഇത് മൃഗബലിയില് വിശ്വാസമുള്ള എല്ലാ മതങ്ങളോടുമുള്ള എന്റെ അഭിപ്രായമാണ്. ഇസ്ലാമത്തെ മാത്രം ഉദ്ദേശിച്ചു പറയുന്നതല്ല. (നരബലി ബ്രിട്ടീഷുകാരും മൃഗബലി ഇന്ത്യന് സര്‍ക്കാരും നിരോധിച്ചിട്ടുണ്ടെന്നാണ് എന്റെ അറിവ്. അതിനാല് നരബലിക്കോ ആത്മഹത്യക്കൊ പ്രേരിപ്പിച്ചു എന്നു പറഞ്ഞ് ആരും എന്നെ അകത്താക്കല്ലേയെന്നും ആത്മബലി നടത്തുന്നത് എന്റെ പ്രേരണയാലല്ലെന്നും ദൈവത്തിനു വേണ്ടി സ്വന്തം ഇഷ്ടപ്രകാരം മാത്രമാണെന്നും, ബലിക്ക് തയ്യാറാകുന്ന ലത്തീഫും മറ്റും കത്തെഴുതി വെയ്ക്കണമെന്നും അപേക്ഷിക്കുന്നു.)\nനിസ്സഹായൻ പറഞ്ഞത് താങ്കൾ അംഗീകരിക്കുന്നുണ്ട് എന്നതിനാലാണ് ഞാനതേക്കുറിച്ച് എന്റെ സംശയം പ്രകടിപ്പിച്ചത്. അത് ഖുർആൻ വചനമാണോ അല്ലയോ എന്നതിലുപരി ഖുർആൻ അനുസരിക്കുന്നവർ വിശ്വസിക്കുന്ന ആശയമാണോ എന്നതേ ഞാൻ നോക്കുന്നുള്ളു. താങ്കൾക്ക് അത് സ്വീകാര്യമായതിനാൽ തന്നെ ഖുർആനിൽ അതേ വാചകങ്ങൾ പ്രയോഗിച്ചില്ലെങ്കിലും പ്രത്യക്ഷത്തിൽ ഈ അർത്ഥത്തിൽ വരാൻതക്കവണ്ണം പ്രസ്താവിക്കുന്നുണ്ട് എന്നാണ് ഞാൻ മനസിലാക്കിയത്. അന്നിലയ്ക്ക് ഉത്തരം പറയേണ്ടത് താങ്കളാണ്, പറയാൻ ഉദ്ദേശ്യമുണ്ടെങ്കിൽ മാത്രം.\nതാങ്കളുടെ കമന്റില് മറുപടിപറയാന് മാത്രമുള്ള പ്രശ്‌നം എനിക്ക് കണ്ടെത്താന് കഴിഞ്ഞില്ല. അതുകൊണ്ടാണ് അത് ഞാനെന്റെ ബ്ലോഗിലേക്ക് എടുത്ത് ചേര്‍ത്തത്. ഭൂമിയുടെ മുക്കാല് ഭാഗം ആവാസയോഗ്യമല്ല എന്നുള്ളത് എങ്ങനെയാണ് ഞാന് പറഞ്ഞതിന്റെ നിഷേധമാകുന്നത്. മനുഷ്യന് ജീവിക്കാവുന്നവിധം ഭൂമി വിശാലമാണോ എന്നേ നോക്കേണ്ടതുള്ളൂ. നിങ്ങളുടെ പറമ്പിന്റെ ഒരു ഭാഗം ഉപയോഗശൂന്യമെങ്കില് അത് നിങ്ങള്‍ക്കുള്ളതല്ല എന്ന് പറയാമോ. മുഴുവന് ജീവജാലങ്ങളും മനുഷ്യര്‍ക്ക് നേര്‍ക്ക് നേരെകാണാനും ഉപയോഗപ്പെടുത്താനും കഴിയേണ്ടതുണ്ട് എന്നും ആരും വാദിച്ചിട്ടില്ല. പ്രപഞ്ചത്തിന്റെ മൊത്തം കാര്യം ഇവിടെ വരുന്നുമില്ല. സംശയം ബാലിശമാണ് അതിനാല് മറുപടിയിലും അത് പ്രതിഫലിക്കും.\nഏറ്റവും വിലപ്പെട്ട സമ്പത്തു തന്നെ ത്യാഗപൂര്‍വ്വം ദൈവപ്രീതിക്കായി ബലി നല്‍കുക എന്നാണു പ്രാകൃത മനുഷ്യര് ചിന്തിച്ചിട്ടുണ്ടാവുക. സ്വന്തം മക്കള് തന്നെ ബലിക്കായി തെരഞ്ഞെടുക്കപ്പെടാന് കാരണം അതാണ്. പിന്നെ വിലപ്പെട്ട സമ്പാദ്യം വളര്‍ത്തു മൃഗങ്ങളായിരുന്നു. അവയെയും അവര് ദൈവത്തിനര്‍പ്പിച്ചു.\nബലിയര്‍പ്പിക്കപ്പെടുന്ന മക്കള്‍ക്കും ജീവിക്കാനുള്ള അവകാശമുണ്ടെന്നോ മൃഗങ്ങളും വേദനയും ജീവനുമുള്ള സഹജീവികളാണെന്നോ ചിന്തിക്കാന് മാത്രം അവരുടെ ചിന്തയും മനസ്സും വികസിച്ചിരുന്നില്ല.\nആ പ്രാകൃതരെ കുറ്റം പറഞ്ഞു കൂടാ. പക്ഷെ ഇക്കാലത്തും അതൊക്കെ അന്ധമായി അനുകരിക്കുകയും അതിനൊക്കെ ന്യായീകരണം കണ്ടെത്തി പരിഹാസ്യരാവുകയും ചെയ്യുന്നവരെ വിഡ്ഢികള് എന്നു വിളിക്കാതിരിക്കാന് ആവില്ല !\nഭൂമി മാത്രമോ പ്രപഞ്ചം മുഴുവനുമോ എന്ന് ചിന്തിച്ച് തലപുകയ്ക്കേണ്ട കാര്യമൊന്നുമില്ല. മതങ്ങളുടെ പ്രാരംഭഘട്ടങ്ങളിൽ ഭൂമിയെക്കുറിച്ചുമാത്രമല്ലെ അറിവുണ്ടായിരുന്നുള്ളു, ഭൂമി തന്നെയായിരുന്നു പ്രപഞ്ചം. Judgement Day എന്നോ അന്ത്യനാൾ എന്നോ പറയപ്പെടുന്ന ആ ദിനം ഭൂമിയുടെയും ആകാശത്തിന്റേയും കാര്യം മാത്രമല്ലെ പറയുന്നുള്ളു. ഭൂമിക്ക് പുറത്തുള്ള കാര്യങ്ങളെക്കുറിച്ച് അറിവുണ്ടായിരുന്നെങ്കിൽ അത്തരം സങ്കൽപങ്ങൾക്ക് സ്ഥാനമുണ്ടാകുമായിരുന്നോ ആവോ.\nഎനിക്കുവേണ്ടി എന്ന് പറയുമ്പോൾ കിട്ടുന്ന സാധനത്തിലെ നല്ലൊരു പങ്കും എന്റെ നിയന്ത്രണത്തിലായിരിക്കണം. എന്റെ പറമ്പിന്റെ സിംഹഭാഗവും ഉപയോഗശൂന്യമാണെങ്കിൽപ്പോലും ഒരു പരിധിവരെയെങ്കിലും അതെന്റെ നിയന്ത്രണത്തിലായിരിക്കണം, എന്നാലേ അത് എന്റേതാണെന്ന് പറയുന്നതിൽ കാര്യമുള്ളു. (അല്ലെങ്കിൽ വേറെ ആമ്പിള്ളേർ അതിരുകെട്ടും)\nഇവിടെ മനുഷ്യന് പ്രാപ്യം പോലുമല്ല ഭൂമിയിലെ ഭൂരിഭാഗവും. കരഭാഗം പോലും കുറേയേറെ സ്ഥലത്ത് മനുഷ്യന് ജീവിക്കാനാവില്ല. ജീവിക്കാനായേക്കുന്ന ചിലയിടങ്ങൾ കാര്യമായി ഉപയോഗിക്കാതെ വിട്ടിട്ടുണ്ടാവാം, താങ്കൾ പറഞ്ഞ പറമ്പിന്റെ ഉദാഹരണം അവിടെവരെ മാത്രമേ നിൽക്കൂ. തൃശൂർ ജില്ലയിൽ കുറച്ച് സ്ഥലവും ഒരു വീടും ഉണ്ടെന്നുകരുതി തൃശൂർ ജില്ല, പോട്ടെ, ആറ്റൂർ പഞ്ചായത്ത് പോലും, എന്റേതാണെന്ന് പറയാൻ എനിക്കാവില്ല. അത് എന്റേത് മാത്രമല്ല, മറ്റു പലരുടേതും കൂടിയാണ്. എനിക്ക് കഴിവുണ്ടെങ്കിൽ കുറച്ചുകൂടി സ്ഥലം വാങ്ങി എന്റെ അധികാരപരിധി കുറച്ചു കൂട്ടാം, അത്രമാത്രം.\nഭൂമിയിലെ മനുഷ്യന്റെ സ്ഥാനവും അത്തരത്തിൽ തന്നെയാണ്. നമുക്കെന്നപോലെ എല്ലാ ജീവികൾക്കും ഇവിടെ ഇടവും അധികാരവുമുണ്ട്. നമ്മുടെ കഴിവുകൾക്കനുസരിച്ചുമാത്രം നമ്മുടെ Area of domination കണ്ടെത്തുന്നു. അത് എല്ലാ ജീവികളും ചെയ്യുന്നതാണുതാനും. നമുക്ക് അടക്കാനായ ജീവികളെ നാം അടക്കി. ചിന്തിക്കാനാവുന്നതിനാൽ, ആശയസംവേദനക്ഷമതയുള്ളതിനാൽ, അവയെ സ്വന്തം ആവശ്യത്തിനായി പരിപാലിച്ചു. പരിപാലനം സാധ്യമല്ലാത്തതിനാൽ മറ്റുജീവികൾ ശാരീരികമായ ആധിപത്യം സ്ഥാപിച്ചു, അത്രമാത്രം.\nമനുഷ്യനുണ്ടായതിന്റെ എത്രയോ മടങ്ങ് കാലം ഇവിടെ മറ്റുജീവികൾ ജീവിച്ചിട്ടുണ്ട് എന്നുകൂടി ചിന്തിക്കുമ്പോൾ "മനുഷ്യനുവേണ്ടി" എന്ന വാദത്തിന്റെ പൊള്ളത്തരം പൂർണമാവും.\nസ്രഷ്ടാവിലുള്ള വിശ്വാസം നിലനിർത്തിക്കൊണ്ടുതന്നെ മനസിലാക്കാവുന്ന കാര്യങ്ങളെ ഉള്ളു ഇതിൽ. എന്റെ സംശയം ബാലിശമാകുന്നതിനു കാരണം അതിനാധാരമായ സങ്കൽപം അതിലധികം ബാലിശമാണ് എന്നതിനാലാണ്.\nനരബലിയും ധനബലിയും എന്ന പേരില് ബലിയെ പറ്റി എന്റെ ചില ചിന്തകള് ഈ വിലാസത്തിലുണ്ട്.\nമനുഷ്യനു ശേഷം വന്നേക്കാവുന്ന അതിമാനുഷന്മാര് ദേവപ്രീതിയ്ക്കായി നരബലി നടത്തുമ്പോള് നമുക്ക് മോക്ഷം കിട്ടും എന്നാണ് എനിക്ക് തോന്നുന്നത്\nനിസ്സഹായന് പറഞ്ഞ പോലെ , ഇവര് യഥാര്‍ത്ഥ ത്യാഗികളാണെങ്കില് മക്കളെയും ആരാന്റെ മക്കളെയും പാവം മിണ്ടാപ്രാണികളെയും കഴുത്തറുക്കുന്നതിനു പകരം സ്വന്തം കഴുത്തറുത്ത് ദൈവത്തെ പ്രീതിപ്പെടുത്തട്ടെ!\nനിസ്സഹായന് അങ്ങനെ പറയാം കാരണം ഇസ്്‌ലാമില് ഒരു വിശ്വാസി കര്‍മ്മങ്ങള് ചെയ്യുന്നത് തോന്നിയത് പോലെയല്ല എന്ന കാര്യം അദ്ദേഹത്തിനറിയില്ല. താങ്കളും അതുതന്നെ പറയുന്നതിലാണത്ഭുതം